
Grozījums Nr.		1
Regulas priekšlikums
1. apsvērums
	

	Komisijas ierosinātais teksts
	Grozījums

	(1)	Komisijas 2019. gada 11. decembra paziņojums “Eiropas zaļais kurss”37 (“Eiropas zaļais kurss”) ir Eiropas izaugsmes stratēģija, kuras mērķis ir pārveidot Savienību par taisnīgu un pārticīgu sabiedrību ar mūsdienīgu, resursu ziņā efektīvu un konkurētspējīgu ekonomiku, kur 2050. gadā nav neto siltumnīcefekta gāzu emisiju un ekonomiskā izaugsme ir atsaistīta no resursu patēriņa. Lai Savienības ražojumu rīcībpolitikas palīdzētu samazināt oglekļa emisijas pasaules līmenī, ir jānodrošina, ka Savienībā tirgotie un pārdotie ražojumi tiek sagādāti, ražoti un to kalpošanas laika beigās apstrādāti ilgtspējīgā veidā.
	(1)	Komisijas 2019. gada 11. decembra paziņojums “Eiropas zaļais kurss”37 (“Eiropas zaļais kurss”) ir Eiropas izaugsmes stratēģija, kuras mērķis ir pārveidot Savienību par taisnīgu un pārticīgu sabiedrību ar mūsdienīgu, resursu ziņā efektīvu un konkurētspējīgu ekonomiku, kur vēlākais 2050. gadā nav neto siltumnīcefekta gāzu emisiju un ekonomiskā izaugsme ir atsaistīta no resursu patēriņa. Lai Savienības ražojumu rīcībpolitikas palīdzētu samazināt oglekļa emisijas pasaules līmenī, ir jānodrošina, ka Savienībā tirgotie un pārdotie ražojumi tiek sagādāti, ražoti un to kalpošanas laika beigās apstrādāti ilgtspējīgā veidā. 

	__________________
	__________________

	37 Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai “Eiropas zaļais kurss” (COM(2019) 640 final).
	37 Komisijas paziņojums Eiropas Parlamentam, Eiropadomei, Padomei, Eiropas Ekonomikas un sociālo lietu komitejai un Reģionu komitejai “Eiropas zaļais kurss” (COM(2019)0640).



Grozījums Nr.		2
Regulas priekšlikums
2. apsvērums
	

	Komisijas ierosinātais teksts
	Grozījums

	(2)	Autobūves nozare veido ievērojamu daļu no enerģijas un materiālu resursu patēriņa Savienībā un līdz ar to arī rada siltumnīcefekta gāzes. Transportlīdzekļu ražošana trešās valstīs un laišana Savienības tirgū veicina siltumnīcefekta gāzu rašanos visā pasaulē, un tas, savukārt, rada negatīvu ietekmi uz vidi Savienībā. Viens no priekšnosacījumiem, lai sasniegtu klimatneitralitātes mērķi 2050. gadā, ir pāreja no fosilo degvielu izmantošanas transportlīdzekļos uz nulles emisiju mobilitāti, kā paredzēts paketē “Gatavi mērķrādītājam 55 %”. Tas samazinās siltumnīcefekta gāzu emisijas no autobūves nozares, kuras saistītas ar transportlīdzekļu izmantošanas posmu. Autobūves nozare ir viena no lielākajām pirmreizējā alumīnija, tērauda un plastmasas izmantotājām, kas ir saistīts ar Savienības tirgū laistu jaunu transportlīdzekļu ražošanu. Tam var būt būtiska ietekme uz vidi, kas saistīta ar enerģiju, kura vajadzīga šo materiālu ieguvei un apstrādei. Ar jaunu transportlīdzekļu ražošanu saistītā vidiskā pēda varētu palielināties līdz ar notiekošo autoparka elektrifikāciju, kā arī ņemot vērā to, ka nākotnes modeļos vairāk tiek izmantota elektronika, jo gan vienā, gan otrā gadījumā ir vajadzīgs ievērojams apjoms kritiski svarīgu un stratēģisku izejvielu un dārgmetālu, piemēram, vara un retzemju elementu. Šo pārmaiņu rezultātā transportlīdzekļu ražošanas posmam varētu būt lielāka vidiskā pēda nekā to izmantošanas posmam. Turklāt pašreizējās prasības Savienības tiesību aktos par atkritumu apsaimniekošanu noved pie tā, ka resursu atgūšana no nolietotiem transportlīdzekļiem ir neoptimāla, un ir liels potenciāls palielināt atkalizmantojamo, pārjaunojamo vai no nolietotiem transportlīdzekļiem reciklējamo daļu, sastāvdaļu un materiālu daudzumu un kvalitāti. Lai mazinātu šo ietekmi uz vidi un sniegtu ieguldījumu nozares dekarbonizācijā, ir jāuzlabo vienotā tirgus darbība un jāsekmē autobūves nozares pāreja uz aprites ekonomiku. Tas ir saskaņā ar Komisijas 2020. gada 11. marta paziņojumu “Jauns aprites ekonomikas rīcības plāns. Par tīrāku un konkurētspējīgāku Eiropu”38, kurā ir pausts aicinājums pārskatīt pašreizējos noteikumus, ar mērķi “popularizēt apritīgākus uzņēmējdarbības modeļus, sasaistot transportlīdzekļu konstrukciju ar to apstrādes iespējām kalpošanas laika beigās, apsvērt noteikumus par obligātu reciklētā materiāla saturu komponentos un uzlabot reciklēšanas efektivitāti”. Padome39 un Parlaments40 arī uzsvēra vajadzību pēc jauniem Savienības noteikumiem par šiem jautājumiem, ar kuriem aizstāj spēkā esošos noteikumus par transportlīdzekļu tipa apstiprinājumu attiecībā uz atkalizmantojamību, reciklējamību un atgūstamību un par nolietotiem transportlīdzekļiem.
	(2)	Autobūves nozare veido ievērojamu daļu no enerģijas un materiālu resursu patēriņa Savienībā un līdz ar to arī rada siltumnīcefekta gāzes. Transportlīdzekļu ražošana trešās valstīs un laišana Savienības tirgū veicina siltumnīcefekta gāzu rašanos visā pasaulē, un tas, savukārt, rada negatīvu ietekmi uz vidi Savienībā. Viens no priekšnosacījumiem, lai sasniegtu klimatneitralitātes mērķi 2050. gadā, ir pāreja no fosilo degvielu izmantošanas transportlīdzekļos uz nulles emisiju mobilitāti, kā paredzēts paketē “Gatavi mērķrādītājam 55 %”. Tas samazinās siltumnīcefekta gāzu emisijas no autobūves nozares, kuras saistītas ar transportlīdzekļu izmantošanas posmu. Autobūves nozare ir viena no lielākajām pirmreizējā alumīnija, tērauda un plastmasas izmantotājām, kas ir saistīts ar Savienības tirgū laistu jaunu transportlīdzekļu ražošanu. Tam var būt būtiska ietekme uz vidi, kas saistīta ar enerģiju, kura vajadzīga šo materiālu ieguvei un apstrādei. Ar jaunu transportlīdzekļu ražošanu saistītā vidiskā pēda varētu palielināties līdz ar notiekošo autoparka elektrifikāciju, transportlīdzekļu izmēru un masas pastāvīgo palielināšanos, kā arī ņemot vērā to, ka nākotnes modeļos vairāk tiek izmantota aizvien sarežģītāka elektronika, jo gan vienā, gan otrā gadījumā ir vajadzīgs ievērojams apjoms kritiski svarīgu un stratēģisku izejvielu un dārgmetālu, piemēram, vara un retzemju elementu. Šo pārmaiņu rezultātā transportlīdzekļu ražošanas posmam varētu būt lielāka vidiskā pēda nekā to izmantošanas posmam un nozare varētu kļūt aizvien lielākā mērā atkarīga no kritiski svarīgu izejvielu importa un neaizsargātāka pret piegādes traucējumiem, tādējādi zaudējot konkurētspēju. Turklāt pašreizējās prasības Savienības tiesību aktos par atkritumu apsaimniekošanu noved pie tā, ka resursu atgūšana no nolietotiem transportlīdzekļiem ir neoptimāla, un ir liels potenciāls palielināt remontējamo, atkalizmantojamo, pārražojamo, pārjaunojamo, modernizējamo vai no transportlīdzekļiem izmantošanas posmā un no nolietotiem transportlīdzekļiem reciklējamo daļu, sastāvdaļu un materiālu daudzumu un kvalitāti. Lai mazinātu šo ietekmi uz vidi, sniegtu ieguldījumu nozares dekarbonizācijā un atbalstītu konkurētspēju, pastiprinot autobūves nozares noturīgumu, ir jāuzlabo vienotā tirgus darbība un jāsekmē autobūves nozares pāreja uz aprites ekonomiku. Tas ir saskaņā ar Komisijas 2020. gada 11. marta paziņojumu “Jauns aprites ekonomikas rīcības plāns. Par tīrāku un konkurētspējīgāku Eiropu”38, kurā ir pausts aicinājums pārskatīt pašreizējos noteikumus, ar mērķi “popularizēt apritīgākus uzņēmējdarbības modeļus, sasaistot transportlīdzekļu konstrukciju ar to apstrādes iespējām kalpošanas laika beigās, apsvērt noteikumus par obligātu reciklētā materiāla saturu komponentos un uzlabot reciklēšanas efektivitāti”. Tas atbilst arī Eiropas Parlamenta un Padomes Regulai (ES) 2024/125238a. Padome39 un Parlaments40 arī uzsvēra vajadzību pēc jauniem Savienības noteikumiem par šiem jautājumiem, ar kuriem aizstāj spēkā esošos noteikumus par transportlīdzekļu tipa apstiprinājumu attiecībā uz atkalizmantojamību, reciklējamību un atgūstamību un par nolietotiem transportlīdzekļiem.

	__________________
	__________________

	38 Komisijas 2020. gada 11. marta paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Jauns aprites ekonomikas rīcības plāns. Par tīrāku un konkurētspējīgāku Eiropu” (COM(2020)..98 final).
	38 Komisijas 2020. gada 11. marta paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Jauns aprites ekonomikas rīcības plāns. Par tīrāku un konkurētspējīgāku Eiropu” (COM(2020)0098).

	
	38a Eiropas Parlamenta un Padomes Regula (ES) 2024/1252 (2024. gada 11. aprīlis), ar ko izveido satvaru tam, kā nodrošināt drošu un ilgtspējīgu apgādi ar kritiski svarīgām izejvielām, un groza Regulas (ES) Nr. 168/2013, (ES) 2018/858, (ES) 2018/1724 un (ES) 2019/1020 (OV L, 2024/1252, 3.5.2024., ELI: http://data.europa.eu/eli/reg/2024/1252/oj).

	39 Padomes 2020. gada 17. decembra secinājumi “Padarīt atveseļošanu apritīgu un zaļu”.
	39 Padomes 2020. gada 17. decembra secinājumi “Padarīt atveseļošanu apritīgu un zaļu”.

	40 Eiropas Parlamenta 2021. gada 10. februāra rezolūcija par jaunu aprites ekonomikas rīcības plānu.
	40 Eiropas Parlamenta 2021. gada 10. februāra rezolūcija par jaunu aprites ekonomikas rīcības plānu.



Grozījums Nr.		3
Regulas priekšlikums
6. apsvērums
	

	Komisijas ierosinātais teksts
	Grozījums

	(6)	Ar Eiropas Parlamenta un Padomes Regulu (ES) 2018/85844 tika ieviesta visaptveroša tipa apstiprinājuma un tirgus uzraudzības sistēma mehāniskajiem transportlīdzekļiem, piekabēm un šādiem transportlīdzekļiem paredzētām sistēmām, sastāvdaļām un atsevišķām tehniskām vienībām ar mērķi nodrošināt pienācīgu vienotā tirgus darbību un augstu vidiskā snieguma līmeni. Ir vajadzīgs atsevišķs regulatīvs tiesību akts saistībā ar ES tipa apstiprināšanas procedūru, kas noteikta Regulas (ES) 2018/858 II pielikumā. Ir nepieciešami noteikumi un prasības par transportlīdzekļu apritīgumu ES tipa apstiprināšanas procesā. Lai nodrošinātu transportlīdzekļu atbilstību minētajām prasībām, ir nepieciešams nodrošināt pārliecināšanos par to ES tipa apstiprināšanas procesā. Uz tipa apstiprinājumiem, ko izdod atbilstoši šai regulai, attiecas Regulas (ES) 2018/858 administratīvie noteikumi, tai skaitā noteikumi par tirgus uzraudzību, korektīviem pasākumiem un sodiem. Regulas (ES) 2018/858 administratīvie noteikumi, tai skaitā noteikumi par tirgus uzraudzību, korektīviem pasākumiem un sodiem, attiecas arī uz tipa apstiprinājumiem, ko izdod atbilstoši šīs regulas prasībām.
	(6)	Ar Eiropas Parlamenta un Padomes Regulu (ES) 2018/85844 tika ieviesta visaptveroša tipa apstiprinājuma un tirgus uzraudzības sistēma mehāniskajiem transportlīdzekļiem, piekabēm un šādiem transportlīdzekļiem paredzētām sistēmām, sastāvdaļām un atsevišķām tehniskām vienībām ar mērķi nodrošināt pienācīgu vienotā tirgus darbību un augstu vidiskā snieguma līmeni. Ir vajadzīgs atsevišķs regulatīvs tiesību akts saistībā ar ES tipa apstiprināšanas procedūru, kas noteikta Regulas (ES) 2018/858 II pielikumā. Ir nepieciešami noteikumi un prasības par transportlīdzekļu apritīgumu ES tipa apstiprināšanas procesā. Lai nodrošinātu transportlīdzekļu atbilstību minētajām prasībām, ir nepieciešams nodrošināt pārliecināšanos par to ES tipa apstiprināšanas procesā. Uz tipa apstiprinājumiem, ko izdod atbilstoši šai regulai, attiecas Regulas (ES) 2018/858 administratīvie noteikumi, tai skaitā noteikumi par tirgus uzraudzību, korektīviem pasākumiem un sodiem. Regulas (ES) 2018/858 administratīvie noteikumi, tai skaitā noteikumi par tirgus uzraudzību, korektīviem pasākumiem, drošības klauzulām un sodiem, attiecas arī uz tipa apstiprinājumiem, ko izdod atbilstoši šīs regulas prasībām.

	__________________
	__________________

	44 Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).
	44 Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).



Grozījums Nr.		4
Regulas priekšlikums
6.a apsvērums (jauns)
	

	Komisijas ierosinātais teksts
	Grozījums

	
	(6a)	Lai izvairītos no prasību piemērošanas ar atpakaļejošu spēku, ir svarīgi nošķirt grozītos tipa apstiprinājumus no jauniem tipa apstiprinājumiem. Tāpēc būtu jāprecizē, ka grozījumiem nav sistemātiski nepieciešams jauns tipa apstiprinājums saskaņā ar Regulu (ES) 2018/858.



Grozījums Nr.		5
Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Lai uzlabotu vienotā tirgus darbību, vienlaikus nodrošinot augstu vides aizsardzības līmeni, ir būtiski harmonizēt nosacījumus transportlīdzekļu tipa apstiprinājumam attiecībā uz to atkalizmantojamību, reciklējamību un atgūstamību, kā arī nosacījumus, kas reglamentē atkritumu apsaimniekošanu autobūves nozarē. Pastāv raksturīga saikne starp transportlīdzekļu ražošanas posmu un to apstrādi kalpošanas laika beigās, jo videi nekaitīga nolietotu transportlīdzekļu apstrāde ir lielā mērā atkarīga pirmām kārtām no tā, kā transportlīdzekļi ir konstruēti un izgatavoti. Tāpēc visefektīvākais veids, kā veicināt autobūves nozares pāreju uz aprites ekonomiku, ir izveidot vienotu tiesisko regulējumu Savienības līmenī, kas integrētā un konsekventā veidā aptver transportlīdzekļu konstrukciju, ražošanu, laišanu Savienības tirgū un apstrādi to kalpošanas laika beigās. Tas ir arī svarīgi, lai attīstītos tirgū laistos jaunos transportlīdzekļos iekļauto otrreizējo izejvielu Savienības tirgus, kā arī lai izvairītos no šķēršļiem tirdzniecībai un konkurences kropļojumiem, nodrošinātu tiesisko skaidrību un uzlabotu visu transportlīdzekļu konstruēšanā, ražošanā un apstrādē to kalpošanas laika beigās iesaistīto ekonomikas dalībnieku vidisko sniegumu. Lai sasniegtu šos mērķus un īstenotu nepieciešamību pēc vienotiem noteikumiem vienotajam tirgum, kura darbībā tiek ievēroti vides apsvērumi, un saskaņā ar Savienības tiesību aktiem par mehānisko transportlīdzekļu tipa apstiprinājumu kopumā Direktīva 2000/53/EK un Direktīva 2005/64/EK būtu jāaizstāj ar regulu, pamatojoties uz Līguma par Eiropas Savienības darbību (LESD) 114. pantu.
	(7)	Lai uzlabotu vienotā tirgus darbību, vienlaikus nodrošinot augstu vides aizsardzības līmeni, ir būtiski harmonizēt nosacījumus transportlīdzekļu tipa apstiprinājumam attiecībā uz to atkalizmantojamību, reciklējamību un atgūstamību, kā arī nosacījumus, kas reglamentē atkritumu apsaimniekošanu autobūves nozarē un lietotu transportlīdzekļu eksportu. Pastāv raksturīga saikne starp transportlīdzekļu ražošanas posmu un to apstrādi kalpošanas laika beigās, jo videi nekaitīga nolietotu transportlīdzekļu apstrāde ir lielā mērā atkarīga pirmām kārtām no tā, kā transportlīdzekļi ir konstruēti un izgatavoti. Tāpēc visefektīvākais veids, kā veicināt autobūves nozares pāreju uz aprites ekonomiku, ir izveidot vienotu tiesisko regulējumu Savienības līmenī, kas integrētā un konsekventā veidā aptver transportlīdzekļu konstrukciju, ražošanu, laišanu Savienības tirgū un apstrādi to kalpošanas laika beigās. Tas ir arī svarīgi, lai attīstītos tirgū laistos jaunos transportlīdzekļos iekļauto otrreizējo izejvielu Savienības tirgus, kā arī lai izvairītos no šķēršļiem tirdzniecībai un konkurences kropļojumiem, nodrošinātu tiesisko skaidrību un uzlabotu visu transportlīdzekļu konstruēšanā, ražošanā un apstrādē to kalpošanas laika beigās iesaistīto ekonomikas dalībnieku vidisko sniegumu. Lai sasniegtu šos mērķus un īstenotu nepieciešamību pēc vienotiem noteikumiem vienotajam tirgum, kura darbībā tiek ievēroti vides apsvērumi, un saskaņā ar Savienības tiesību aktiem par mehānisko transportlīdzekļu tipa apstiprinājumu kopumā Direktīva 2000/53/EK un Direktīva 2005/64/EK būtu jāaizstāj ar regulu, pamatojoties uz Līguma par Eiropas Savienības darbību (LESD) 114. pantu.



Grozījums Nr.		6
Regulas priekšlikums
8. apsvērums
	

	Komisijas ierosinātais teksts
	Grozījums

	(8)	Direktīvas 2000/53/EK un 2005/64/EK attiecas tikai uz pasažieru transportlīdzekļiem (M1) un vieglajiem komerciālajiem transportlīdzekļiem (N1), kas veido aptuveni 85 % no visiem Savienībā reģistrētajiem transportlīdzekļiem. Uz pārējiem transportlīdzekļiem, proti, divu un trīs riteņu transportlīdzekļiem, kravas automobiļiem, autobusiem un piekabēm, neattiecas Savienības tiesību akti attiecībā uz to ekodizainu un apsaimniekošanu to kalpošanas laika beigu posmā. Tāpēc, lai nodrošinātu apritīgu satvaru visiem Savienībā reģistrētajiem transportlīdzekļiem, arī videi nekaitīgai to apstrādei, kā arī lai novērstu vienotā tirgus sadrumstalotību, šī regula būtu jāattiecina ne tikai uz M1 un N1 kategorijas transportlīdzekļiem, bet daļēji arī uz konkrētiem L kategorijas transportlīdzekļiem (L3e–L7e), lielas noslodzes transportlīdzekļiem un to piekabēm (M2, M3, N2, N3, O). Trūkst visaptverošas informācijas par šādu transportlīdzekļu apstrādi Savienībā to kalpošanas laika beigās, un tas liedz piemērot šiem transportlīdzekļiem tādu pašu režīmu, kādu ar šīs regulas stāšanos spēkā piemēros M1 un N1 kategorijas transportlīdzekļiem. Tomēr prasības attiecībā uz nolietotu transportlīdzekļu savākšanu, to obligātu nogādāšanu uz pilnvarotiem savākšanas punktiem apstrādei, kā arī to atsārņošanu būtu jāattiecina uz L kategorijas transportlīdzekļiem (L3e–L7e) un lielas noslodzes transportlīdzekļiem un to piekabēm (M2, M3, N2, N3, O). Lai veicinātu šādu nolietotu transportlīdzekļu apstrādi, būtu jāprasa, lai to ražotāji sniedz informāciju par daļu, sastāvdaļu un materiālu demontāžu no šādiem transportlīdzekļiem un par nomaiņu. Arī noteikumi, kas reglamentē paplašinātu ražotāja atbildību, būtu jāattiecina uz šīm transportlīdzekļu kategorijām, aptverot to savākšanas un atsārņošanas izmaksas to kalpošanas laika beigās.
	(8)	Direktīvas 2000/53/EK un 2005/64/EK attiecas tikai uz pasažieru transportlīdzekļiem (M1) un vieglajiem komerciālajiem transportlīdzekļiem (N1), kas veido aptuveni 85 procentus no visiem Savienībā reģistrētajiem transportlīdzekļiem. Uz pārējiem transportlīdzekļiem, proti, divu un trīs riteņu transportlīdzekļiem, kravas automobiļiem, autobusiem un piekabēm, neattiecas Savienības tiesību akti attiecībā uz to ekodizainu un apsaimniekošanu to kalpošanas laika beigu posmā. Tāpēc, lai nodrošinātu apritīgu satvaru visiem Savienībā reģistrētajiem transportlīdzekļiem, arī videi nekaitīgai to apstrādei, kā arī lai novērstu vienotā tirgus sadrumstalotību, šī regula būtu jāattiecina ne tikai uz M1 un N1 kategorijas transportlīdzekļiem, bet daļēji arī uz L kategorijas transportlīdzekļiem, lielas noslodzes transportlīdzekļiem un to piekabēm (M2, M3, N2, N3, O). Trūkst visaptverošas informācijas par šādu transportlīdzekļu apstrādi Savienībā to kalpošanas laika beigās, un tas liedz piemērot šiem transportlīdzekļiem tādu pašu režīmu, kādu ar šīs regulas stāšanos spēkā piemēros M1 un N1 kategorijas transportlīdzekļiem. Tomēr prasības attiecībā uz nolietotu transportlīdzekļu savākšanu, to obligātu nogādāšanu uz pilnvarotiem savākšanas punktiem apstrādei, kā arī to atsārņošanu būtu jāattiecina gan uz L kategorijas transportlīdzekļiem, gan lielas noslodzes transportlīdzekļiem un to piekabēm (M2, M3, N2, N3, O). Lai veicinātu šādu nolietotu transportlīdzekļu apstrādi, būtu jāprasa, lai to ražotāji sniedz informāciju par daļu, sastāvdaļu un materiālu demontāžu no šādiem transportlīdzekļiem un par nomaiņu. Arī noteikumi, kas reglamentē paplašinātu ražotāja atbildību, būtu jāattiecina uz šīm transportlīdzekļu kategorijām, aptverot to savākšanas un atsārņošanas izmaksas to kalpošanas laika beigās. Turklāt L kategorijas transportlīdzekļiem būtu jāpiemēro papildu prasības, piemēram, par marķēšanu, par obligātu izņemšanu vai par atkalizmantošanu, pārražošanu un pārjaunošanu.



Grozījums Nr.		7
Regulas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Lai nodrošinātu regulējuma saskaņotību un nepieļautu vienotā tirgus sadrumstalošanu, šīs regulas piemērošanas joma ir jāpaplašina, iekļaujot L1 un L2 kategorijas transportlīdzekļus, kas atbilst definīcijai Eiropas Parlamenta un Padomes Regulā (ES) Nr. 168/20131a. Uz L1e un L2e kategorijas transportlīdzekļiem neattiecas vienota administratīvā reģistrācija saskaņā ar Padomes Direktīvu 1999/37/EK1b visās dalībvalstīs, lai gan to tips ir apstiprināts saskaņā ar Regulu (ES) Nr. 168/2013. Šī regulējuma nekonsekvence var radīt sadrumstalotas valstu pieejas, radot nesamērīgu slogu ražotājiem un apdraudot nozares konkurētspēju. Lai nodrošinātu regulējuma saskaņotību un saskaņošanu, šajā regulā būtu jānosaka, ka gadījumos, kad minētie transportlīdzekļi nav administratīvi jāreģistrē, būtu jāievieš alternatīva sistēma to identifikācijas reģistrēšanai, tostarp tirgū laišanas vietā, izmantošanas laikā vai kalpošanas laika beigās. Šādai pieejai būtu jānovērš atšķirības attieksmē pret līdzīgiem transportlīdzekļiem un jāsaskaņo pienākumi attiecībā uz visiem L kategorijas transportlīdzekļiem, tādējādi veicinot konsekventu satvaru, lai nodrošinātu atbilstību šai regulai.

	
	1a Eiropas Parlamenta un Padomes Regula (ES) Nr. 168/2013 (2013. gada 15. janvāris) par divu riteņu vai trīs riteņu transportlīdzekļu un kvadriciklu apstiprināšanu un tirgus uzraudzību (OV L 60, 2.3.2013., 52. lpp., ELI: http://data.europa.eu/eli/reg/2013/168/oj)

	
	1b Padomes Direktīva 1999/37/EK (1999. gada 29. aprīlis) par transportlīdzekļu reģistrācijas dokumentiem (OV L 138, 1.6.1999., 57. lpp. ELI: http://data.europa.eu/eli/dir/1999/37/oj).



Grozījums Nr.		8
Regulas priekšlikums
9.a apsvērums (jauns)
	

	Komisijas ierosinātais teksts
	Grozījums

	
	(9a)	No šīs regulas darbības jomas būtu jāizslēdz transportlīdzekļi, kas projektēti un izgatavoti vai pielāgoti tikai bruņoto dienestu vajadzībām, kā arī transportlīdzekļi, kas projektēti un izgatavoti bruņoto dienestu, civilās aizsardzības, ugunsdzēsības dienestu, par sabiedriskās kārtības uzturēšanu atbildīgo spēku un neatliekamās medicīniskās palīdzības dienestu lietošanai. Šiem transportlīdzekļiem ir specializētas ekspluatācijas funkcijas, un uz tiem attiecas īpašas tehniskās prasības, un to konstrukcija, uzbūve un izmantošana būtiski atšķiras no tādu transportlīdzekļu konstrukcijas, uzbūves un izmantošanas, kas paredzēti vispārējiem autopārvadājumiem. Tāpēc vispārēju apritīguma prasību piemērošana šādiem transportlīdzekļiem attiecībā uz transportlīdzekļu konstrukciju un ekspluatācijas laika beigu pārvaldību nebūtu piemērota, un to izslēgšana no šīs regulas darbības jomas atbilst to funkciju specifikai.



Grozījums Nr.		9
Regulas priekšlikums
9.b apsvērums (jauns)
	

	Komisijas ierosinātais teksts
	Grozījums

	
	(9b)	Lai saglabātu Eiropas kultūras mantojumu, no šīs regulas darbības jomas būtu jāizslēdz vēsturiski spēkrati. No šīs regulas darbības jomas būtu jāizslēdz arī transportlīdzekļi ar īpašu kultūras nozīmi, ja tos par tādiem ir oficiāli atzinusi tās dalībvalsts kompetentā iestāde, kurā tie ir reģistrēti, saskaņā ar konkrētiem kritērijiem. Šai izslēgšanai nevajadzētu atbrīvot šādus transportlīdzekļus no pienākuma tos glabāt un ar tiem rīkoties vidi saudzējošā veidā saskaņā ar piemērojamiem Savienības vai valsts tiesību aktiem. Tādēļ dalībvalstīm būtu jānodrošina, ka visi transportlīdzekļi, uz kuriem attiecas šāds atbrīvojums, tiek attiecīgi pārvaldīti.



Grozījums Nr.		10
Regulas priekšlikums
9.c apsvērums (jauns)
	

	Komisijas ierosinātais teksts
	Grozījums

	
	(9c)	Lai nodrošinātu, ka šīs regulas darbības joma ir pielāgota tirgus realitātei, no šīs regulas būtu jāizslēdz arī citi transportlīdzekļu tipi, piemēram, L kategorijas transportlīdzekļi, kas ražoti mazās sērijās, vai noteikti velosipēdi, ko paredzēts darbināt ar pedāļiem. 



Grozījums Nr.		11
Regulas priekšlikums
10. apsvērums
	

	Komisijas ierosinātais teksts
	Grozījums

	(10)	Speciālie transportlīdzekļi ir konstruēti konkrētas funkcijas veikšanai, un tiem ir vajadzīgi īpaši virsbūves pielāgojumi, kas nav pilnīgi ražotāja kontrolē. Tādējādi atkalizmantojamības, reciklējamības un atgūstamības rādītājus nevar pienācīgi aprēķināt. Uz šiem transportlīdzekļiem būtu jāattiecina tikai noteikumi par savākšanu, atsārņošanu un daļu un sastāvdaļu obligātu demontāžu. Šo darbību veikšanas izmaksas būtu jāsedz ražotājiem paplašinātas ražotāja atbildības shēmas ietvaros. Noteikumi par vielām transportlīdzekļos būtu jāattiecina arī uz speciālajiem transportlīdzekļiem, kā tas ir saskaņā ar Direktīvu 2000/53/EK. Transportlīdzekļu, kas apstiprināti vairākposmu tipa apstiprināšanas procedūrā, otrā posma ražotājam nav iespējas aprēķināt atkalizmantojamības, reciklējamības un atgūstamības rādītājus vairākos posmos pabeigtiem transportlīdzekļiem. Tāpēc ir lietderīgi prasīt, lai šai regulai atbilstu tikai bāzes transportlīdzeklis.
	(10)	Speciālie transportlīdzekļi ir konstruēti konkrētas funkcijas veikšanai, un tiem ir vajadzīgi īpaši virsbūves pielāgojumi, kas nav pilnīgi ražotāja kontrolē. Tādējādi atkalizmantojamības, reciklējamības un atgūstamības rādītājus nevar pienācīgi aprēķināt. Uz šiem transportlīdzekļiem būtu jāattiecina tikai noteikumi par savākšanu, atsārņošanu un daļu un sastāvdaļu obligātu demontāžu. Šo darbību veikšanas izmaksas būtu jāsedz ražotājiem paplašinātas ražotāja atbildības shēmas ietvaros. Noteikumi par vielām transportlīdzekļos būtu jāattiecina arī uz speciālajiem transportlīdzekļiem, kā tas ir saskaņā ar Direktīvu 2000/53/EK. Tomēr no šīs regulas darbības jomas būtu pilnībā jāizslēdz speciālie transportlīdzekļi, ko ražo mazapjoma ražotāji. Transportlīdzekļu, kas apstiprināti vairākposmu tipa apstiprināšanas procedūrā, otrā posma ražotājam, piemēram, kas ražo virsbūvi, nav iespējas aprēķināt atkalizmantojamības, reciklējamības un atgūstamības rādītājus vairākos posmos pabeigtiem transportlīdzekļiem. Tāpēc ir lietderīgi prasīt, lai šajā posmā šai regulai atbilstu tikai bāzes transportlīdzeklis. Tādējādi vairākposmu transportlīdzekļu virsbūve, kas nav iekļauta bāzes transportlīdzeklī, nebūtu jāiekļauj ražotāja paplašinātās atbildības tvērumā.



Grozījums Nr.		12
Regulas priekšlikums
10.a apsvērums (jauns)
	

	Komisijas ierosinātais teksts
	Grozījums

	
	(10a)	Dzīvojamie autofurgoni un dzīvojamās piekabes nav konvencionālie transportlīdzekļi vai piekabes, jo to primārā funkcija ir izmitināšana, nevis transportēšana. Daudzas dzīvojamās piekabes ir pastāvīgi fiksētas noteiktā vietā kā brīvdienu mājas, ko izmanto sezonālai izmitināšanai, un tās ir funkcionētspējīgas vairākas desmitgades. Tā kā šīs vienības joprojām izmanto kā mājokļus, kas bieži vien nav reģistrēti un tādējādi kļūdaini tiek klasificēti kā zuduši transportlīdzekļi, tās nebūtu jāklasificē kā nolietoti transportlīdzekļi. Šo autofurgonu izgatavošanā ir izmantoti tādi komponenti, kas nav saistīti ar autobūvi, piemēram, kokmateriāli, mēbeles, ūdensapgādes sistēmas un mājsaimniecības elektrosistēmas, ko neapstrādā transportlīdzekļu reciklēšanas iekārtās. Ņemot vērā dzīvojamo autofurgonu un dzīvojamo piekabju īpašo pielietojumu, atšķirīgo materiālu sastāvu un pastāvīgo izmantošanu, tie būtu jāizslēdz no šīs regulas darbības jomas.



Grozījums Nr.		13
Regulas priekšlikums
11. apsvērums
	

	Komisijas ierosinātais teksts
	Grozījums

	(11)	Viena no lielākajām praktiskajām problēmām saistībā ar Direktīvas 2000/53/EK piemērošanu ir noteikt, vai transportlīdzeklis ir kļuvis par nolietotu transportlīdzekli, it īpaši transportlīdzekļu pārrobežu nosūtīšanas gadījumos. Kaut arī par šo jautājumu ir izdoti norādījumi46, šis novērtējums joprojām sagādā problēmas. Tāpēc ir nepieciešami juridiski saistoši precīzi kritēriji, kas ļauj noteikt nolietotu transportlīdzekli. Minētie kritēriji būtu jāizmanto visiem ekonomikas dalībniekiem un transportlīdzekļu īpašniekiem, kas veic darbības ar nolietotiem transportlīdzekļiem.
	(11)	Viena no lielākajām praktiskajām problēmām saistībā ar Direktīvas 2000/53/EK piemērošanu ir noteikt, vai transportlīdzeklis ir kļuvis par nolietotu transportlīdzekli, transportlīdzekļu pārrobežu nosūtīšanas un eksporta gadījumos. Kaut arī par šo jautājumu ir izdoti norādījumi46, šis novērtējums joprojām sagādā problēmas. Tāpēc ir nepieciešami juridiski saistoši precīzi kritēriji, kas ļauj noteikt nolietotu transportlīdzekli. Minētie kritēriji būtu jāizmanto visām attiecīgajām kompetentajām iestādēm, ekonomikas dalībniekiem un transportlīdzekļu īpašniekiem, kas veic darbības ar nolietotiem transportlīdzekļiem.

	__________________
	__________________

	46 Korespondentu pamatnostādnes Nr. 9 par transportlīdzekļu atkritumu sūtījumiem, 

https://ec.europa.eu/environment/pdf/waste/shipments/correspondents_guidelines9_en.pdf
	46 Korespondentu pamatnostādnes Nr. 9 par transportlīdzekļu atkritumu sūtījumiem, 

https://ec.europa.eu/environment/pdf/waste/shipments/correspondents_guidelines9_en.pdf



Grozījums Nr.		14
Regulas priekšlikums
13. apsvērums
	

	Komisijas ierosinātais teksts
	Grozījums

	(13)	Lai pievērstos visu Savienības tirgū laisto transportlīdzekļu konstrukcijai, kā arī to kalpošanas laika beigu posmam, ir jānosaka harmonizētas apritīguma prasības, ko verificē tipa apstiprināšanas posmā. Transportlīdzekļu tāda konstruēšana un ražošana, kas nodrošina, ka to daļas un sastāvdaļas ir atkalizmantojamas un ka materiāli, ko tās satur, ir reciklējami, ir svarīga, lai novērstu to, ka šīs daļas, sastāvdaļas un materiālus nevar pienācīgi valorizēt, kad transportlīdzeklis kļūst nolietots. Tāpēc transportlīdzekļu ražotājiem un to piegādātājiem būtu jāintegrē konstrukcijas stratēģijas, kas uzlabo atkalizmantojamību un reciklējamību, jaunu transportlīdzekļu izstrādes agrīnā posmā. Attiecīgi jauni transportlīdzekļi arī turpmāk būtu jāizgatavo tā, lai tie būtu atkalizmantojami vai reciklējami vismaz 85 % apmērā no masas un atkalizmantojami un atgūstami vismaz 95 % apmērā no masas, kā tas jau ir paredzēts Direktīvā 2005/64/EK. Lai nodrošinātu, ka atkalizmantojamības, reciklējamības un atgūstamības rādītāju aprēķināšana notiek vienveidīgi un ka to var pārraudzīt, būtu jāizveido jauna metodika transportlīdzekļu atkalizmantojamības, reciklējamības un atgūstamības rādītāju aprēķināšanai un verifikācijai. Šādai metodikai būtu labāk jāatspoguļo jauna transportlīdzekļa potenciāls tikt reciklētam, atkalizmantotam un atgūtam tā kalpošanas laika beigās, vienlaikus ņemot vērā notiekošo tehnoloģijas progresu. Lai nodrošinātu vienādus nosacījumus šīs regulas īstenošanai, būtu jāpiešķir Komisijai īstenošanas pilnvaras izveidot šādu metodiku. Līdz šādas metodikas izveidei atkalizmantojamības, reciklējamības un atgūstamības rādītājus būtu jāturpina aprēķināt saskaņā ar standartu ISO 22628:2002, kā noteikts Direktīvā 2005/64/EK.
	(13)	Lai pievērstos visu Savienības tirgū laisto transportlīdzekļu konstrukcijai, kā arī to kalpošanas laika beigu posmam, ir jānosaka harmonizētas apritīguma prasības, ko verificē tipa apstiprināšanas posmā. Transportlīdzekļu tāda konstruēšana un ražošana, kas nodrošina, ka to daļas un sastāvdaļas ir atkalizmantojamas un ka materiāli, ko tās satur, ir reciklējami, ir svarīga, lai novērstu to, ka šīs daļas, sastāvdaļas un materiālus nevar pienācīgi valorizēt, kad transportlīdzeklis kļūst nolietots. Tāpēc transportlīdzekļu ražotājiem un to piegādātājiem būtu jāintegrē konstrukcijas stratēģijas, kas uzlabo atkalizmantojamību un reciklējamību, jaunu transportlīdzekļu izstrādes agrīnā posmā. Attiecīgi jauni transportlīdzekļi arī turpmāk būtu jāizgatavo tā, lai tie būtu atkalizmantojami vai reciklējami vismaz 85 procentu apmērā no masas un atkalizmantojami un atgūstami vismaz 95 procentu apmērā no masas, kā tas jau ir paredzēts Direktīvā 2005/64/EK. Lai nodrošinātu, ka atkalizmantojamības, reciklējamības un atgūstamības rādītāju aprēķināšana notiek vienveidīgi un ka to var pārraudzīt, būtu jāizveido jauna metodika transportlīdzekļu atkalizmantojamības, reciklējamības un atgūstamības rādītāju aprēķināšanai un verifikācijai. Šādai metodikai būtu labāk jāatspoguļo jauna transportlīdzekļa potenciāls tikt reciklētam, atkalizmantotam un atgūtam tā kalpošanas laika beigās, vienlaikus ņemot vērā notiekošo tehnoloģijas progresu. Lai nodrošinātu vienādus nosacījumus šīs regulas īstenošanai, būtu jāpiešķir Komisijai īstenošanas pilnvaras izveidot šādu metodiku, ņemot vērā standartu ISO 22628:2002. Līdz šādas metodikas izveidei atkalizmantojamības, reciklējamības un atgūstamības rādītājus būtu jāturpina aprēķināt saskaņā ar standartu ISO 22628:2002, kā noteikts Direktīvā 2005/64/EK. Komisijai būtu jācenšas panākt atbilstošās ANO metodikas attiecīgu atjaunināšanu, lai nepieļautu pretrunas ar Savienības metodiku un samazinātu slogu ražotājiem.



Grozījums Nr.		15
Regulas priekšlikums
13.a apsvērums (jauns)
	

	Komisijas ierosinātais teksts
	Grozījums

	
	(13a)	Transportlīdzekļu remontējamības nodrošināšana visā to darbmūžā ir patiešām ilgtspējīgas autobūves ekonomikas pamatpīlārs. Ja transportlīdzekļi joprojām ir remontējami, tos nevajadzētu klasificēt kā nolietotus, jo tas radītu nevajadzīgus atkritumus, mazinātu ekonomikas efektivitāti un uzliktu lieku slogu transportlīdzekļu īpašniekiem. Transportlīdzeklis tikai tad būtu jāuzskata par nolietotu transportlīdzekli, ja to vairs nevarētu saprātīgi atjaunot, lai izpildītu tehniskās apskates prasības un tādējādi tas apdraudētu satiksmes dalībnieku drošību.



Grozījums Nr.		16
Regulas priekšlikums
13.b apsvērums (jauns)
	

	Komisijas ierosinātais teksts
	Grozījums

	
	(13b)	Transportlīdzekļu ilgmūžība ir atkarīga ne tikai no tā sākotnējās konstrukcijas, bet arī no cenas ziņā pieejamu un konkurētspējīgu remonta un tehniskās apkopes pakalpojumu pieejamības. Neatkarīgiem remontētājiem vajadzētu būt iespējai darboties saskaņā ar godīgiem un pārredzamiem nosacījumiem, lai nodrošinātu, ka patērētāji nav atkarīgi tikai no ražotāja kontrolētiem remonta tīkliem, kas tādā gadījumā varētu ierobežot konkurenci, palielināt izmaksas un samazināt pakalpojuma pieejamību. Lai nodrošinātu patērētājiem izvēles iespējas un nodrošinātu resursu efektīvu izmantošanu, būtu jānovērš remonta šķēršļi, tostarp, ierobežota piekļuve rezerves daļām, diagnostikas rīkiem, nepamatota daļu piesaiste konkrētam transportlīdzeklim, kā arī ierobežojumi attiecībā uz piekļuvi tehniskajai informācijai. 



Grozījums Nr.		17
Regulas priekšlikums
15. apsvērums
	

	Komisijas ierosinātais teksts
	Grozījums

	(15)	Direktīva 2000/53/EK jau ierobežo svina, dzīvsudraba, kadmija un sešvērtīgā hroma izmantošanu transportlīdzekļos un nosaka izņēmumus, kad šādas vielas drīkst izmantot konkrētos lietojumos. Šajā regulā būtu jāpārņem šie spēkā esošie noteikumi. Tomēr, lai nodrošinātu tiesību aktu par ķimikālijām saskanību, ierobežojumi attiecībā uz citu vielu laišanu tirgū un izmantošanu transportlīdzekļos būtu jārisina atbilstoši Eiropas Parlamenta un Padomes Regulai (EK) Nr. 1907/200648. Tāpat ierobežojumi attiecībā uz vielu izmantošanu, ko reglamentē Eiropas Parlamenta un Padomes Regula (ES) 2019/102149, būtu jāievieš, pamatojoties uz minētās regulas noteikumiem. Tāpēc šajā regulā nebūtu jānosaka iespēja ierobežot transportlīdzekļos citas vielas, izņemot svinu, dzīvsudrabu, kadmiju un sešvērtīgo hromu.
	(15)	Direktīva 2000/53/EK jau ierobežo svina, dzīvsudraba, kadmija un sešvērtīgā hroma izmantošanu transportlīdzekļos un nosaka izņēmumus, kad šādas vielas drīkst izmantot konkrētos lietojumos. Šajā regulā būtu jāpārņem šie spēkā esošie noteikumi. Tomēr, lai nodrošinātu tiesību aktu par ķimikālijām saskanību, ierobežojumi attiecībā uz citu vielu laišanu tirgū un izmantošanu transportlīdzekļos būtu jārisina atbilstoši Eiropas Parlamenta un Padomes Regulai (EK) Nr. 1907/200648. Tāpat ierobežojumi attiecībā uz vielu izmantošanu, ko reglamentē Eiropas Parlamenta un Padomes Regula (ES) 2019/102149, būtu jāievēro, pamatojoties uz minētās regulas noteikumiem.

	__________________
	__________________

	48 Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
	48 Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

	49 Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).
	49 Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).



Grozījums Nr.		18
Regulas priekšlikums
15.a apsvērums (jauns)
	

	Komisijas ierosinātais teksts
	Grozījums

	
	(15a)	Lai veicinātu atbilstību šai regulai un sniegtu norādījumus par transportlīdzekļos esošo bažas raisošu vielu ierobežojumiem, kā arī par ierobežojumiem, kas kavē drošu un kvalitatīvu otrreizējo izejvielu reciklēšanu, ir lietderīgi veikt bažas raisošu vielu kartēšanu. Tas būtu jādara Komisijai, kam palīdz Eiropas Ķimikāliju aģentūra, kura izveidota saskaņā ar Regulu (EK) Nr. 1907/2006 (“Aģentūra”). Komisijai šajā sakarā būtu jāizmanto atbilstīgi turpmākie pasākumi, tostarp iespēja pieņemt deleģētos aktus.



Grozījums Nr.		19
Regulas priekšlikums
16. apsvērums
	

	Komisijas ierosinātais teksts
	Grozījums

	(16)	Direktīvā 2000/53/EK ir noteikti izņēmumi no ierobežojumiem svina un kadmija izmantošanai transportlīdzekļos izmantotās akumulatoru baterijās, kuri ir pārņemti šajā regulā. Tomēr vielu izmantošana akumulatoru baterijās ir visaptveroši reglamentēta Eiropas Parlamenta un Padomes Regulā (ES) Nr. 2023/[Baterijas]50. Tāpēc šādas vielas būtu jāaplūko un galu galā to ierobežojumi un saistītie izņēmumi būtu jāpārnes attiecīgā gadījumā uz minēto regulu un nebūtu jāreglamentē šajā regulā. Pirms šādu ierobežojumu ieviešanas atbilstoši Regulai (ES) Nr. 2023/[Baterijas] būtu jāveic visaptverošs novērtējums atbilstoši minētajai regulai, lai izvērtētu, vai izņēmums vēl ir vajadzīgs un kādā apmērā.
	(16)	Direktīvā 2000/53/EK ir noteikti izņēmumi no ierobežojumiem svina un kadmija izmantošanai transportlīdzekļos izmantotās akumulatoru baterijās, kuri ir pārņemti šajā regulā. Tomēr vielu izmantošana akumulatoru baterijās ir visaptveroši reglamentēta Eiropas Parlamenta un Padomes Regulā (ES) 2023/154250. Tāpēc šādas vielas būtu jāaplūko un galu galā to ierobežojumi un saistītie izņēmumi būtu jāpārnes attiecīgā gadījumā uz minēto regulu un nebūtu jāreglamentē šajā regulā. Pirms šādu ierobežojumu ieviešanas atbilstoši Regulai (ES) Nr. 2023/[Baterijas] būtu jāveic visaptverošs novērtējums atbilstoši minētajai regulai, lai izvērtētu, vai izņēmums vēl ir vajadzīgs un kādā apmērā.

	__________________
	__________________

	50 Eiropas Parlamenta un Padomes Regula (2023. gada [datums]) par baterijām un bateriju atkritumiem un ar ko groza Direktīvu 2008/98/EK un Regulu (ES) 2019/1020 un atceļ Direktīvu 2006/66/EK (OV L (..)).
	50 Eiropas Parlamenta un Padomes Regula (ES) 2023/1542 (2023. gada 12. jūlijs) par baterijām un bateriju atkritumiem, ar ko groza Direktīvu 2008/98/EK un Regulu (ES) 2019/1020 un atceļ Direktīvu 2006/66/EK (OV L 191, 28.7.2023., 1. lpp., ELI: http://data.europa.eu/eli/reg/2023/1542/oj). 



Grozījums Nr.		20
Regulas priekšlikums
17. apsvērums
	

	Komisijas ierosinātais teksts
	Grozījums

	(17)	Lai ņemtu vērā zinātnes un tehnikas progresu, arī turpmāk Komisijai būtu jādeleģē pilnvaras pieņemt deleģētus aktus saskaņā ar Līguma par Eiropas Savienības darbību 290. pantu attiecībā uz grozījumiem izņēmumos no ierobežojumiem svina, dzīvsudraba, kadmija un sešvērtīgā hroma izmantošanai transportlīdzekļos atbilstoši šai regulai. Pirms šādu izņēmumu grozīšanas vai svītrošanas būtu jāveic novērtējums par šādas izmaiņas sociāli ekonomisko ietekmi, kas Direktīvā 2000/53/EK nav ņemta vērā, tai skaitā apsverot alternatīvu vielu pieejamību un ietekmi uz cilvēku veselību un vidi visā transportlīdzekļu aprites ciklā. Lai nodrošinātu efektīvu lēmumu pieņemšanu, koordināciju un to tehnisko, zinātnes un administratīvo aspektu pārvaldību, kuri saistīti ar šīs regulas grozīšanu attiecībā uz ierobežojumiem vielu izmantošanai transportlīdzekļos, Eiropas Ķimikāliju aģentūrai būtu jāpalīdz Komisijai šāda novērtējuma veikšanā.
	(17)	Lai ņemtu vērā zinātnes un tehnikas progresu, arī turpmāk Komisijai būtu jādeleģē pilnvaras pieņemt deleģētus aktus saskaņā ar Līguma par Eiropas Savienības darbību 290. pantu attiecībā uz grozījumiem izņēmumos no ierobežojumiem svina, dzīvsudraba, kadmija un sešvērtīgā hroma izmantošanai transportlīdzekļos atbilstoši šai regulai. Pirms šādu izņēmumu grozīšanas vai svītrošanas būtu jāveic novērtējums par šādas izmaiņas sociāli ekonomisko ietekmi, kas Direktīvā 2000/53/EK nav ņemta vērā, tai skaitā apsverot alternatīvu vielu pieejamību un ietekmi uz cilvēku veselību un vidi visā transportlīdzekļu aprites ciklā. Pirms šāda deleģētā akta pieņemšanas Komisijai būtu jāapspriežas ar attiecīgajiem ekspertiem un ieinteresētajām personām, lai nodrošinātu, ka līdztekus ietekmei uz cilvēka veselību un vidi tiek ņemta vērā plašāka sociālekonomiskā ietekme. Lai nodrošinātu efektīvu lēmumu pieņemšanu, koordināciju un to tehnisko, zinātnes un administratīvo aspektu pārvaldību, kuri saistīti ar šīs regulas grozīšanu attiecībā uz ierobežojumiem vielu izmantošanai transportlīdzekļos, Eiropas Ķimikāliju aģentūrai būtu jāpalīdz Komisijai šāda novērtējuma veikšanā.



Grozījums Nr.		21
Regulas priekšlikums
18. apsvērums
	

	Komisijas ierosinātais teksts
	Grozījums

	(18)	Lai palielinātu apritīgumu autobūves nozarē, transportlīdzekļi būtu pakāpeniski jākonstruē un jāražo tā, lai pirmreizējo izejvielu vietā izmantotu reciklētus materiālus. Reciklētu materiālu izmantošana nodrošina materiālu resursefektīvāku izmantošanu, dekarbonizē ražošanu un mazina negatīvo ietekmi uz vidi, kas saistīta ar pirmreizējo izejvielu izmantošanu. Palielināts apritīgums attiecībā uz transportlīdzekļiem, ko ražo trešās valstīs un laiž Savienības tirgū, arī palīdzēs mazināt siltumnīcefekta gāzu emisijas visā pasaulē, arī Savienībā. Tas arī mazina atkarību no izejvielām un enerģijas, kas saistīta ar pirmreizējo izejvielu piegādi, un vienlaikus stiprina otrreizējo izejvielu tirgu. Lai gan pasaules līmenī nav prasību par reciklētā satura izmantošanu, daudzi ražotāji jau ir iekļāvuši reciklētus materiālus savos transportlīdzekļos. Mērķrādītāju un vienotu noteikumu ieviešana par to, kā aprēķināt reciklēto saturu, nodrošinās juridisko noteiktību un palīdzēs radīt godīgu konkurenci starp ražotājiem. Prasības būs piemērojamas visiem ražotājiem, kas plāno laist transportlīdzekļus Savienības tirgū, neatkarīgi no tā, kur tie atrodas. Atzīstot globālo vērtības ķēžu nozīmi autobūves nozarē, šai regulai būtu jāļauj iegādāties otrreizējās izejvielas no vietām ārpus Savienības.
	(18)	Lai palielinātu apritīgumu autobūves nozarē, transportlīdzekļi būtu pakāpeniski jākonstruē un jāražo tā, lai pirmreizējo izejvielu vietā izmantotu reciklētus materiālus, vienlaikus saglabājot transportlīdzekļu drošuma rādītājus. Reciklētu materiālu izmantošana nodrošina materiālu resursefektīvāku izmantošanu, dekarbonizē ražošanu un mazina negatīvo ietekmi uz vidi, kas saistīta ar pirmreizējo izejvielu izmantošanu. Palielināts apritīgums attiecībā uz transportlīdzekļiem, ko ražo trešās valstīs un laiž Savienības tirgū, arī palīdzēs mazināt siltumnīcefekta gāzu emisijas visā pasaulē, arī Savienībā. Tas arī stiprina Savienības stratēģisko autonomiju un konkurētspēju, mazinot atkarību no izejvielām un enerģijas, kas saistīta ar pirmreizējo izejvielu piegādi, jo īpaši palīdzot saglabāt vērtīgas kritiski svarīgās izejvielas Savienībā, un vienlaikus stiprinot otrreizējo izejvielu tirgu. Lai gan pasaules līmenī nav prasību par reciklētā satura izmantošanu, daudzi ražotāji jau ir iekļāvuši reciklētus materiālus savos transportlīdzekļos. Mērķrādītāju un vienotu noteikumu ieviešana par to, kā aprēķināt reciklēto saturu, nodrošinās juridisko noteiktību un palīdzēs radīt godīgu konkurenci starp ražotājiem. Prasības būs piemērojamas visiem ražotājiem, kas plāno laist transportlīdzekļus Savienības tirgū, tostarp izmantojot tiešsaistes tirdzniecības vietas, neatkarīgi no tā, kur tie atrodas; atzīstot globālo vērtības ķēžu nozīmi autobūves nozarē, šai regulai būtu jāļauj iegādāties otrreizējās izejvielas no vietām ārpus Savienības. Pāreja uz aprites ekonomiku autobūves nozarē būtu jāpapildina ar pasākumiem, kas garantē darbvietu drošību un rada jaunas nodarbinātības iespējas. Šai regulai, iekļaujot sociālos, ekonomiskos un vides ilgtspējas aspektus, būtu jāspēj atbalstīt darba ņēmējus taisnīgas pārkārtošanās procesā.



Grozījums Nr.		22
Regulas priekšlikums
19. apsvērums
	

	Komisijas ierosinātais teksts
	Grozījums

	(19)	Ņemot vērā zemo plastmasas reciklēšanas līmeni, jo īpaši plastmasai no nolietotiem transportlīdzekļiem, un citu plastmasas atkritumu apstrādes veidu vispārīgo negatīvo ietekmi, ir lietderīgi palielināt reciklētās plastmasas izmantošanu transportlīdzekļos. Šajā nolūkā attiecībā uz jauniem transportlīdzekļiem būtu jānosaka obligāts mērķrādītājs plastmasai, ko reciklē no pēcpatēriņa atkritumiem. Attiecīgi katram transportlīdzekļu tipam būtu jāsatur divdesmit pieci procenti plastmasas, kas reciklēta no pēcpatēriņa plastmasas atkritumiem. Divdesmit pieci procenti no šā reciklētā satura mērķrādītāja plastmasai būtu jāsasniedz, iekļaujot plastmasu, kas reciklēta no attiecīgā transportlīdzekļu tipa nolietotiem transportlīdzekļiem. Lai nodrošinātu vienādus nosacījumus šā pienākuma īstenošanai, būtu jāpiešķir Komisijai īstenošanas pilnvaras noteikt metodiku tādas plastmasas īpatsvara aprēķināšanai un verifikācijai, kura atgūta attiecīgi no pēcpatēriņa atkritumiem un nolietotiem transportlīdzekļiem un kura ir izmantota un iebūvēta transportlīdzekļu tipā.
	(19)	Ņemot vērā zemo plastmasas reciklēšanas līmeni, jo īpaši plastmasai no nolietotiem transportlīdzekļiem, un citu plastmasas atkritumu apstrādes veidu vispārīgo negatīvo ietekmi, ir lietderīgi palielināt reciklētās plastmasas izmantošanu transportlīdzekļos. Šajā nolūkā attiecībā uz jauniem transportlīdzekļiem būtu jānosaka obligāts mērķrādītājs plastmasai, ko reciklē no pēcpatēriņa atkritumiem. Attiecīgi katram transportlīdzekļu tipam būtu jāsatur 20 procenti plastmasas, kas reciklēta no pēcpatēriņa plastmasas atkritumiem. Piecpadsmit procenti no šā reciklētā satura mērķrādītāja plastmasai būtu jāsasniedz, iekļaujot plastmasu, kas reciklēta no attiecīgā transportlīdzekļu tipa nolietotiem transportlīdzekļiem. Lai nodrošinātu nozarei nepieciešamo ilgtermiņa perspektīvu un atraisītu investīcijas, ražotājiem vēlākā posmā būtu jāsasniedz mērķrādītājs izmantot vismaz 25 procentus plastmasas, kas reciklēta no pēcpatēriņa plastmasas atkritumiem, izņemot gadījumus, kad nepieciešamās reciklētās plastmasas trūkums vai pārāk augstas cenas pārmērīgi apgrūtina šī mērķrādītāja izpildi. Lai nodrošinātu pietiekamu elastību šo mērķrādītāju sasniegšanā, ražotājiem vajadzētu būt arī iespējai ne vairāk kā 50 procentus no tā sasniegt, izmantojot pirmspatēriņa atkritumus.



Grozījums Nr.		23
Regulas priekšlikums
19.a apsvērums (jauns)
	

	Komisijas ierosinātais teksts
	Grozījums

	
	(19a)	Lai papildinātu dažus nebūtiskus šīs regulas elementus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz metodikas noteikšanu, lai aprēķinātu un verificētu tās plastmasas īpatsvaru, kas atgūta attiecīgi no pēcpatēriņa un pirmspatēriņa atkritumiem un no nolietotiem transportlīdzekļiem un kas ir izmantota transportlīdzekļa tipā un ir iebūvēta tajā, ņemot vērā labāko pieejamo reciklēšanas tehnoloģiju, tostarp mehānisko un ķīmisko reciklēšanu. Lai garantētu vienlīdzīgus konkurences apstākļus, saistītās vidiskās problēmas ir jārisina nediskriminējošā veidā gan attiecībā uz iekšzemē ražotu, gan importētu reciklētu plastmasu. Šajā nolūkā attiecībā uz reciklētu plastmasu no pirmspatēriņa atkritumiem, kas integrēta transportlīdzekļos, kuri importēti Savienībā, būtu jāpiemēro vienādi nosacījumi attiecībā uz emisijām un atsevišķu savākšanu, kā arī reciklēšanas tehnoloģiju ilgtspējas kritēriji.



Grozījums Nr.		24
Regulas priekšlikums
20. apsvērums
	

	Komisijas ierosinātais teksts
	Grozījums

	(20)	Autobūves nozare ir viena no lielākajām tērauda izmantotājām, un pašreizējais reciklēta tērauda izmantošanas līmenis jaunos transportlīdzekļos joprojām ir zems. Lai palīdzētu samazināt oglekļa pēdu, kas saistīta ar jaunu transportlīdzekļu ražošanu, un atbalstītu autobūves nozares pāreju uz klimatneitralitāti, būtu jādeleģē Komisijai pilnvaras pieņemt deleģētos aktus saskaņā ar Līguma par Eiropas Savienības darbību 290. pantu, lai noteiktu minimālo tērauda īpatsvaru, ko reciklē no pēcpatēriņa tērauda atkritumiem un kam jāatrodas un jābūt iestrādātam transportlīdzekļu tipos. Pirms mērķrādītāja noteikšanas Komisijai būtu jāveic speciāls pētījums, kurā ņem vērā visus attiecīgos tehniskos, vides un ekonomiskos faktorus, kas saistīti ar šāda mērķrādītāja realizējamību. Lai nodrošinātu vienādus nosacījumus šā pienākuma īstenošanai, būtu jāpiešķir Komisijai īstenošanas pilnvaras noteikt metodiku tāda tērauda īpatsvara aprēķināšanai un verifikācijai, kuru atgūst no pēcpatēriņa tērauda atkritumiem un kuru izmanto un iebūvē transportlīdzekļu tipā.
	(20)	Autobūves nozare ir viena no lielākajām tērauda izmantotājām, un pašreizējais reciklēta tērauda izmantošanas līmenis jaunos transportlīdzekļos joprojām ir zems. Lai palīdzētu samazināt oglekļa pēdu, kas saistīta ar jaunu transportlīdzekļu ražošanu, un atbalstītu autobūves nozares pāreju uz klimatneitralitāti, būtu jānosaka mērķrādītājs no dzelzs lūžņiem iegūta reciklēta tērauda integrēšanai jaunos transportlīdzekļos. Turklāt būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai noteiktu minimālo tērauda īpatsvaru, ko reciklē no dzelzs lūžņiem, tostarp plakana un gara oglekļa tērauda un nerūsējošā tērauda ražojumu saimēm un kam jāatrodas un jābūt iestrādātam transportlīdzekļu tipos. Pirms mērķrādītāja noteikšanas Komisijai būtu jāveic speciāls pētījums, kurā ņem vērā visus attiecīgos tehniskos, vides un ekonomiskos faktorus, kas saistīti ar šāda mērķrādītāja realizējamību, iekļaujot arī ietekmi uz citām nozarēm, kurās izmanto tēraudu, un globālajām siltumnīcefekta gāzu emisijām. Ir svarīgi nošķirt dažādas tērauda ražojumu saimes transportlīdzeklī, jo tās ražo, izmantojot atšķirīgas tehnoloģijas, kurām ir dažādi ierobežojumi dzelzs lūžņu izmantošanā attiecībā uz to spēju pieļaut vara saturu un citus netīšus piemaisījumus. Lai papildinātu atsevišķus nebūtiskus šīs regulas elementus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz metodiku tāda tērauda īpatsvara aprēķināšanai un verifikācijai, kuru atgūst no dzelzs lūžņiem un kuru izmanto un iebūvē transportlīdzekļu tipā.



Grozījums Nr.		25
Regulas priekšlikums
20.a apsvērums (jauns)
	

	Komisijas ierosinātais teksts
	Grozījums

	
	(20a)	Autobūves nozare ir arī viens no lielākajiem alumīnija izmantotājiem, kas veido vairāk nekā 40 procentus no Savienības kopējā pieprasījuma, un izmantošanas apjoms palielinās. Patlaban reciklēts alumīnijs jaunos transportlīdzekļos tiek izmantots ļoti nelielā apjomā. Lai palīdzētu samazināt oglekļa pēdu, kas saistīta ar jaunu transportlīdzekļu ražošanu, un atbalstītu autobūves nozares pāreju uz klimatneitralitāti, samazinātu enerģijas patēriņu un izmaksas un uzlabotu noturību, samazinot atkarību no primāro izejvielu piegādēm, transportlīdzekļos ir vairāk jāizmanto reciklēts alumīnijs. Šajā nolūkā būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai noteiktu minimālo reciklētā alumīnija īpatsvaru, kam jāatrodas un jābūt iestrādātam transportlīdzekļu tipos. Pirms mērķrādītāja noteikšanas Komisijai būtu jāveic speciāls pētījums, kurā ņem vērā visus attiecīgos tehniskos, vides un ekonomiskos faktorus, kas saistīti ar šāda mērķrādītāja realizējamību. Lai papildinātu atsevišķus nebūtiskus šīs regulas elementus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz metodiku tāda alumīnija un tā sakausējumu īpatsvara aprēķināšanai un verifikācijai, kuru atgūst no atkritumiem un kuru izmanto un iebūvē transportlīdzekļu tipā.



Grozījums Nr.		26
Regulas priekšlikums
21. apsvērums
	

	Komisijas ierosinātais teksts
	Grozījums

	(21)	Ir potenciāls palielināt reciklētā satura izmantošanu transportlīdzekļos attiecībā uz citiem materiāliem, kurus plaši izmanto autobūves nozare un kuru otrreizējo materiālu tirgi ir nepietiekami attīstīti, attiecībā uz kuriem ar pirmreizējo izejvielu ražošanu saistītā pēda ir liela vai reciklēšanas līmenis ir ierobežots, laikā, kad šķirošanas un reciklēšanas tehnoloģijas uzlabojas. Tāpēc ir lietderīgi, lai Komisija novērtē, cik vēlams un praktiski iespējams ir noteikt mērķrādītājus pastāvīgajos magnētos izmantotā neodīma, disprozija, prazeodīma, terbija, samārija, bora reciklētajam saturam, kā arī alumīnijam un tā sakausējumiem vai magnijam un tā sakausējumiem, kā arī novērtē šādas noteikšanas ietekmi. Attiecībā uz to, cik praktiski iespējams ir noteikt potenciālus mērķrādītājus konkrētu veidu alumīnija un magnija sakausējumiem, pētījumā būtu jāaplūko pieprasījuma un sekundārā piedāvājuma atbilstība kopumā un jo īpaši būtu jāizvērtē kompromiss starp apjomradītu ietaupījumu palielināšanu, nosakot sakausējuma saimju minimālo skaitu, un vērtības saglabāšanas palielināšanu, veicot iedalīšanu konkrētu sakausējumu veidu plašākā klāstā.
	(21)	Ir potenciāls palielināt reciklētā satura izmantošanu transportlīdzekļos attiecībā uz citiem materiāliem, kurus plaši izmanto autobūves nozare un kuru otrreizējo materiālu tirgi ir nepietiekami attīstīti, attiecībā uz kuriem ar pirmreizējo izejvielu ražošanu saistītā pēda ir liela vai reciklēšanas līmenis ir ierobežots, laikā, kad šķirošanas un reciklēšanas tehnoloģijas uzlabojas. Tāpēc ir lietderīgi, lai Komisija novērtē, cik vēlams un praktiski iespējams ir noteikt mērķrādītājus pastāvīgajos magnētos izmantotā neodīma, disprozija, prazeodīma, terbija, samārija, bora reciklētajam saturam, vai magnijam un tā sakausējumiem, kā arī novērtē šādas noteikšanas ietekmi. Attiecībā uz to, cik praktiski iespējams ir noteikt potenciālus mērķrādītājus konkrētu veidu alumīnija un magnija sakausējumiem, pētījumā būtu jāaplūko pieprasījuma un sekundārā piedāvājuma atbilstība kopumā un jo īpaši būtu jāizvērtē kompromiss starp apjomradītu ietaupījumu palielināšanu, nosakot sakausējuma saimju minimālo skaitu, un vērtības saglabāšanas palielināšanu, veicot iedalīšanu konkrētu sakausējumu veidu plašākā klāstā.



Grozījums Nr.		27
Regulas priekšlikums
22. apsvērums
	

	Komisijas ierosinātais teksts
	Grozījums

	(22)	Lai stimulētu nepietiekami attīstītos otrreizējo izejvielu tirgus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai noteiktu alumīnija un tā sakausējumu, magnija un tā sakausējumu, no pēcpatēriņa atkritumiem reciklētā neodīma, disprozija, prazeodīma, terbija, samārija vai bora minimālo īpatsvaru, kam jābūt iekļautam un iestrādātam transportlīdzekļu tipos. Lai nodrošinātu vienādus nosacījumus šā pienākuma īstenošanai, būtu jāpiešķir Komisijai īstenošanas pilnvaras noteikt metodiku, lai aprēķinātu un verificētu no pēcpatēriņa atkritumiem reciklētu materiālu īpatsvaru transportlīdzekļos. Šāda metodika ir nepieciešama, lai precizētu pēcpatēriņa metāllūžņu un pirmspatēriņa metāllūžņu definīcijas. Tas ir būtiski, lai stimulētu kvalitātes uzlabošanu un vērtības saglabāšanu, jo īpaši attiecībā uz pēcpatēriņa frakcijām. Lai veicinātu dekarbonizāciju, izmantojot vairāk reciklētā satura, ir nepieciešamas skaidras definīcijas nolūkā stimulēt pēcpatēriņa metāllūžņu reciklēšanu, vienlaikus samazinot pirmspatēriņa metāllūžņu izmantošanu, kam parasti ir tāda pati oglekļa pēda kā pirmreizējam materiālam.
	(22)	Lai stimulētu nepietiekami attīstītos otrreizējo izejvielu tirgus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai noteiktu magnija un tā sakausējumu, no pirmspatēriņa un pēcpatēriņa atkritumiem reciklētā neodīma, disprozija, prazeodīma, terbija, samārija vai bora minimālo īpatsvaru, kam jābūt iekļautam un iestrādātam transportlīdzekļu tipos. Lai papildinātu atsevišķus nebūtiskus šīs regulas elementus, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz metodiku, lai aprēķinātu un verificētu no pirmspatēriņa un pēcpatēriņa atkritumiem reciklētu materiālu īpatsvaru transportlīdzekļos. Šāda metodika ir nepieciešama, lai precizētu pēcpatēriņa metāllūžņu un pirmspatēriņa metāllūžņu definīcijas. Tas ir būtiski, lai stimulētu kvalitātes uzlabošanu un vērtības saglabāšanu, jo īpaši attiecībā uz pēcpatēriņa frakcijām. Lai veicinātu dekarbonizāciju, izmantojot vairāk reciklētā satura, ir nepieciešamas skaidras definīcijas nolūkā stimulēt pēcpatēriņa metāllūžņu reciklēšanu, vienlaikus samazinot pirmspatēriņa metāllūžņu izmantošanu, kam parasti ir tāda pati oglekļa pēda kā pirmreizējam materiālam.



Grozījums Nr.		28
Regulas priekšlikums
23. apsvērums
	

	Komisijas ierosinātais teksts
	Grozījums

	(23)	Atbilstoši Eiropas Parlamenta un Padomes Regulas (ES) [KSI akts]51 prasībām un ņemot vērā, ka ir šajā regulā ir jāiekļauj noteikumi par reciklēto saturu transportlīdzekļos un par kritiski svarīgām izejvielām, ko izmanto transportlīdzekļu daļās un sastāvdaļās, minētajiem noteikumiem vajadzētu būt piemērojamiem tāpat, kā nozarē tiek īstenoti noteikumi, kas ietverti Regulā (ES) [KSI akts]. Tas nodrošinās dažādu informācijas, apzīmēšanas un demontāžas pienākumu saskaņā ar šajā regulā noteiktām procedūrām racionalizēšanu un integrēšanu pienākumos, kas attiecas uz citām daļām, sastāvdaļām un materiāliem.
	(23)	Atbilstoši Regulas (ES) 2024/1252 prasībām un ņemot vērā, ka ir šajā regulā ir jāiekļauj noteikumi par reciklēto saturu transportlīdzekļos un par kritiski svarīgām izejvielām, ko izmanto transportlīdzekļu daļās un sastāvdaļās, minētajiem noteikumiem vajadzētu būt piemērojamiem tāpat, kā nozarē tiek īstenoti noteikumi, kas ietverti Regulā (ES) 2024/1252. Tas nodrošinās dažādu informācijas, apzīmēšanas un demontāžas pienākumu saskaņā ar šajā regulā noteiktām procedūrām racionalizēšanu un integrēšanu pienākumos, kas attiecas uz citām daļām, sastāvdaļām un materiāliem.

	__________________
	__________________

	51 Priekšlikums Eiropas Parlamenta un Padomes regulai, ar ko izveido satvaru, kā nodrošināt drošu un ilgtspējīgu apgādi ar kritiski svarīgām izejvielām, un groza Regulas (ES) Nr. 168/2013, (ES) 2018/858, 2018/1724 un (ES) 2019/1020 (COM(2023)0160).
	



Grozījums Nr.		29
Regulas priekšlikums
24. apsvērums
	

	Komisijas ierosinātais teksts
	Grozījums

	(24)	Lai nodrošinātu, ka akumulatoru baterijas tiek reciklētas saskaņā ar Regulas (ES) 2023/[Baterijas] prasībām un ka arī e-piedziņas elektromotorus, kas satur nozīmīgus daudzumus retzemju elementu, var nomainīt un reciklēt, ir jāievieš konstrukcijas prasības jauniem transportlīdzekļu tipiem, nodrošinot, ka šīs akumulatoru baterijas un e-piedziņas elektromotorus var viegli demontēt pilnvaroti apstrādes punkti vai remonta un uzturēšanas operatori jebkurā transportlīdzekļa aprites cikla posmā. Lai ņemtu vērā tehnikas un zinātnes progresu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu šo regulu, pārskatot to daļu un sastāvdaļu sarakstu, kurām jābūt konstruētām tā, lai tās varētu demontēt no transportlīdzekļiem un nomainīt. Lai nodrošinātu vienādus nosacījumus šīs konstrukcijas prasības īstenošanai, būtu jāpiešķir Komisijai īstenošanas pilnvaras.
	(24)	Lai nodrošinātu, ka akumulatoru baterijas tiek reciklētas saskaņā ar Regulas (ES) 2023/1542 prasībām un ka arī e-piedziņas elektromotorus, kas satur nozīmīgus daudzumus retzemju elementu, var nomainīt un reciklēt, ir jāievieš konstrukcijas prasības jauniem transportlīdzekļu tipiem, nodrošinot, ka šīs akumulatoru baterijas un e-piedziņas elektromotorus var viegli demontēt pilnvaroti apstrādes punkti vai remonta un uzturēšanas operatori jebkurā transportlīdzekļa aprites cikla posmā. Komisijai būtu arī jāveicina tādu projektēšanas un montāžas metožu standartu izstrāde, kas atvieglo bateriju un bateriju pakešu apkopi, remontu un pārprofilēšanu. Plašākā nozīmē, lai maksimāli palielinātu transportlīdzekļu daļu un sastāvdaļu aizstāšanas, atkalizmantošanas, reciklēšanas, pārražošanas vai pārjaunošanas potenciālu un līdz minimumam samazinātu atkritumus, transportlīdzekļi būtu jāprojektē tā, lai būtu iespējams noņemt pēc iespējas vairāk daļu un sastāvdaļu. Tehniskās iespējamības jēdziens būtu jāinterpretē tā, lai atbalstītu un veicinātu minēto mērķu sasniegšanu, vienlaikus atzīstot, ka dažos gadījumos daļas drošuma vai funkcionālās prasības var pamatot alternatīvus risinājumus, kas ierobežo daļas vai sastāvdaļas noņemamību. Šādos gadījumos ražotājiem būtu jāpierāda šādas izvēles nepieciešamība. Lai ņemtu vērā tehnikas un zinātnes progresu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu šo regulu, pārskatot to daļu un sastāvdaļu sarakstu, kurām jābūt konstruētām tā, lai tās varētu demontēt no transportlīdzekļiem un nomainīt. Lai nodrošinātu vienādus nosacījumus šīs konstrukcijas prasības īstenošanai, būtu jāpiešķir Komisijai īstenošanas pilnvaras.



Grozījums Nr.		30
Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Lai nodrošinātu, ka vieglo pasažieru automobiļu un vieglo komerciālo transportlīdzekļu ražotāji veic darbības, lai nodrošinātu transportlīdzekļu atbilstību šajā regulā noteiktajām apritīguma prasībām, un lai tos stimulētu uzlabot to tirgū laisto transportlīdzekļu apritīgumu, tiem būtu jāizstrādā visaptveroša apritīguma stratēģija katram jaunam tipam un jāiesniedz tā tipa apstiprinātājai iestādei. Šī stratēģija būtu jābalsta uz pārbaudītām tehnoloģijām, kas ir pieejamas vai kas tiek izstrādātas laikā, kad ir iesniegts transportlīdzekļa tipa apstiprinājuma pieteikums, un tā būtu periodiski jāatjaunina. Komisijai būtu regulāri jāziņo par autobūves nozares apritīgumu, pamatojoties uz ražotāju iesniegtajām apritīguma stratēģijām. Lai ņemtu vērā tehnikas un zinātnes progresu transportlīdzekļu ražošanā un nolietotu transportlīdzekļu apsaimniekošanā, tirgus norises autobūves nozarē un regulatīvās izmaiņas, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu pielikumu, kas ietver prasības par apritīguma stratēģijas saturu un tās atjaunināšanu.
	(26)	Lai nodrošinātu, ka vieglo pasažieru automobiļu un vieglo komerciālo transportlīdzekļu ražotāji veic darbības, lai nodrošinātu transportlīdzekļu atbilstību šajā regulā noteiktajām apritīguma prasībām, un lai tos stimulētu uzlabot to tirgū laisto transportlīdzekļu apritīgumu, tiem būtu jāizstrādā visaptveroša apritīguma stratēģija ražotāja līmenī un jāiesniedz tā Komisijai. Tomēr ražotājiem vajadzētu būt arī iespējai izstrādāt apritīguma stratēģiju pa transportlīdzekļu kategorijām. Šai stratēģijai nevajadzētu radīt nesamērīgu slogu ražotājiem, un tā būtu periodiski jāatjaunina. Komisijai būtu regulāri jāziņo par autobūves nozares apritīgumu, pamatojoties uz ražotāju iesniegtajām apritīguma stratēģijām.



Grozījums Nr.		31
Regulas priekšlikums
28. apsvērums
	

	Komisijas ierosinātais teksts
	Grozījums

	(28)	Lai palielinātu transportlīdzekļu daļu un sastāvdaļu atkalizmantošanu, pārražošanu un pārjaunošanu un nodrošinātu nolietotu transportlīdzekļu augstas kvalitātes reciklēšanu, būtiska ir piekļuve atjauninātai informācijai un savlaicīga saziņa starp transportlīdzekļu ražotājiem un atkritumu apsaimniekošanas operatoriem visā autobūves vērtības ķēdē. Tāpēc ražotājiem būtu jānodrošina atkritumu apsaimniekošanas operatoriem un remonta un uzturēšanas operatoriem neierobežota, standartizēta un nediskriminējoša piekļuve informācijai, kas ļauj droši demontēt un nomainīt konkrētas transportlīdzekļu daļas, sastāvdaļas un materiālus. Šai informācijai būtu jāvada atkritumu apsaimniekošanas operatori un remonta un uzturēšanas operatori pa soļiem un jāsniedz skaidras norādes par to rīku vai tehnoloģiju izmantošanu, kas vajadzīgas, lai piekļūtu elektrotransportlīdzekļu akumulatoru baterijām un tās demontētu, tai skaitā rīkiem un tehnoloģijām, kas ļauj tās droši izlādēt, un e-piedziņas elektromotoriem. Šai informācijai arī būtu jāpalīdz identificēt, atrast un demontēt daļas, sastāvdaļas un materiālus, kas būtu jāatsārņo un jādemontē no transportlīdzekļa pirms sasmalcināšanas, kā arī daļas un sastāvdaļas, kas satur kritiski svarīgas izejvielas pastāvīgajos magnētos, kuras minētas Regulā (ES) [KSI akts]. Tas būtu jādara, izmantojot ražotāju izveidotās saziņas platformas, un informācija būtu jāsniedz bez maksas, neieskaitot administratīvās izmaksas. Tipa apstiprinātājām iestādēm būtu jāpārliecinās, vai ražotāji ir iesnieguši vajadzīgo informāciju. Lai regulāri atjauninātu tās informācijas tvērumu, kura ražotājiem jāsniedz atkritumu apsaimniekošanas operatoriem un remonta un uzturēšanas operatoriem, būtu jādeleģē Komisijai pilnvaras pieņemt deleģētos aktus saskaņā ar Līguma par Eiropas Savienības darbību 290. pantu, lai grozītu V pielikumu.
	(28)	Lai palielinātu transportlīdzekļu daļu un sastāvdaļu atkalizmantošanu, pārražošanu un pārjaunošanu un nodrošinātu nolietotu transportlīdzekļu augstas kvalitātes reciklēšanu, būtiska ir piekļuve atjauninātai informācijai un savlaicīga saziņa starp transportlīdzekļu ražotājiem un atkritumu apsaimniekošanas operatoriem visā autobūves vērtības ķēdē. Tāpēc ražotājiem būtu jānodrošina atkritumu apsaimniekošanas operatoriem un remonta un uzturēšanas operatoriem, kā arī neatliekamās palīdzības dienestiem neierobežota, standartizēta un nediskriminējoša piekļuve informācijai, kas minēta 66. punktā Komisijas 2010. gada 28. maija paziņojumā par papildu pamatnostādnēm par vertikālajiem ierobežojumiem nolīgumos par mehānisko transportlīdzekļu pārdošanu un remontu un par mehānisko transportlīdzekļu rezerves daļu izplatīšanu un kas ļauj droši demontēt un nomainīt konkrētas transportlīdzekļu daļas, sastāvdaļas un materiālus. Šai informācijai būtu jāvada atkritumu apsaimniekošanas operatori un remonta un uzturēšanas operatori pa soļiem un jāsniedz skaidras norādes par to rīku vai tehnoloģiju izmantošanu, kas vajadzīgas, lai piekļūtu elektrotransportlīdzekļu akumulatoru baterijām un to bateriju paketēm un tās demontētu, tai skaitā rīkiem un tehnoloģijām, kas ļauj tās droši izlādēt, un e-piedziņas elektromotoriem. Šai informācijai arī būtu jāpalīdz identificēt, atrast un demontēt daļas, sastāvdaļas un materiālus, kas būtu jāatsārņo un jādemontē no transportlīdzekļa pirms sasmalcināšanas, kā arī daļas un sastāvdaļas, kas satur kritiski svarīgas izejvielas pastāvīgajos magnētos, kuras minētas Regulā (ES) 2024/1252. Ir svarīgi pienācīgi ievērot intelektuālā īpašuma tiesības, nodrošinot, ka piekļuve tehniskajai informācijai neapdraud īpašniektehnoloģijas vai komercnoslēpumus. Tas būtu jādara, izmantojot ražotāju izveidotās saziņas platformas, un informācija būtu jāsniedz bez maksas, neieskaitot nepārmērīgas administratīvās izmaksas. Tipa apstiprinātājām iestādēm būtu jāpārliecinās, vai ražotāji ir iesnieguši vajadzīgo informāciju. Ņemot vērā nepieciešamību atbalstīt transportlīdzekļu modernizāciju, lai samazinātu emisijas, pagarinātu transportlīdzekļu darbmūžu un veicinātu ilgtspēju, ražotājiem būtu arī jānodrošina pienācīga sadarbība ar modernizācijas operatoriem.



Grozījums Nr.		32
Regulas priekšlikums
29. apsvērums
	

	Komisijas ierosinātais teksts
	Grozījums

	(29)	Lai gan arvien biežāk izmanto digitālo kodēšanu, lai kontrolētu dažādas transportlīdzekļu daļas un sastāvdaļas, Direktīvas 2000/53/EK izvērtējumā tika identificēts, ka šāda kodēšana var mazināt konkrētu daļu un sastāvdaļu atkalizmantošanas, pārražošanas un pārjaunošanas potenciālu. Tāpēc ir būtiski, lai transportlīdzekļu ražotājiem tiktu prasīts sniegt informāciju, kas ļauj profesionāliem atkritumu apsaimniekošanas operatoriem pārvarēt problēmas, kuras rada šīs digitāli kodētās daļas un sastāvdaļas transportlīdzeklī, ja šāda kodēšana liedz veikt remonta, uzturēšanas vai nomaiņas darbības citam transportlīdzeklim.
	(29)	Lai gan arvien biežāk izmanto digitālo kodēšanu, lai kontrolētu dažādas transportlīdzekļu daļas un sastāvdaļas, Direktīvas 2000/53/EK izvērtējumā tika identificēts, ka šāda kodēšana var mazināt konkrētu daļu un sastāvdaļu atkalizmantošanas, pārražošanas un pārjaunošanas potenciālu. Tāpēc ir būtiski, lai transportlīdzekļu ražotājiem tiktu prasīts sniegt informāciju, kas ļauj profesionāliem atkritumu apsaimniekošanas operatoriem, kā arī remonta un uzturēšanas operatoriem pārvarēt problēmas, kuras rada šīs digitāli kodētās daļas un sastāvdaļas transportlīdzeklī, ja šāda kodēšana liedz veikt remonta, uzturēšanas vai nomaiņas darbības citam transportlīdzeklim.



Grozījums Nr.		33
Regulas priekšlikums
31. apsvērums
	

	Komisijas ierosinātais teksts
	Grozījums

	(31)	Lai veicinātu transportlīdzekļu apstrādi to kalpošanas laika beigās, transportlīdzekļu ražotājiem, izmantojot digitālus rīkus, būtu jāsniedz precīza, pilnīga un atjaunināta informācija par transportlīdzekļu daļu un sastāvdaļu demontāžu un nomaiņu. Tāpēc būtu jāizveido transportlīdzekļa apritīguma pase, kas jādara pieejama kā šādas informācijas datu nesējs, tādā veidā, kas ir saderīgs ar citiem digitāliem informācijas rīkiem un platformām, kuras jau pastāv vai tiek tālākattīstītas autobūves nozarē attiecībā uz transportlīdzekļu vidisko sniegumu, un ir saskanīgs ar atbilstošajiem noteikumiem Regulā (ES) 2023 [Baterijas], Eiropas Parlamenta un Padomes Regulā [PIER]54 un Eiropas Parlamenta un Padomes Regulā [“Euro 7”]55. Lai nodrošinātu vienādus nosacījumus šīs regulas īstenošanai, būtu jāpiešķir Komisijai īstenošanas pilnvaras noteikt tehniskā izveidojuma un darbības prasības attiecībā uz pasi un noteikumus par datu nesēja vai cita identifikatora, kas ļauj piekļūt transportlīdzekļa pasei, atrašanās vietu.
	(31)	Lai veicinātu transportlīdzekļu apstrādi to kalpošanas laika beigās, transportlīdzekļu ražotājiem, izmantojot digitālus rīkus, būtu jāsniedz precīza, pilnīga un atjaunināta informācija par transportlīdzekļu daļu un sastāvdaļu demontāžu un nomaiņu. Tāpēc būtu jāizveido digitālā transportlīdzekļa apritīguma pase, kas jādara pieejama kā šādas informācijas datu nesējs, tādā veidā, kas ir saderīgs ar citiem digitāliem informācijas rīkiem un platformām, kuras jau pastāv vai tiek tālākattīstītas autobūves nozarē attiecībā uz transportlīdzekļu vidisko sniegumu, un ir saskanīgs ar atbilstošajiem noteikumiem Regulā (ES) 2023/1542, Eiropas Parlamenta un Padomes Regulā (ES) 2024/178154 un Eiropas Parlamenta un Padomes Regulā (ES) 2024/125755. Lai nodrošinātu vienādus nosacījumus šīs regulas īstenošanai, būtu jāpiešķir Komisijai īstenošanas pilnvaras noteikt tehniskā izveidojuma un darbības prasības attiecībā uz pasi un noteikumus par datu nesēja vai cita identifikatora, kas ļauj piekļūt transportlīdzekļa pasei, atrašanās vietu. Nosakot noteikumus par digitālo transportlīdzekļa apritīguma pasi, Komisijai būtu jāņem vērā nepieciešamība pēc augsta līmeņa drošības un privātuma, tostarp attiecībā uz transportlīdzekļu ekspluatācijas datiem, lai novērstu kiberdrošības apdraudējumus.

	__________________
	__________________

	54 Priekšlikums Eiropas Parlamenta un Padomes regulai, ar ko izveido satvaru ekodizaina prasību noteikšanai ilgtspējīgiem produktiem un atceļ Direktīvu 2009/125/EK.
	54 Eiropas Parlamenta un Padomes Regula (ES) 2024/1781 (2024. gada 13. jūnijs), ar ko izveido satvaru ekodizaina prasību noteikšanai ilgtspējīgiem produktiem, groza Direktīvu (ES) 2020/1828 un Regulu (ES) 2023/1542 un atceļ Direktīvu 2009/125/EK (OV L, 2024/1781, 28.6.2024., ELI: http://data.europa.eu/eli/reg/2024/1781/oj).

	55 Priekšlikums Eiropas Parlamenta un Padomes regulai par mehānisko transportlīdzekļu un motoru, kā arī šādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanu attiecībā uz to emisijām un akumulatoru baterijas ilgizturību (“Euro 7”) un par Regulas (EK) Nr. 715/2007 un (EK) Nr. 595/2009 atcelšanu.
	55 Eiropas Parlamenta un Padomes Regula (ES) 2024/1257 (2024. gada 24. aprīlis) par mehānisko transportlīdzekļu un motoru, kā arī šādiem transportlīdzekļiem paredzētu sistēmu, sastāvdaļu un atsevišķu tehnisku vienību tipa apstiprināšanu attiecībā uz to emisijām un akumulatoru baterijas ilgizturību (“Euro 7”) un ar ko groza Eiropas Parlamenta un Padomes Regulu (ES) 2018/858 un atceļ Eiropas Parlamenta un Padomes Regulas (EK) Nr. 715/2007 un (EK) Nr. 595/2009, Komisijas Regulu (ES) Nr. 582/2011, Komisijas Regulu (ES) 2017/1151, Komisijas Regulu (ES) 2017/2400 un Komisijas Īstenošanas regulu (ES) 2022/1362 (OV L, 2024/1257, 8.5.2024., ELI: http://data.europa.eu/eli/reg/2024/1257/oj).



Grozījums Nr.		34
Regulas priekšlikums
33. apsvērums
	

	Komisijas ierosinātais teksts
	Grozījums

	(33)	Lai garantētu nolietoto transportlīdzekļu drošu un videi nekaitīgu apstrādi, ikvienai struktūrai vai uzņēmumam, kas plāno veikt šādu transportlīdzekļu atkritumu apstrādes darbības, būtu jāsaņem pilnvarojums no kompetentās iestādes. Pilnvarojums būtu jāpiešķir tikai tad, ja struktūrai vai uzņēmumam ir tehniskā, finansiālā un organizatoriskā spēja, kas vajadzīga nolietotu transportlīdzekļu apstrādes darbību veikšanai atbilstīgi piemērojamajiem Savienības tiesību aktiem, tai skaitā šajā regulā noteiktajām konkrētajām apstrādes prasībām. Turklāt pilnvarotiem apstrādes punktiem vajadzētu būt kompetentiem izdot likvidācijas sertifikātus saskaņā ar šo regulu.
	(33)	Šīs regulas pamatā ir atkritumu apsaimniekošanas noteikumi un vispārīgie principi, kas noteikti Direktīvā 2008/98/EK un kas būtu jāpielāgo, lai atspoguļotu nolietotu transportlīdzekļu specifiku. Lai garantētu nolietoto transportlīdzekļu drošu un videi nekaitīgu apstrādi, ikvienai struktūrai vai uzņēmumam, kas plāno veikt šādu transportlīdzekļu atkritumu apstrādes darbības, tostarp daļu un sastāvdaļu savākšanu, atsārņošanu un aizvākšanu, būtu jāsaņem pilnvarojums no kompetentās iestādes. Pilnvarojums būtu jāpiešķir tikai tad, ja struktūrai vai uzņēmumam ir tehniskā, finansiālā un organizatoriskā spēja, kas vajadzīga nolietotu transportlīdzekļu apstrādes darbību veikšanai atbilstīgi piemērojamajiem Savienības tiesību aktiem, tai skaitā šajā regulā noteiktajām konkrētajām apstrādes prasībām. Turklāt pilnvarotiem apstrādes punktiem vajadzētu būt vienīgajiem, kas ir kompetenti izdot likvidācijas sertifikātus saskaņā ar šo regulu.



Grozījums Nr.		35
Regulas priekšlikums
33.a apsvērums (jauns)
	

	Komisijas ierosinātais teksts
	Grozījums

	
	(33a)	Būtu jāļauj dalībvalstīm pieņemt pasākumus saskaņā ar saviem valsts noteikumiem, lai prasītu ražotājiem vai ražotāju atbildības organizācijām noslēgt līgumus ar pilnvarotiem apstrādes punktiem nolūkā izpildīt ražotāju atbildības pienākumus. Lai sasniegu šīs regulas mērķus, tostarp veicināt aprites ekonomikas ieviešanu, Komisijai būtu jāpiešķir īstenošanas pilnvaras noteikt noteikumus, lai nodrošinātu, ka šādi līgumi attiecībā uz dažādu kategoriju ražotājiem un ražotāju atbildības organizācijām varētu darboties saskaņā ar godīgiem, pārredzamiem un nediskriminējošiem noteikumiem.



Grozījums Nr.		36
Regulas priekšlikums
35. apsvērums
	

	Komisijas ierosinātais teksts
	Grozījums

	(35)	Lai atvieglotu pārraudzību pār to, kā ražotāji izpilda savus paplašinātas ražotāja atbildības pienākumus, dalībvalstīm būtu jāizveido ražotāju reģistrs. Reģistrācijas prasībām vajadzētu būt harmonizētām visā Savienībā, lai veicinātu reģistrāciju, jo īpaši tad, ja ražotāji transportlīdzekļus dara pieejamus dažādās dalībvalstīs. Reģistrs būtu arī jāizmanto ziņošanai kompetentajām iestādēm par paplašinātas ražotāja atbildības pienākumu izpildi. Ar šo reģistru saistītajām iezīmēm un procesuālajiem aspektiem vajadzētu arī būt saderīgiem ar ražotāju reģistru, kas izveidots ar Regulu (ES) 2023/[PB: Baterijas], lai transportlīdzekļu ražotāji un akumulatoru bateriju ražotāji varētu izmantot vienu un to pašu reģistru.
	(35)	Lai atvieglotu pārraudzību pār to, kā ražotāji izpilda savus paplašinātas ražotāja atbildības pienākumus, dalībvalstīm būtu jāizveido ražotāju reģistrs vai jāizmanto jau esošs reģistrs. Reģistrācijas prasībām vajadzētu būt harmonizētām visā Savienībā, lai veicinātu reģistrāciju, jo īpaši tad, ja ražotāji transportlīdzekļus dara pieejamus dažādās dalībvalstīs. Reģistrs būtu arī jāizmanto ziņošanai kompetentajām iestādēm par paplašinātas ražotāja atbildības pienākumu izpildi. Ar šo reģistru saistītajām iezīmēm un procesuālajiem aspektiem vajadzētu arī būt saderīgiem ar ražotāju reģistru, kas izveidots ar Regulu (ES) 2023/1542, lai transportlīdzekļu ražotāji un akumulatoru bateriju ražotāji varētu izmantot vienu un to pašu reģistru. Lai atvieglotu ražotāju reģistrāciju visās dalībvalstīs, Komisijai būtu arī jāizveido vienots portāls, kurā būtu saites uz visiem valstu reģistriem.



Grozījums Nr.		37
Regulas priekšlikums
36. apsvērums
	

	Komisijas ierosinātais teksts
	Grozījums

	(36)	Ja ražotājs transportlīdzekļus dara pieejamus pirmoreiz tās dalībvalsts teritorijā, kurā tas nav iedibināts, šādam ražotājam būtu jānorīko iecelts par paplašinātu ražotāja atbildību atbildīgais pārstāvis.
	(36)	Ja ražotājs transportlīdzekļus dara pieejamus pirmoreiz tās dalībvalsts teritorijā, kurā tas nav iedibināts, šādam ražotājam būtu jānorīko pilnvarots par paplašinātu ražotāja atbildību atbildīgais pārstāvis.



Grozījums Nr.		38
Regulas priekšlikums
37. apsvērums
	

	Komisijas ierosinātais teksts
	Grozījums

	(37)	Ražotājiem vajadzētu būt iespējai izvēlēties, vai tie īstenos savus paplašinātas ražotāja atbildības pienākumus atsevišķi vai kopīgi, izmantojot ražotāju atbildības organizācijas, kas uzņemas atbildību to vārdā. Ražotāju atbildības organizācijām būtu jānodrošina to datu konfidencialitāte, kurus tām iesniedz ražotāji. Lai nodrošinātu, ka pienācīgi tiek ņemtas vērā visu ekonomikas dalībnieku intereses, un lai izvairītos no tā, ka atkritumu apsaimniekošanas operatori ir neizdevīgā situācijā attiecībā uz lēmumiem, ko pieņem paplašinātas ražotāja atbildības shēmā, šādu organizāciju pārvaldes struktūrās būtu jānodrošina taisnīga ražotāju un atkritumu apsaimniekošanas operatoru pārstāvība.
	(37)	Ražotājiem vajadzētu būt iespējai izvēlēties, vai tie īstenos savus paplašinātas ražotāja atbildības pienākumus atsevišķi vai kopīgi, izmantojot ražotāju atbildības organizācijas, kas uzņemas atbildību to vārdā. Ražotāju atbildības organizācijām būtu jānodrošina to datu konfidencialitāte, kurus tām iesniedz ražotāji. Lai nodrošinātu, ka pienācīgi tiek ņemtas vērā visu ekonomikas dalībnieku intereses, un lai izvairītos no tā, ka atkritumu apsaimniekošanas operatori ir neizdevīgā situācijā attiecībā uz lēmumiem, ko pieņem paplašinātas ražotāja atbildības shēmā, šādu organizāciju pārvaldes struktūrās būtu jānodrošina taisnīga ražotāju un atkritumu apsaimniekošanas operatoru pārstāvība. Jo īpaši atkritumu apsaimniekošanas operatori būtu jāizraugās nediskriminējošā procedūrā, pamatojoties uz pārredzamiem piešķiršanas kritērijiem.



Grozījums Nr.		39
Regulas priekšlikums
39. apsvērums
	

	Komisijas ierosinātais teksts
	Grozījums

	(39)	No ražotāju finansiālajām iemaksām arī būtu jāsedz tādu izglītojošu kampaņu izmaksas, kuru mērķis ir palielināt nolietotu transportlīdzekļu savākšanu, izveidot paziņošanas sistēmu par likvidācijas sertifikātu izdošanu un nodošanu un savākt un paziņot datus kompetentajām iestādēm. Visas šīs darbības ir vajadzīgas, lai nodrošinātu nolietotu transportlīdzekļu pienācīgu apsaimniekošanu, jo īpaši to transportlīdzekļu izsekošanai, par kuriem ražotāji ir atbildīgi saskaņā ar šo regulu.
	(39)	No ražotāju finansiālajām iemaksām cita starpā būtu jāsedz tādu izglītojošu kampaņu izmaksas, kuru mērķis ir informēt sabiedrību un palielināt nolietotu transportlīdzekļu savākšanu vai savākt un paziņot datus kompetentajām iestādēm.



Grozījums Nr.		40
Regulas priekšlikums
42. apsvērums
	

	Komisijas ierosinātais teksts
	Grozījums

	(42)	Tā kā transportlīdzekļi bieži kļūst par nolietotiem transportlīdzekļiem citā dalībvalstī, nevis tajā, kur tie reģistrēti pirmoreiz, ir jāievieš noteikumi par pārrobežu paplašinātu ražotāja atbildību. Šiem noteikumiem būtu jānodrošina, ka ražotāja atbildība pienācīgi aptver savākšanas un apstrādes izmaksas, kas rodas atkritumu apsaimniekošanas operatoriem dalībvalstī, kurā transportlīdzeklis kļūst par nolietotu transportlīdzekli. Šajā nolūkā ražotājam būtu jāieceļ paplašinātas ražotāja atbildības pārstāvis katrā dalībvalstī un jāizveido mehānismi pārrobežu sadarbībai ar attiecīgajiem atkritumu apsaimniekošanas operatoriem. Šāda mehānisma ieviešana palīdz radīt vienlīdzīgus konkurences apstākļus starp pilnvarotajiem savākšanas punktiem visā Savienībā un veicina Savienības mēroga pieeju izstrādi individuālas ražotāja atbildības gadījumā.
	(42)	Tā kā transportlīdzekļi bieži kļūst par nolietotiem transportlīdzekļiem citā dalībvalstī, nevis tajā, kur tie reģistrēti pirmoreiz, ir jāievieš noteikumi par pārrobežu paplašinātu ražotāja atbildību. Šiem noteikumiem būtu jānodrošina, ka ražotāja atbildība pienācīgi aptver savākšanas un apstrādes izmaksas, kas rodas atkritumu apsaimniekošanas operatoriem dalībvalstī, kurā transportlīdzeklis kļūst par nolietotu transportlīdzekli, vienlaikus nodrošinot, ka ražotājs šo maksu nemaksā divreiz. Šajā nolūkā ražotājam būtu jāieceļ paplašinātas ražotāja atbildības pārstāvis katrā dalībvalstī un jāizveido mehānismi pārrobežu sadarbībai un izmaksu pārskaitīšanai ar attiecīgajiem atkritumu apsaimniekošanas operatoriem. Šāda mehānisma ieviešana palīdz radīt vienlīdzīgus konkurences apstākļus starp pilnvarotajiem savākšanas punktiem visā Savienībā un veicina Savienības mēroga pieeju izstrādi individuālas ražotāja atbildības gadījumā.



Grozījums Nr.		41
Regulas priekšlikums
44. apsvērums
	

	Komisijas ierosinātais teksts
	Grozījums

	(44)	Viens no galvenajiem priekšnoteikumiem pārdomātai nolietotu transportlīdzekļu apstrādei ir tāds, lai tiktu savākti visi nolietotie transportlīdzekļi. Tāpēc ar šo regulu būtu jānosaka konkrēti pienākumi saistībā ar savākšanu — primāri ražotājiem un sekundāri dalībvalstīm. Ražotājiem būtu jāizveido savākšanas sistēmas vai jāpiedalās to izveidē, un dalībvalstīm būtu jāpieņem pasākumi, kas nepieciešami, lai nodrošinātu, ka šādas sistēmas pastāv un ļauj sasniegt šīs regulas mērķus. Savākšanas sistēmām būtu jānodrošina transportlīdzekļu īpašniekiem un citiem transportlīdzekļu turētājiem iespēja nogādāt transportlīdzekli uz pilnvarotu savākšanas punktu bez liekiem apgrūtinājumiem vai izmaksām. Praksē tas nozīmē, ka šādām sistēmām būtu pienācīgi jāaptver visa katras dalībvalsts teritorija. Tām arī būtu jāsniedz iespēja savākt visu zīmolu nolietotos transportlīdzekļus, kā arī daļu atkritumus, kas rodas transportlīdzekļu remonta laikā.
	(44)	Viens no galvenajiem priekšnoteikumiem pārdomātai nolietotu transportlīdzekļu apstrādei ir tāds, lai tiktu savākti visi nolietotie transportlīdzekļi. Tāpēc ar šo regulu būtu jānosaka konkrēti pienākumi saistībā ar savākšanu — primāri ražotājiem un sekundāri dalībvalstīm. Ražotājiem būtu jānodrošina, ka tiek savākti visi nolietotie transportlīdzekļi, ko tie laiduši tirgū dalībvalsts teritorijā. Šajā nolūkā ražotājiem vai ražotāju atbildības organizācijām būtu jāizveido savākšanas sistēmas, tostarp savākšanas punkti, vai jāpiedalās to izveidē, un dalībvalstīm būtu jāpieņem pasākumi, kas nepieciešami, lai nodrošinātu, ka šādas sistēmas pastāv un ļauj sasniegt šīs regulas mērķus. Savākšanas sistēmām būtu jānodrošina transportlīdzekļu īpašniekiem un citiem transportlīdzekļu turētājiem iespēja nogādāt transportlīdzekli uz pilnvarotu savākšanas punktu bez liekiem apgrūtinājumiem vai izmaksām. Praksē tas nozīmē, ka šādām sistēmām būtu pienācīgi jāaptver visa katras dalībvalsts teritorija un jānodrošina pienācīga pilnvarotu apstrādes punktu un savākšanas punktu pieejamība. Tām arī būtu jāsniedz iespēja savākt visu zīmolu nolietotos transportlīdzekļus, kā arī daļu atkritumus, kas rodas transportlīdzekļu remonta laikā.



Grozījums Nr.		42
Regulas priekšlikums
46. apsvērums
	

	Komisijas ierosinātais teksts
	Grozījums

	(46)	Lai efektīvi savāktu visus nolietotos transportlīdzekļus, ir jāinformē sabiedrība par savākšanas sistēmu esību. Transportlīdzekļu īpašniekiem būtu jāzina, ka tie principā var nogādāt nolietotu transportlīdzekli ar elektrotransportlīdzekļa akumulatoru bateriju vai bez tās uz savākšanas punktu vai pilnvarotu apstrādes punktu bez maksas. Ražotāju vai ražotāju atbildības organizāciju izglītojošajā kampaņā būtu arī jāinformē par sekām videi un cilvēku veselībai, kuras rada nepareiza nolietotu transportlīdzekļu savākšana un apstrāde.
	(46)	Lai efektīvi savāktu visus nolietotos transportlīdzekļus, ir jāinformē sabiedrība par savākšanas sistēmu esību. Transportlīdzekļu īpašniekiem būtu jāzina, ka tie principā var nogādāt nolietotu transportlīdzekli ar elektrotransportlīdzekļa akumulatoru bateriju vai bez tās uz savākšanas punktu vai pilnvarotu apstrādes punktu bez maksas. Ja trūkst elektrotransportlīdzekļa baterijas, nolietota transportlīdzekļa piegādei jāpaliek bez maksas, ja pēdējais īpašnieks iesniedz dokumentāciju, lai pierādītu, ka ar bateriju rīkojas profesionāls operators saskaņā ar Regulu (ES) 2023/1542. Ražotāju vai ražotāju atbildības organizāciju izglītojošajā kampaņā būtu arī jāinformē par sekām videi un cilvēku veselībai, kuras rada nepareiza nolietotu transportlīdzekļu savākšana un apstrāde.



Grozījums Nr.		43
Regulas priekšlikums
47. apsvērums
	

	Komisijas ierosinātais teksts
	Grozījums

	(47)	Pilnvarotajam apstrādes punktam būtu jāizdod likvidācijas sertifikāts, lai dokumentētu to, ka ir veikta nolietota transportlīdzekļa apstrāde. Tas ir nepieciešams, lai nodrošinātu nolietotu transportlīdzekļu apsaimniekošanas pienācīgu uzraudzību. Minimālās prasības šādam sertifikātam patlaban ir noteiktas Komisijas Lēmumā 2002/151/EK57, un minētā lēmuma saturs būtu jāiekļauj šajā regulā ar nepieciešamajiem pielāgojumiem. Minētais sertifikāts būt jāizdod elektroniskā formātā un jānodod nolietotā transportlīdzekļa pēdējam īpašniekam, un tad pilnvarotajiem apstrādes punktiem un pēdējam īpašniekam tas būtu jānosūta attiecīgajām dalībvalsts iestādēm, jo tā uzrādīšana ļauj atcelt transportlīdzekļa reģistrāciju. Elektroniskajai paziņošanas sistēmai būtu jāsniedz iespēja nosūtīt gan dokumentu, kas apliecina nolietotā transportlīdzekļa savākšanu, gan likvidācijas sertifikātu.
	(47)	Pilnvarotajam apstrādes punktam būtu jāatbild par likvidācijas sertifikāta izdošanu, lai dokumentētu to, ka ir veikta nolietota transportlīdzekļa apstrāde. Tas ir nepieciešams, lai nodrošinātu nolietotu transportlīdzekļu apsaimniekošanas pienācīgu uzraudzību. Minimālās prasības šādam sertifikātam patlaban ir noteiktas Komisijas Lēmumā 2002/151/EK57, un minētā lēmuma saturs būtu jāiekļauj šajā regulā ar nepieciešamajiem pielāgojumiem. Minētais sertifikāts būt jāizdod elektroniskā formātā un jānodod nolietotā transportlīdzekļa pēdējam īpašniekam, un tad pilnvarotajiem apstrādes punktiem un pēdējam īpašniekam tas būtu jānosūta attiecīgajām dalībvalsts iestādēm, jo tā uzrādīšana ļauj atcelt transportlīdzekļa reģistrāciju. Elektroniskajai paziņošanas sistēmai būtu jāsniedz iespēja nosūtīt gan dokumentu, kas apliecina nolietotā transportlīdzekļa savākšanu, gan likvidācijas sertifikātu. 

	__________________
	__________________

	57 Komisijas Lēmums 2002/151/EK (2002. gada 19. februāris) par minimālajām prasībām attiecībā uz likvidācijas sertifikātu, ko izdod saskaņā 5. panta 3. punktu Eiropas Parlamenta un Padomes Direktīvā 2000/53/EK par nolietotiem transportlīdzekļiem (OV L 50, 21.2.2002., 94. un 95. lpp.).
	57 Komisijas Lēmums 2002/151/EK (2002. gada 19. februāris) par minimālajām prasībām attiecībā uz likvidācijas sertifikātu, ko izdod saskaņā 5. panta 3. punktu Eiropas Parlamenta un Padomes Direktīvā 2000/53/EK par nolietotiem transportlīdzekļiem (OV L 50, 21.2.2002., 94. lpp.).


Grozījums Nr.		44
Regulas priekšlikums
48. apsvērums
	

	Komisijas ierosinātais teksts
	Grozījums

	(48)	Lai gan Direktīvā 2000/53/EK ir noteikts pienākums nogādāt visus nolietotos transportlīdzekļus uz pilnvarotu apstrādes punktu, ir ļoti ievērojams tādu transportlīdzekļu īpatsvars, kuru atrašanās vieta nav zināma un kuri varētu būt vai nu apstrādāti nelegāli, vai eksportēti kā nolietoti transportlīdzekļi, vai kuru statuss nav pienācīgi paziņots dalībvalstu reģistrācijas iestādēm. Šādus transportlīdzekļus dēvē par “zudušiem transportlīdzekļiem”. Dalībvalstīm būtu jāstiprina sava sadarbība, lai samazinātu zudušo transportlīdzekļu skaitu. Citā dalībvalstī izdotu likvidācijas sertifikātu atzīšanai un pienākumam informēt transportlīdzekļa reģistrācijas dalībvalsts iestādes par to, ka ir izdots likvidācijas sertifikāts, būtu jānodrošina labāka nolietoto transportlīdzekļu atrašanās vietas noteikšana.
	(48)	Lai gan Direktīvā 2000/53/EK ir noteikts pienākums nogādāt visus nolietotos transportlīdzekļus uz pilnvarotu apstrādes punktu, ir ļoti ievērojams tādu transportlīdzekļu īpatsvars, kuru atrašanās vieta nav zināma un kuri varētu būt vai nu apstrādāti nelegāli, vai eksportēti kā nolietoti transportlīdzekļi, vai kuru statuss nav pienācīgi paziņots dalībvalstu reģistrācijas iestādēm. Šādus transportlīdzekļus dēvē par “zudušiem transportlīdzekļiem”. Dalībvalstīm būtu arī jāstiprina valsts pasākumi un sava sadarbība, lai samazinātu zudušo transportlīdzekļu skaitu. Citā dalībvalstī izdotu likvidācijas sertifikātu atzīšanai un pienākumam informēt transportlīdzekļa reģistrācijas dalībvalsts iestādes par to, ka ir izdots likvidācijas sertifikāts, būtu jānodrošina labāka nolietoto transportlīdzekļu atrašanās vietas noteikšana.



Grozījums Nr.		45
Regulas priekšlikums
49.a apsvērums (jauns)
	

	Komisijas ierosinātais teksts
	Grozījums

	
	(49a)	Lai uzlabotu informācijas plūsmu, cīnītos pret zudušu transportlīdzekļu problēmu un precizētu transportlīdzekļa īpašnieku pienākumus, ir būtiski stiprināt transportlīdzekļu reģistrācijas anulēšanas sistēmas. Tas nodrošinās, ka transportlīdzekļi joprojām ir izsekojami un to statuss ir verificējams līdz iznīcināšanas sertifikāta izdošanai vai transportlīdzekļa eksportam. Šajā nolūkā dalībvalstīm, kas atļauj transportlīdzekļu pagaidu noņemšanu no uzskaites, būtu jānosaka šādas noņemšanu no uzskaites maksimālais ilgums un jānodrošina, ka jebkura pagaidu noņemšanu no uzskaites tiek piešķirta tikai uz noteiktu un ierobežotu laikposmu un tikai tad, ja var pārliecināties, ka transportlīdzeklis, kurš noņemts no uzskaites, joprojām pastāv. Turklāt Komisijai būtu jānovērtē nepieciešamība pēc saskaņotām minimālajām prasībām transportlīdzekļu noņemšanai no uzskaites visā Savienībā, lai stiprinātu transportlīdzekļu pārskatatbildību un nepieļautu to nelikumīgu apstrādi.



Grozījums Nr.		46
Regulas priekšlikums
51. apsvērums
	

	Komisijas ierosinātais teksts
	Grozījums

	(51)	Ņemot vērā pilnvarotu apstrādes punktu nozīmīgo lomu nolietotu transportlīdzekļu apstrādē tādā veidā, kas nerada nelabvēlīgu ietekmi uz vidi vai cilvēku veselību un palīdz sasniegt Savienības aprites ekonomikas mērķus, ir jānosaka pienākumi, kas piemērojami šādiem punktiem un aptver visas to darbības, sākot no nolietotu transportlīdzekļu pieņemšanas un uzglabāšanas un beidzot ar to galīgo apstrādi.
	(51)	Ņemot vērā pilnvarotu apstrādes punktu nozīmīgo lomu nolietotu transportlīdzekļu apstrādē tādā veidā, kas nerada nelabvēlīgu ietekmi uz vidi vai cilvēku veselību, palīdz sasniegt Savienības aprites ekonomikas mērķus un ir ekonomiski pamatots, ir jānosaka pienākumi, kas piemērojami šādiem punktiem un aptver visas to darbības, sākot no nolietotu transportlīdzekļu pieņemšanas un uzglabāšanas un beidzot ar to galīgo apstrādi.



Grozījums Nr.		47
Regulas priekšlikums
52. apsvērums
	

	Komisijas ierosinātais teksts
	Grozījums

	(52)	Lai nodrošinātu pilnvarotu apstrādes punktu darbību izsekojamību, tiem būtu jādokumentē veiktās apstrādes darbības un veiktā uzskaite elektroniski jāglabā vismaz trīs gadus, kā arī jāspēj to pēc pieprasījuma uzrādīt attiecīgām valsts iestādēm.
	(52)	Lai nodrošinātu pilnvarotu apstrādes punktu darbību, kā arī metāllūžņu vai citu attiecīgu izejvielu kvalitātes izsekojamību, tiem būtu jādokumentē veiktās apstrādes darbības un veiktā uzskaite elektroniski jāglabā vismaz trīs gadus, kā arī jāspēj to pēc pieprasījuma uzrādīt attiecīgām valsts iestādēm.



Grozījums Nr.		48
Regulas priekšlikums
53. apsvērums
	

	Komisijas ierosinātais teksts
	Grozījums

	(53)	Nolietota transportlīdzekļa atsārņošana ir pirmais solis uz to, lai novērstu kaitējumu videi, cilvēku veselībai un riskus darba drošībai. Tāpēc ir svarīgi, lai nolietotam transportlīdzeklim tiktu veiktas nepieciešamās atsārņošanas darbības, cik drīz vien iespējams pēc tā nogādāšanas pilnvarotā apstrādes punktā, pirms nolietotā transportlīdzekļa turpmākas apstrādes. Šajā posmā atkritumeļļas būtu jāsavāc un jāuzglabā atsevišķi no citām šķidrajām vielām un šķidrumiem, un to turpmāka apstrāde būtu jāveic saskaņā ar Direktīvu 2008/98/EK. Turklāt no nolietotā transportlīdzekļa būtu jādemontē daļas, sastāvdaļas un materiāli, kas satur svinu, kadmiju, dzīvsudrabu un sešvērtīgo hromu, lai novērstu nelabvēlīgu ietekmi uz cilvēkiem vai vidi.
	(53)	Nolietota transportlīdzekļa atsārņošana ir pirmais solis uz to, lai novērstu kaitējumu videi, cilvēku veselībai un riskus darba drošībai. Tāpēc ir svarīgi, lai nolietotam transportlīdzeklim tiktu veiktas nepieciešamās atsārņošanas darbības, cik drīz vien iespējams pēc tā nogādāšanas pilnvarotā apstrādes punktā, pirms nolietotā transportlīdzekļa turpmākas apstrādes. Šajā posmā atkritumeļļas būtu jāsavāc un jāuzglabā atsevišķi no citām šķidrajām vielām un šķidrumiem, un to turpmāka apstrāde būtu jāveic saskaņā ar Direktīvu 2008/98/EK. Siltuma pārvaldības sistēmās izmantotie gaisa kondicionēšanas sistēmu šķidrumi arī būtu jāsavāc un jāuzglabā atsevišķi no citiem šķidrumiem un, ja iespējams, jāreciklē vai jāpārstrādā un jāizmanto atkārtoti. Turklāt no nolietotā transportlīdzekļa būtu jādemontē daļas, sastāvdaļas un materiāli, kas satur svinu, kadmiju, dzīvsudrabu un sešvērtīgo hromu, lai novērstu nelabvēlīgu ietekmi uz cilvēkiem vai vidi.



Grozījums Nr.		49
Regulas priekšlikums
54. apsvērums
	

	Komisijas ierosinātais teksts
	Grozījums

	(54)	Lai nodrošinātu Regulas (ES) 2023/ [PB: Bateriju regula] pienācīgu īstenošanu, visas transportlīdzekļos iebūvētās akumulatoru baterijas būtu atsevišķi jādemontē no nolietotā transportlīdzekļa un jāuzglabā speciālā vietā turpmākai apstrādei.
	(54)	Lai nodrošinātu Regulas (ES) 2023/1542 pienācīgu īstenošanu, visas transportlīdzekļos iebūvētās akumulatoru baterijas būtu atsevišķi jādemontē no nolietotā transportlīdzekļa un jāuzglabā speciālā vietā turpmākai apstrādei.



Grozījums Nr.		50
Regulas priekšlikums
55. apsvērums
	

	Komisijas ierosinātais teksts
	Grozījums

	(55)	Lai maksimāli palielinātu daļu un sastāvdaļu atkalizmantošanas, pārražošanas un pārjaunošanas potenciālu un saglabātu no nolietotiem transportlīdzekļiem iegūto otrreizējo materiālu augstu vērtību, konkrētas daļas un sastāvdaļas būtu obligāti jādemontē no nolietotā transportlīdzekļa pirms sasmalcināšanas. Attiecīgās daļas un sastāvdaļas būtu jādemontē manuālas izjaukšanas procesā vai pusautomatizētā izjaukšanas procesā. Lai stimulētu progresu izjaukšanas, šķirošanas, sasmalcināšanas un pēcsmalcināšanas tehnoloģiju jomā, vajadzētu būt iespējai konkrētos izņēmuma gadījumos atkāpties no prasības par daļu un sastāvdaļu obligātu demontāžu. Būtu jāpierāda, ka attiecīgās daļas un sastāvdaļas var demontēt, izmantojot šīs tehnoloģijas, tikpat efektīvi kā ar manuālos vai pusautomatizētos procesos un nepazeminot rezultātā iegūto apstrādes frakciju kvalitāti. Lai ņemtu vērā tehnikas un zinātnes progresu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu VII pielikumu.
	(55)	Lai maksimāli palielinātu daļu un sastāvdaļu atkalizmantošanas, pārražošanas un pārjaunošanas potenciālu un saglabātu no nolietotiem transportlīdzekļiem iegūto otrreizējo materiālu augstu vērtību, konkrētas daļas un sastāvdaļas būtu obligāti jādemontē no nolietotā transportlīdzekļa pirms sasmalcināšanas. Attiecīgās daļas un sastāvdaļas būtu jādemontē manuālas izjaukšanas procesā vai pusautomatizētā izjaukšanas procesā. Vajadzētu būt iespējai konkrētos izņēmuma gadījumos atkāpties no prasības par daļu un sastāvdaļu obligātu demontāžu, cita starpā, ja nav tirgus potenciāla atkalizmantošanai, pārražošanai vai pārjaunošanai vai ja apstiprinātais apstrādes punkts var pierādīt, ka attiecīgās daļas un sastāvdaļas var demontēt, izmantojot šīs tehnoloģijas, tikpat efektīvi kā manuālos vai pusautomatizētos procesos un nepazeminot rezultātā iegūto apstrādes frakciju kvalitāti. Šajā nolūkā Komisijai būtu jānosaka kritēriji sasmalcināšanai ar citiem atkritumiem un robežvērtības izlaides frakciju kvalitātes uzlabošanai. Lai ņemtu vērā tehnikas un zinātnes progresu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu VII pielikumu un papildinātu šo regulu, nosakot kvalitātes prasības sasmalcinātām izlaides frakcijām.



Grozījums Nr.		51
Regulas priekšlikums
57. apsvērums
	

	Komisijas ierosinātais teksts
	Grozījums

	(57)	Regula (ES) 2023/[Baterijas] ievieš noteikumus par akumulatoru bateriju ilgtspēju, veiktspēju, drošumu, savākšanu, reciklēšanu un otrreizēju izmantošanu, kā arī par akumulatoru bateriju demontāžas informāciju ekonomikas dalībniekiem. Šajā regulā būtu jāņem vērā akumulatoru bateriju otrreizējās izmantošanas potenciāls, izslēdzot elektrotransportlīdzekļu akumulatoru baterijas no būtisko daļu vai sastāvdaļu kopuma, lai transportlīdzekli varētu bez maksas nodot apstrādei bez elektrotransportlīdzekļa akumulatoru baterijas.
	(57)	Regula (ES) 2023/1542 ievieš noteikumus par akumulatoru bateriju ilgtspēju, veiktspēju, drošumu, savākšanu, reciklēšanu un otrreizēju izmantošanu, kā arī par akumulatoru bateriju demontāžas informāciju ekonomikas dalībniekiem. Šajā regulā būtu jāņem vērā akumulatoru bateriju otrreizējās izmantošanas potenciāls, izslēdzot elektrotransportlīdzekļu akumulatoru baterijas no būtisko daļu vai sastāvdaļu kopuma, lai transportlīdzekli varētu bez maksas nodot apstrādei bez elektrotransportlīdzekļa akumulatoru baterijas, ja pēdējais īpašnieks iesniedz dokumentus, kas pierāda, ka akumulatora bateriju ir apstrādājis profesionāls operators saskaņā ar Regulu (ES) 2023/1542.



Grozījums Nr.		52
Regulas priekšlikums
58. apsvērums
	

	Komisijas ierosinātais teksts
	Grozījums

	(58)	Atzīstot pārražošanas un pārjaunošanas potenciālu autobūves nozarē un šo darbību ieguldījumu aprites ekonomikā, ir jānodrošina juridiskā skaidrība šajā nozarē iesaistītajiem ekonomikas dalībniekiem. Tāpēc būtu jāprecizē, ka daļas un sastāvdaļas, ko demontē no nolietota transportlīdzekļa un kas ir piemērotas atkalizmantošanai, pārražošanai vai pārjaunošanai, nebūtu jāuzskata par atkritumiem. Tas ir nepieciešams, lai veicinātu šādu daļu un sastāvdaļu nosūtīšanu, transportēšanu vai jebkādu citu nodošanu. Attiecīgajām valsts iestādēm būtu jāspēj no pilnvarotā apstrādes punkta, kas demontējis attiecīgo daļu vai sastāvdaļu, pieprasīt dokumentāciju, kas ar speciālu novērtējumu apliecina attiecīgo daļu vai sastāvdaļu tehnisko piemērotību pārražošanai, pārjaunošanai vai atkalizmantošanai.
	(58)	Atzīstot pārražošanas un pārjaunošanas potenciālu autobūves nozarē un šo darbību ieguldījumu aprites ekonomikā, ir jānodrošina juridiskā skaidrība šajā nozarē iesaistītajiem ekonomikas dalībniekiem. Tāpēc būtu jāprecizē, ka daļas un sastāvdaļas, ko demontē no nolietota transportlīdzekļa vai transportlīdzekļa izmantošanas posmā, tostarp remonta un tehniskās apkopes laikā, un kas ir piemērotas atkalizmantošanai, pārražošanai vai pārjaunošanai, nebūtu jāuzskata par atkritumiem. Tas ir nepieciešams, lai veicinātu šādu daļu un sastāvdaļu nosūtīšanu, transportēšanu vai jebkādu citu nodošanu. No otras puses, daļas un sastāvdaļas, kas nav piemērotas atkalizmantošanai, pārražošanai vai pārjaunošanai, būtu jāuzskata par atkritumiem, un uz to eksportu būtu jāattiecina Eiropas Parlamenta un Padomes Regula (ES) 2024/11571a. Attiecīgajām valsts iestādēm būtu jāspēj no pilnvarotā apstrādes punkta, kas demontējis attiecīgo daļu vai sastāvdaļu, pieprasīt dokumentāciju, kas ar speciālu novērtējumu apliecina attiecīgo daļu vai sastāvdaļu tehnisko piemērotību pārražošanai, pārjaunošanai vai atkalizmantošanai.

	
	__________________

	
	1a Eiropas Parlamenta un Padomes Regula (ES) 2024/1157 (2024. gada 11. aprīlis) par atkritumu sūtījumiem un ar ko groza Regulas (ES) Nr. 1257/2013 un (ES) 2020/1056 un atceļ Regulu (EK) Nr. 1013/2006 (OV L, 2024/1157, 30.4.2024., ELI: http://data.europa.eu/eli/reg/2024/1157/oj).



Grozījums Nr.		53
Regulas priekšlikums
61. apsvērums
	

	Komisijas ierosinātais teksts
	Grozījums

	(61)	Lai stimulētu atkalizmantojamu, pārjaunojamu vai pārražošanu daļu un sastāvdaļu tirgus attīstību un pienācīgu darbību Savienībā, dalībvalstis būtu jāmudina īstenot nepieciešamos stimulus valsts līmenī, lai veicinātu daļu un sastāvdaļu atkalizmantošanu, pārjaunošanu un pārražošanu neatkarīgi no tā, vai tās demontētas transportlīdzekļa ekspluatācijas vai kalpošanas laika beigu posmā. Komisijai būtu jāveicina informācijas apmaiņa starp dalībvalstīm, tām kopīgojot paraugpraksi attiecībā uz valsts līmenī īstenotajiem stimuliem, nolūkā pārraudzīt to efektivitāti.
	(61)	Lai stimulētu atkalizmantojamu, pārjaunojamu, modernizējamu vai pārražošanu daļu un sastāvdaļu tirgus attīstību un pienācīgu darbību Savienībā, dalībvalstis būtu jāmudina īstenot nepieciešamos stimulus valsts līmenī, lai veicinātu daļu un sastāvdaļu atkalizmantošanu, pārjaunošanu, modernizēšanu un pārražošanu neatkarīgi no tā, vai tās demontētas transportlīdzekļa ekspluatācijas vai kalpošanas laika beigu posmā. Komisijai būtu jāveicina informācijas apmaiņa starp dalībvalstīm, tām kopīgojot paraugpraksi attiecībā uz valsts līmenī īstenotajiem stimuliem, nolūkā pārraudzīt to efektivitāti. Datu apmaiņa būtu jāveic bez liekas kavēšanās.



Grozījums Nr.		54
Regulas priekšlikums
63. apsvērums
	

	Komisijas ierosinātais teksts
	Grozījums

	(63)	Būtu pastāvīgi jāuzlabo nolietotu transportlīdzekļu visu plastmasu reciklēšana, lai nodrošinātu pietiekamu reciklātu piedāvājumu nolūkā apmierināt pieprasījumu pēc reciklētas plastmasas transportlīdzekļos. Tāpēc būtu jānosaka īpašs reciklēšanas mērķrādītājs — 30 % plastmasai no nolietotiem transportlīdzekļiem. Šis mērķrādītājs papildinātu mērķrādītājus nolietotiem transportlīdzekļiem (85 %), kā arī nolietotu transportlīdzekļu atkalizmantošanai un atgūšanai (95 %) no transportlīdzekļa vidējās masas gadā. Lai atvieglotu šo prasību īstenošanu atkritumu apsaimniekošanas operatoriem, ir vajadzīgs trīs gadu pārejas laikposms. Pa to laiku būtu jāturpina piemērot pašreizējos mērķrādītājus nolietotu transportlīdzekļu atkalizmantošanai un reciklēšanai (85 %), kā arī atkalizmantošanai un atgūšanai (95 %), kas noteikti Direktīvā 2000/53/EK, pamatojoties uz minētajā direktīvā noteikto reciklēšanas definīciju.
	(63)	Būtu pastāvīgi jāuzlabo nolietotu transportlīdzekļu visu plastmasu reciklēšana, lai nodrošinātu pietiekamu reciklātu piedāvājumu nolūkā apmierināt pieprasījumu pēc reciklētas plastmasas transportlīdzekļos. Tāpēc būtu jānosaka īpašs reciklēšanas mērķrādītājs — 30 procenti plastmasai no nolietotiem transportlīdzekļiem. Šis mērķrādītājs papildinātu mērķrādītājus nolietotiem transportlīdzekļiem (85 procenti), kā arī nolietotu transportlīdzekļu atkalizmantošanai un atgūšanai (95 procenti) no transportlīdzekļa vidējās masas gadā. Lai atvieglotu šo prasību īstenošanu atkritumu apsaimniekošanas operatoriem, ir vajadzīgs trīs gadu pārejas laikposms. Pa to laiku būtu jāturpina piemērot pašreizējos mērķrādītājus nolietotu transportlīdzekļu atkalizmantošanai un reciklēšanai (85 procenti), kā arī atkalizmantošanai un atgūšanai (95 procenti), kas noteikti Direktīvā 2000/53/EK, pamatojoties uz minētajā direktīvā noteikto reciklēšanas definīciju. Reciklētās plastmasas masā un plastmasas kopējā masā nebūtu jāiekļauj elastomēri, kā arī termoseti, kas nav poliuretāna putas.



Grozījums Nr.		55
Regulas priekšlikums
64. apsvērums
	

	Komisijas ierosinātais teksts
	Grozījums

	(64)	Ir svarīgi palielināt augstas kvalitātes otrreizējo materiālu atgūšanu, uzlabojot nolietotu transportlīdzekļu sasmalcināšanas procesus. Tāpēc nolietoti transportlīdzekļi, to daļas, sastāvdaļas un materiāli nebūtu jāapstrādā smalcinātājā kopā ar iepakojuma atkritumiem un elektrisko un elektronisko iekārtu atkritumiem, jo īpaši lai uzlabotu vara frakciju nodalīšanu no tērauda frakcijām.
	(64)	Ir svarīgi palielināt augstas kvalitātes otrreizējo materiālu atgūšanu, uzlabojot nolietotu transportlīdzekļu sasmalcināšanas procesus. Tāpēc nolietotus transportlīdzekļus, to daļas, sastāvdaļas un materiālus būtu jāatļauj pārstrādāt smalcinātājā kopā ar iepakojuma atkritumiem un elektrisko un elektronisko iekārtu atkritumiem tikai tad, ja ir izpildīti konkrēti izvadmateriālu kvalitātes kritēriji.



Grozījums Nr.		56
Regulas priekšlikums
66. apsvērums
	

	Komisijas ierosinātais teksts
	Grozījums

	(66)	Nolietotus transportlīdzekļus klasificē kā bīstamus atkritumus, un tos nevar eksportēt uz valstīm, kas nav ESAO dalībvalstis. Tomēr atsārņotus nolietotus transportlīdzekļus drīkst apstrādāt ārpus Savienības ar nosacījumu, ka šādi atsārņoti nolietoti transportlīdzekļi tiek nosūtīti atbilstoši Regulai (ES) 1013/2006.
	(66)	Nolietotus transportlīdzekļus klasificē kā bīstamus atkritumus, un tos nevar eksportēt uz valstīm, kas nav ESAO dalībvalstis. Tomēr atsārņotus nolietotus transportlīdzekļus drīkst apstrādāt ārpus Savienības ar nosacījumu, ka šādi atsārņoti nolietoti transportlīdzekļi tiek nosūtīti atbilstoši Regulai (ES) 2024/1157.



Grozījums Nr.		57
Regulas priekšlikums
67. apsvērums
	

	Komisijas ierosinātais teksts
	Grozījums

	(67)	Ja nolietots transportlīdzeklis tiek nosūtīts no Savienības uz trešo valsti, eksportētājam būtu jāuzrāda galamērķa valsts kompetentās iestādes izdots dokumentārs pierādījums, kas apliecina, ka apstrādes nosacījumi kopumā ir līdzvērtīgi šīs regulas prasībām un citos Savienības tiesību aktos noteiktajām cilvēku veselības un vides aizsardzības prasībām atbilstoši Regulai (ES) [jaunā Regula par atkritumu sūtījumiem].
	(67)	Ja nolietots transportlīdzeklis tiek nosūtīts no Savienības uz trešo valsti, eksportētājam būtu jāuzrāda galamērķa valsts kompetentās iestādes izdots dokumentārs pierādījums, kas apliecina, ka apstrādes nosacījumi ir līdzvērtīgi šīs regulas prasībām un citos Savienības tiesību aktos noteiktajām cilvēku veselības un vides aizsardzības prasībām atbilstoši Regulai (ES) 2024/1157. Lai nošķirtu lietotu transportlīdzekļu un nolietotu transportlīdzekļu sūtījumus, dalībvalstu kompetentajām iestādēm vajadzētu būt iespējai veikt pārbaudes, ja tām ir aizdomas, ka transportlīdzekļi, kas deklarēti kā lietoti, faktiski ir nolietoti transportlīdzekļi. Ja šādas pārbaudes apstiprina, ka attiecīgie transportlīdzekļi ir uzskatāmi par nolietotiem transportlīdzekļiem, pārbaudes izmaksas un ar to saistītās uzglabāšanas izmaksas var iekasēt no uzņēmēja, kas ir atbildīgs par sūtījumu.



Grozījums Nr.		58
Regulas priekšlikums
68. apsvērums
	

	Komisijas ierosinātais teksts
	Grozījums

	(68)	Lai nodrošinātu, ka nolietoti transportlīdzekļi tiek apstrādāti vidiski ilgtspējīgā veidā, ir svarīgi nodrošināt skaidrību par transportlīdzekļa statusu visā tā kalpošanas laikā, jo īpaši situācijās, kad ir jāatšķir lietoti transportlīdzekļu no nolietotiem transportlīdzekļiem. Jo īpaši būtu jāprasa, lai transportlīdzekļa īpašnieks, kas plāno nodot īpašumtiesības uz lietotu transportlīdzekli, pierāda, ka transportlīdzeklis nav nolietots transportlīdzeklis. Lai novērtētu lietota transportlīdzekļa statusu, transportlīdzekļa īpašniekam, citiem ekonomikas dalībniekiem un kompetentajām iestādēm būtu jāpārliecinās, ka ir izpildīti konkrēti kritēriji, pēc kuriem nosaka, vai transportlīdzeklis ir nolietots transportlīdzeklis.Lai ņemtu vērā tehnikas un zinātnes progresu, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu, lai grozītu I pielikumu, nosakot kritērijus attiecībā uz to, kad transportlīdzeklis ir nolietots transportlīdzeklis.
	(68)	Lai nodrošinātu, ka nolietoti transportlīdzekļi tiek apstrādāti vidiski ilgtspējīgā veidā, ir svarīgi nodrošināt skaidrību par transportlīdzekļa statusu visā tā kalpošanas laikā, jo īpaši situācijās, kad ir jāatšķir lietoti transportlīdzekļi no nolietotiem transportlīdzekļiem. Ja ekonomikas dalībnieks Savienībā nodod īpašumtiesības uz lietotu transportlīdzekli, ekonomikas dalībniekam būtu jāinformē ieguvēja persona, ka transportlīdzeklis nav nolietots transportlīdzeklis, iesniedzot tehniskās apskates sertifikātu vai informējot, ka transportlīdzeklis atbilst noteiktajiem remontējamības kritērijiem. Transportlīdzekļa īpašniekam, kas plāno eksportēt lietotu transportlīdzekli ārpus Savienības, būtu jāsniedz dokumentācija par to, ka transportlīdzeklis nav nolietots transportlīdzeklis. Minētajai dokumentācijai vajadzētu būt vai nu derīgam tehniskās apskates sertifikātam, vai, ja šāds sertifikāts nav pieejams, novērtējumam, ko veic par tehniskās apskates sertifikātiem atbildīgās kompetentās iestādes. Lai novērtētu lietota transportlīdzekļa statusu, transportlīdzekļa īpašniekam, citiem ekonomikas dalībniekiem un kompetentajām iestādēm būtu jāpārliecinās, ka ir izpildīti konkrēti kritēriji, pēc kuriem nosaka, vai transportlīdzeklis ir nolietots transportlīdzeklis.



Grozījums Nr.		59
Regulas priekšlikums
68.a apsvērums (jauns)
	

	Komisijas ierosinātais teksts
	Grozījums

	
	(68a)	Ir svarīgi arī saglabāt katra īpašnieka tiesības brīvi lemt par savu īpašumu. Lietota transportlīdzekļa īpašniekam vajadzētu būt iespējai pēc transportlīdzekļu indikatīvo kritēriju izvērtēšanas brīvi izlemt, vai transportlīdzeklis ir jādeklarē kā nolietots un jānogādā savākšanas punktā vai apstiprinātā apstrādes punktā, vai arī to ir vērts salabot.



Grozījums Nr.		60
Regulas priekšlikums
69. apsvērums
	

	Komisijas ierosinātais teksts
	Grozījums

	(69)	ES Gaisa, ūdens un augsnes nulles piesārņojuma rīcības plānā59 ir uzsvērta vajadzība Komisijai ierosināt jaunus pasākumus, lai mazinātu Savienības ārējo vides pēdu, kas saistīta ar nolietotu un lietotu transportlīdzekļu eksportu. Ņemot vērā, ka lietotu transportlīdzekļu eksports rada ievērojamas vides un sabiedrības veselības problēmas, kas dokumentētas ANO Vides programmā60, un ka Savienība ir lielākā lietotu transportlīdzekļu eksportētāja pasaulē, ir jānosaka īpašas Savienības līmeņa prasības, kas reglamentē lietotu transportlīdzekļu eksportu [no Savienības]. Minētajām prasībām vajadzētu būt pamatotām ar objektīviem kritērijiem, saskaņā ar kuriem lietots transportlīdzeklis nav nolietots transportlīdzeklis un ir uzskatāms par esošu labā tehniskā stāvoklī atbilstoši Eiropas Parlamenta un Padomes Direktīvai 2014/45/ES61. Tam būtu jānodrošina, ka uz trešo valsti var eksportēt tikai tādus lietotus transportlīdzekļus, kas ir piemēroti braukšanai pa Savienības ceļiem, tādējādi mazinot riskus, ka lietotu transportlīdzekļu eksports no Savienības veicina gaisa piesārņojumu un ceļu satiksmes negadījumus trešās valstīs. Lai muitas dienesti varētu verificēt, ka eksportējot šīs prasības ir izpildītas, būtu jāprasa, lai ikviena persona, kas eksportē lietotu transportlīdzekli, dara minētajiem dienestiem zināmu transportlīdzekļa identifikācijas numuru un paziņojumu, kas apliecina, ka lietotais transportlīdzeklis nav nolietots transportlīdzeklis un tiek uzskatīts par esošu labā tehniskā stāvoklī.
	(69)	ES Gaisa, ūdens un augsnes nulles piesārņojuma rīcības plānā59 ir uzsvērta vajadzība Komisijai ierosināt jaunus pasākumus, lai mazinātu Savienības ārējo vides pēdu, kas saistīta ar nolietotu un lietotu transportlīdzekļu eksportu. Ņemot vērā, ka lietotu transportlīdzekļu eksports rada ievērojamas vides un sabiedrības veselības problēmas, kas dokumentētas ANO Vides programmā60, un ka Savienība ir lielākā lietotu transportlīdzekļu eksportētāja pasaulē, ir jānosaka īpašas Savienības līmeņa prasības, kas reglamentē lietotu transportlīdzekļu eksportu [no Savienības]. Minētajām prasībām vajadzētu būt pamatotām ar objektīviem kritērijiem, saskaņā ar kuriem lietots transportlīdzeklis nav nolietots transportlīdzeklis vai ir uzskatāms par esošu labā tehniskā stāvoklī atbilstoši Eiropas Parlamenta un Padomes Direktīvai 2014/45/ES61 un ir jāiekļauj valsts transportlīdzekļu reģistrā. Tam būtu jānodrošina, ka uz trešo valsti var eksportēt tikai tādus lietotus transportlīdzekļus, kas ir piemēroti braukšanai pa Savienības ceļiem, tādējādi mazinot riskus, ka lietotu transportlīdzekļu eksports no Savienības veicina gaisa piesārņojumu un ceļu satiksmes negadījumus trešās valstīs. Lai muitas dienesti varētu verificēt, ka eksportējot šīs prasības ir izpildītas, būtu jāprasa, lai ikviena persona, kas eksportē lietotu transportlīdzekli, dara minētajiem dienestiem zināmu transportlīdzekļa identifikācijas numuru un paziņojumu, kas apliecina, ka lietotais transportlīdzeklis nav nolietots transportlīdzeklis vai tiek uzskatīts par esošu labā tehniskā stāvoklī.

	__________________
	__________________

	59 COM(2021) 400 final
	59 COM(2021)0400

	60 https://www.unep.org/resources/report/global-trade-used-vehicles-report
	60 https://www.unep.org/resources/report/global-trade-used-vehicles-report

	61 Eiropas Parlamenta un Padomes Direktīva 2014/45/ES (2014. gada 3. aprīlis) par mehānisko transportlīdzekļu un to piekabju periodiskajām tehniskajām apskatēm un par Direktīvas 2009/40/EK atcelšanu (OV L 127, 29.4.2014., 51.–128. lpp.).
	61 Eiropas Parlamenta un Padomes Direktīva 2014/45/ES (2014. gada 3. aprīlis) par mehānisko transportlīdzekļu un to piekabju periodiskajām tehniskajām apskatēm un par Direktīvas 2009/40/EK atcelšanu (OV L 127, 29.4.2014., 51. lpp.).



Grozījums Nr.		61
Regulas priekšlikums
70. apsvērums
	

	Komisijas ierosinātais teksts
	Grozījums

	(70)	Ir svarīgi izveidot mehānismu, kur lietotu transportlīdzekļu atbilstību eksporta prasībām var faktiski verificēt, netraucējot tirdzniecībai starp Savienību un trešām valstīm. Tāpēc Komisijai būtu jāizveido elektroniska sistēma, kas ļauj iestādēm dalībvalstīs reāllaikā apmainīties ar informāciju par transportlīdzekļa identifikācijas numuru un eksportam paredzēto lietoto transportlīdzekļu tehnisko stāvokli. Ņemot vērā tās esošās iezīmes un funkcijas, kas saistītas ar informācijas par Savienībā reģistrētiem transportlīdzekļiem kopīgošanu starp transportlīdzekļu reģistrācijas iestādēm, Komisija ir izstrādājusi MOVE-HUB — ziņojumu apmaiņas platformu, kas savstarpēji savieno dalībvalstu valsts elektroniskos reģistrus. Patlaban platformā ir savstarpēji savienoti ceļu satiksmes uzņēmumu reģistri (ERRU), vadītāja apliecību reģistri (RESPER), profesionālās autovadītāju apmācības reģistri (ProDriveNet), paziņojums par neizturētām transportlīdzekļu pārbaudēm uz ceļiem (RSI) un tahogrāfa vadītāja karšu reģistri (TACHOnet). Tāpēc MOVE-HUB funkcijas būtu jāpaplašina, lai varētu apmainīties ar informāciju par transportlīdzekļu identifikācijas numuriem un eksportam paredzēto lietoto transportlīdzekļu tehnisko stāvokli. Lai muita varētu elektroniski un automātiski pārliecināties, ka eksportējamais lietotais transportlīdzeklis atbilst eksporta prasībām, MOVE-HUB uzturētā elektroniskā sistēma būtu savstarpēji jāsavieno ar ES vienloga vidi muitas jomā saskaņā ar Eiropas Parlamenta un Padomes Regulu (ES) 2022/239962. Minētā regula nosaka tādu automatizētu kontroļu visaptverošu satvaru, kuras ir piemērojamas īpašai Savienības nemuitas formalitātei. Tāpēc šajā regulā būtu jānosaka galvenie kontrolējamie elementi, savukārt šīs kontroles īstenošanas tehniskie aspekti tiktu noteikti atbilstoši Regulai (ES) 2022/2399.
	(70)	Ir svarīgi izveidot mehānismu, kur lietotu transportlīdzekļu atbilstību eksporta prasībām var faktiski verificēt, netraucējot tirdzniecībai starp Savienību un trešām valstīm. Tāpēc Komisijai būtu jāizveido elektroniska sistēma, kas ļauj iestādēm dalībvalstīs reāllaikā apmainīties ar informāciju par transportlīdzekļa identifikācijas numuru un eksportam paredzēto lietoto transportlīdzekļu tehnisko stāvokli un verificēt to. Ņemot vērā tās esošās iezīmes un funkcijas, kas saistītas ar informācijas par Savienībā reģistrētiem transportlīdzekļiem kopīgošanu starp transportlīdzekļu reģistrācijas iestādēm, Komisija ir izstrādājusi MOVE-HUB — ziņojumu apmaiņas platformu, kas savstarpēji savieno dalībvalstu valsts elektroniskos reģistrus. Dalībvalstīm vajadzētu būt iespējai izmantot Eiropas Transportlīdzekļu un vadītāja apliecību informācijas sistēmu (EUCARIS), lai pieslēgtos MOVE-HUB elektroniskajai sistēmai. Patlaban platformā ir savstarpēji savienoti ceļu satiksmes uzņēmumu reģistri (ERRU), vadītāja apliecību reģistri (RESPER), profesionālās autovadītāju apmācības reģistri (ProDriveNet), paziņojums par neizturētām transportlīdzekļu pārbaudēm uz ceļiem (RSI) un tahogrāfa vadītāja karšu reģistri (TACHOnet). Tāpēc MOVE-HUB funkcijas būtu jāpaplašina, lai varētu apmainīties ar informāciju par transportlīdzekļu identifikācijas numuriem un eksportam paredzēto lietoto transportlīdzekļu tehnisko stāvokli un verificēt to. Lai muita varētu elektroniski un automātiski pārliecināties, ka eksportējamais lietotais transportlīdzeklis atbilst eksporta prasībām, MOVE-HUB uzturētā elektroniskā sistēma būtu savstarpēji jāsavieno ar ES vienloga vidi muitas jomā saskaņā ar Eiropas Parlamenta un Padomes Regulu (ES) 2022/239962. Minētā regula nosaka tādu automatizētu kontroļu visaptverošu satvaru, kuras ir piemērojamas īpašai Savienības nemuitas formalitātei. Tāpēc šajā regulā būtu jānosaka galvenie kontrolējamie elementi, savukārt šīs kontroles īstenošanas tehniskie aspekti tiktu noteikti atbilstoši Regulai (ES) 2022/2399.

	__________________
	__________________

	62 Eiropas Parlamenta un Padomes Regula (ES) 2022/2399 (2022. gada 23. novembris), ar ko izveido Eiropas Savienības vienloga vidi muitas jomā un groza Regulu (ES) Nr. 952/2013 (OV L 317, 9.12.2022., 1. lpp.).
	62 Eiropas Parlamenta un Padomes Regula (ES) 2022/2399 (2022. gada 23. novembris), ar ko izveido Eiropas Savienības vienloga vidi muitas jomā un groza Regulu (ES) Nr. 952/2013 (OV L 317, 9.12.2022., 1. lpp.).



Grozījums Nr.		62
Regulas priekšlikums
73. apsvērums
	

	Komisijas ierosinātais teksts
	Grozījums

	(73)	Ir svarīgi, lai muitas dienesti varētu veikt eksportam paredzēto lietoto transportlīdzekļu kontroles saskaņā ar Eiropas Parlamenta un Padomes Regulu (ES) Nr. 952/201363. Ievērojama daļa lietotu transportlīdzekļu, kas tiek izvesti no Savienības, ir paredzēti valstīm, kurās ir noteiktas vai varētu tikt noteiktas importa prasības, piemēram, prasības par transportlīdzekļa vecumu vai tā emisijām. Ir svarīgi, lai muitas dienesti, izmantojot ES vienloga vidi muitas jomā, varētu elektroniski un automātiski pārliecināties, ka eksportējamais lietotais transportlīdzeklis atbilst minētajām prasībām, kad attiecīgās trešās valstis oficiāli paziņo Komisijai informāciju par šīm prasībām. Lai aizsargātu vidi un ceļu satiksmes drošību trešās valstīs, būtu jādeleģē Komisijai pilnvaras pieņemt deleģētos aktus saskaņā ar Līguma par Eiropas Savienības darbību 290. pantu, lai noteiktu šīs prasības.
	(73)	Ir svarīgi, lai muitas dienesti varētu veikt eksportam paredzēto lietoto transportlīdzekļu kontroles saskaņā ar Eiropas Parlamenta un Padomes Regulu (ES) Nr. 952/201363. Ievērojama daļa lietotu transportlīdzekļu, kas tiek izvesti no Savienības, ir paredzēti valstīm, kurās ir noteiktas vai varētu tikt noteiktas importa prasības, piemēram, prasības par transportlīdzekļa vecumu vai tā emisijām. Ir svarīgi, lai muitas dienesti, izmantojot ES vienloga vidi muitas jomā, varētu elektroniski un automātiski pārliecināties, ka eksportējamais lietotais transportlīdzeklis atbilst minētajām prasībām, kad attiecīgās trešās valstis oficiāli paziņo Komisijai informāciju par šīm prasībām. Lai veicinātu atbilstību, Komisijai īpašā tiešsaistes portālā būtu jāpublicē un jāatjaunina paziņotie īpašie nosacījumi, kas saistīti ar vides aizsardzību vai ceļu satiksmes drošību un ko noteikušas trešās valstis. Lai aizsargātu vidi un ceļu satiksmes drošību trešās valstīs, būtu jādeleģē Komisijai pilnvaras pieņemt deleģētos aktus saskaņā ar Līguma par Eiropas Savienības darbību 290. pantu, lai noteiktu šīs prasības.

	__________________
	__________________

	63 Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
	63 Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).



Grozījums Nr.		63
Regulas priekšlikums
76. apsvērums
	

	Komisijas ierosinātais teksts
	Grozījums

	(76)	Inspekcijās būtu jāpārbauda atbilstība noteikumiem par lietotu transportlīdzekļu eksportu un par nolietotu transportlīdzekļu apstrādi. Katru gadu inspekcijās būtu jāpārbauda vismaz 10 % pilnvarotu apstrādes punktu un operatoru. Inspekcijas būtu jāveic arī remonta un uzturēšanas operatoru darbības vietās. Jāuzsver, ka atbilstīgi šai regulai veiktajām inspekcijām būtu jāpapildina inspekcijas par nolietotu transportlīdzekļu nosūtīšanu, kuras ir visaptveroši reglamentētas Regulā [PB: jaunā Regula par atkritumu sūtījumiem].
	(76)	Dalībvalstīm būtu jāizstrādā inspekcijas plāni, lai uzraudzītu transportlīdzekļu nelikumīgu apstrādi. Inspekcijās būtu jāpārbauda atbilstība noteikumiem par lietotu transportlīdzekļu eksportu un par nolietotu transportlīdzekļu apstrādi. Katru gadu inspekcijās būtu jāpārbauda vismaz 10 procenti pilnvarotu apstrādes punktu un operatoru. Inspekcijas būtu jāveic arī remonta un uzturēšanas operatoru darbības vietās, savākšanas punktos, citās vietās un pie ekonomikas dalībniekiem, kas varētu apstrādāt nolietotus transportlīdzekļus vai pārdot lietotus transportlīdzekļus, vai to rezerves daļas un sastāvdaļas. Jāuzsver, ka atbilstīgi šai regulai veiktajām inspekcijām būtu jāpapildina inspekcijas par nolietotu transportlīdzekļu nosūtīšanu, kuras ir visaptveroši reglamentētas Regulā (ES) 2024/1157. 



Grozījums Nr.		64
Regulas priekšlikums
77. apsvērums
	

	Komisijas ierosinātais teksts
	Grozījums

	(77)	Dalībvalstīm būtu jāizveido sadarbības mehānismi valsts un starptautiskā līmenī, lai inspekcijas varētu veikt efektīvi. Šādiem mehānismiem būtu jānodrošina iespēja apmainīties ar transportlīdzekļu reģistrācijas datiem, kas ir nepieciešams transportlīdzekļu izsekošanai, un pārbaudīt, vai transportlīdzekļi tiek pienācīgi pastrādāti, kad tie sasniedz kalpošanas laika beigu posmu.
	(77)	Dalībvalstīm būtu jāizveido sadarbības mehānismi valsts un starptautiskā līmenī, lai inspekcijas varētu veikt efektīvi, tādējādi atvieglojot nolietotu transportlīdzekļu nelikumīgas apstrādes un eksporta novēršanu un atklāšanu un pavisam atrisinātu zudušo transportlīdzekļu problēmu. Šādiem mehānismiem būtu jānodrošina iespēja apmainīties ar transportlīdzekļu reģistrācijas datiem, kas ir nepieciešams transportlīdzekļu izsekošanai, un pārbaudīt, vai transportlīdzekļi tiek pienācīgi pastrādāti, kad tie sasniedz kalpošanas laika beigu posmu. Lai atvieglotu sadarbību starp dalībvalstīm, Komisijai būtu jāizveido īpašs tīkls, lai nodrošinātu valstu izpildes politikas efektīvu koordināciju.



Grozījums Nr.		65
Regulas priekšlikums
86. apsvērums
	

	Komisijas ierosinātais teksts
	Grozījums

	(86)	Zuduši transportlīdzekļi ir atzīti par vienu no lielākajām problēmām Direktīvas 2000/53/EK īstenošanā. Tas, ka nav efektīvas sistēmas, kas ļauj reāllaikā apmainīties starp dalībvalstīm ar informāciju par transportlīdzekļu reģistrācijas statusu, traucē izsekojamībai un ir noteikts par iemeslu zudušo transportlīdzekļu lielajam skaitam Savienībā. Lai šo problēmu risinātu, Komisijai būtu jāierosina pārskatīt Padomes Direktīvu 1999/37/EK par transportlīdzekļu reģistrācijas dokumentiem67. Šajā pārskatītajā redakcijā būtu jāprasa, lai dalībvalstis attiecībā uz to teritorijā reģistrētiem transportlīdzekļiem elektroniski reģistrētu datus, kas ļauj pienācīgi dokumentēt transportlīdzekļa reģistrācijas atcelšanas iemeslus, jo īpaši tad, ja transportlīdzeklis ir apstrādāts kā nolietots transportlīdzeklis pilnvarotā apstrādes punktā, atkārtoti reģistrēts citā dalībvalstī, eksportēts uz trešo valsti ārpus Savienības vai nozagts. Turklāt, lai novērstu īslaicīgi no uzskaites noņemtu transportlīdzekļu nelegālu izjaukšanu vai eksportu, būtu jānosaka transportlīdzekļu īpašniekiem pienākums nekavējoties ziņot par visām izmaiņām īpašumtiesībās uz transportlīdzekli valsts transportlīdzekļu reģistrācijas iestādei. Šie grozījumi papildina esošās prasības dalībvalstīm elektroniski reģistrēt datus par visiem to teritorijā reģistrētajiem transportlīdzekļiem un ir balstīti uz šīm prasībām.
	(86)	Zuduši transportlīdzekļi ir atzīti par vienu no lielākajām problēmām Direktīvas 2000/53/EK īstenošanā. Tas, ka nav efektīvas sistēmas, kas ļauj reāllaikā apmainīties starp dalībvalstīm ar informāciju par transportlīdzekļu reģistrācijas statusu, traucē izsekojamībai un ir noteikts par iemeslu zudušo transportlīdzekļu lielajam skaitam Savienībā. Lai šo problēmu risinātu, Komisija ierosināja pārskatīt Padomes Direktīvu 1999/37/EK par transportlīdzekļu reģistrācijas dokumentiem67. Šajā pārskatītajā redakcijā būtu jāprasa, lai dalībvalstis attiecībā uz to teritorijā reģistrētiem transportlīdzekļiem elektroniski reģistrētu datus, kas ļauj pienācīgi dokumentēt transportlīdzekļa reģistrācijas atcelšanas iemeslus, jo īpaši tad, ja transportlīdzeklis ir apstrādāts kā nolietots transportlīdzeklis pilnvarotā apstrādes punktā, atkārtoti reģistrēts citā dalībvalstī, eksportēts uz trešo valsti ārpus Savienības vai nozagts. Turklāt, lai novērstu īslaicīgi no uzskaites noņemtu transportlīdzekļu nelegālu izjaukšanu vai eksportu, būtu jānosaka transportlīdzekļu īpašniekiem pienākums nekavējoties ziņot par visām izmaiņām īpašumtiesībās uz transportlīdzekli valsts transportlīdzekļu reģistrācijas iestādei. Šie grozījumi papildina esošās prasības dalībvalstīm elektroniski reģistrēt datus par visiem to teritorijā reģistrētajiem transportlīdzekļiem un ir balstīti uz šīm prasībām.

	__________________
	__________________

	67 Padomes Direktīva 1999/37/EK (1999. gada 29. aprīlis) par transportlīdzekļu reģistrācijas dokumentiem (OV L 138, 1.6.1999., 57. lpp.)
	67 Padomes Direktīva 1999/37/EK (1999. gada 29. aprīlis) par transportlīdzekļu reģistrācijas dokumentiem (OV L 138, 1.6.1999., 57. lpp.)



Grozījums Nr.		66
Regulas priekšlikums
87. apsvērums
	

	Komisijas ierosinātais teksts
	Grozījums

	(87)	Ievērojot vajadzību nodrošināt augstu vides aizsardzības līmeni un lai ņemtu vērā zinātnes progresu, Komisijai būtu jāiesniedz Eiropas Parlamentam un Padomei ziņojums par šīs regulas piemērošanu un tās ietekmi uz vienotā tirgus darbību un vidi. Komisijai savā ziņojumā būtu jāiekļauj izvērtējums par noteikumiem, kas attiecas uz jaunu transportlīdzekļu konstrukciju, tai skaitā mērķrādītājiem atkalizmantošanai, reciklējamībai un atgūstamībai, nolietotu transportlīdzekļu apsaimniekošanai, ieskaitot reciklēšanas mērķrādītājus, un uz sodiem, kā arī novērtējums par vajadzību un iespējamību vēl vairāk paplašināt šīs regulas darbības jomu, lai aptvertu konkrētus L kategorijas transportlīdzekļus, lielas noslodzes transportlīdzekļus un to piekabes. Minētajā novērtējumā būtu jāpievēršas ne tikai aspektiem, kas saistīti ar nolietotu transportlīdzekļu apstrādi, bet arī konstrukcijas prasību noteikšanas nozīmei un pievienotajai vērtībai.
	(87)	Ievērojot vajadzību nodrošināt augstu vides aizsardzības līmeni un lai ņemtu vērā zinātnes progresu, Komisijai būtu jāiesniedz Eiropas Parlamentam un Padomei ziņojums par šīs regulas piemērošanu un tās ietekmi uz vienotā tirgus darbību un vidi. Komisijai savā ziņojumā būtu jāiekļauj izvērtējums par noteikumiem, kas attiecas uz jaunu transportlīdzekļu konstrukciju, tai skaitā mērķrādītājiem atkalizmantošanai, reciklējamībai un atgūstamībai, nolietotu transportlīdzekļu apsaimniekošanai, ieskaitot reciklēšanas mērķrādītājus, un uz sodiem, kā arī novērtējums par vajadzību un iespējamību vēl vairāk paplašināt šīs regulas darbības jomu, lai aptvertu konkrētus transportlīdzekļus, piemēram, dzīvojamās piekabes, vairākposmu transportlīdzekļus vai lielas noslodzes transportlīdzekļus un to piekabes. Minētajā novērtējumā būtu jāpievēršas ne tikai aspektiem, kas saistīti ar nolietotu transportlīdzekļu apstrādi, bet arī konstrukcijas prasību noteikšanas nozīmei un pievienotajai vērtībai, kā arī tādu pasākumu ietekmei, kas attiecas uz noteikumiem par procesiem, kuri var ietekmēt transportlīdzekļu kvalitatīvu pārstrādi to kalpošanas laika beigās, pasākumiem, kuru mērķis ir risināt jautājumu par “zudušiem transportlīdzekļiem” un jo īpaši nolietotu transportlīdzekļu nelikumīgu apstrādi un eksportu, kā arī ietekmi, ko rada atšķirības valstu tehniskajos kritērijos, ko piemēro lietotu transportlīdzekļu eksportam un iekšējam tirgum.



Grozījums Nr.		67
Regulas priekšlikums
88. apsvērums
	

	Komisijas ierosinātais teksts
	Grozījums

	(88)	Komisijas ziņojumā būtu arī jāiekļauj novērtējums par pasākumiem, kas saistīti ar informācijas sniegšanu par transportlīdzekļos sastopamajām bažas raisošajām vielām un par to, vai ir jāuzlabo šādu vielu izsekojamība. Tajā būtu arī jānovērtē, vai ir jāievieš pasākumi attiecībā uz vielām, kas var ietekmēt transportlīdzekļu apstrādi, kad tie sasniedz kalpošanas laika beigu posmu, lai apstrādi ciešāk pielāgotu Regulai (ES) [Ilgtspējīgu produktu ekodizains].
	(88)	Komisijas ziņojumā būtu arī jāiekļauj novērtējums par pasākumiem, kas saistīti ar informācijas sniegšanu par transportlīdzekļos sastopamajām bažas raisošajām vielām un par to, vai ir jāuzlabo šādu vielu izsekojamība. Tajā būtu arī jānovērtē, vai ir jāievieš pasākumi attiecībā uz vielām, kas var ietekmēt transportlīdzekļu apstrādi, kad tie sasniedz kalpošanas laika beigu posmu, lai apstrādi ciešāk pielāgotu Regulai (ES) 2024/1781.



Grozījums Nr.		68
Regulas priekšlikums
88.a apsvērums (jauns)
	

	Komisijas ierosinātais teksts
	Grozījums

	
	(88a)	Komisijai, pamatojoties uz ražotāju deklarācijām, būtu arī jāizvērtē, vai ražotāji ir uz pareizā ceļa, lai sasniegtu reciklētas plastmasas mērķrādītājus. Novērtējumā jo īpaši būtu jāizvērtē piemērotu plastmasas reciklēšanas tehnoloģiju pieejamība, reciklētas plastmasas pietiekama pieejamība, reciklētās plastmasas kvalitātes līmenis salīdzinājumā ar nepieciešamo drošuma līmeni un tehniskās un ekonomiskās grūtības mērķa sasniegšanai. Attiecīgā gadījumā novērtējumam būtu jāpievieno Komisijas tiesību akta priekšlikums par attiecīgo šīs regulas noteikumu grozīšanu.



Grozījums Nr.		69
Regulas priekšlikums
95. apsvērums
	

	Komisijas ierosinātais teksts
	Grozījums

	(95)	Visu noteikumu, kas attiecas uz L3e–L7e, M2, M3, N2, N3 un O kategorijas transportlīdzekļiem, piemērošana būtu jāatliek, lai atvēlētu ekonomikas dalībniekiem pietiekamu laiku jauno prasību izpildei. Tas ir īpaši svarīgi attiecībā uz atļaujām pilnvarotiem apstrādes punktiem, kuri spēj veikt šādu transportlīdzekļu atsārņošanu un turpmāku apstrādi.
	(95)	Visu noteikumu, kas attiecas uz L, M2, M3, N2, N3 un O kategorijas transportlīdzekļiem, piemērošana būtu jāatliek, lai atvēlētu ekonomikas dalībniekiem pietiekamu laiku jauno prasību izpildei. Tas ir īpaši svarīgi attiecībā uz atļaujām pilnvarotiem apstrādes punktiem, kuri spēj veikt šādu transportlīdzekļu atsārņošanu un turpmāku apstrādi.



Grozījums Nr.		70
Regulas priekšlikums
2. pants – 1. punkts – c apakšpunkts
	

	Komisijas ierosinātais teksts
	Grozījums

	(c)	no [PB: lūdzu ierakstīt datumu, kas ir pirmā diena nākamajā mēnesī pēc 60 mēnešiem no šīs regulas spēkā stāšanās datuma] — L3e, L4e, L5e, L6e un L7e kategorijas transportlīdzekļiem un nolietotiem transportlīdzekļiem, kā noteikts Regulas (ES) Nr. 168/2013 4. panta 2. punkta c)–g) apakšpunktā.
	(c)	no [PB: lūdzu ierakstīt datumu, kas ir pirmā diena nākamajā mēnesī pēc 60 mēnešiem no šīs regulas spēkā stāšanās datuma] — L kategorijas transportlīdzekļiem un nolietotiem transportlīdzekļiem, kā noteikts Regulas (ES) Nr. 168/2013 4. panta 2. punktā.



Grozījums Nr.		71
Regulas priekšlikums
2. pants – 2. punkts – ca apakšpunkts (jauns)
	

	Komisijas ierosinātais teksts
	Grozījums

	
	(ca)	speciālajiem transportlīdzekļiem, kā tie definēti Regulas (ES) 2018/858 3. panta 31) punktā un ko ražojuši mazapjoma ražotāji;



Grozījums Nr.		72
Regulas priekšlikums
2. pants – 2. punkts – c b apakšpunkts (jauns)
	

	Komisijas ierosinātais teksts
	Grozījums

	
	(cb)	L kategorijas transportlīdzekļiem, kas ražoti mazās sērijās, kā minēts Regulas (ES) Nr. 168/2013 42. pantā;



Grozījums Nr.		73
Regulas priekšlikums
2. pants – 2. punkts – cc apakšpunkts (jauns)
	

	Komisijas ierosinātais teksts
	Grozījums

	
	(cc)	transportlīdzekļiem, kas konstruēti un izgatavoti vai pielāgoti tikai bruņoto spēku lietošanai, kā minēts Regulas (ES) 2018/858 2. panta 2. punkta d) apakšpunktā;



Grozījums Nr.		74
Regulas priekšlikums
2. pants – 2. punkts – cd apakšpunkts (jauns)
	

	Komisijas ierosinātais teksts
	Grozījums

	
	(cd)	transportlīdzekļiem, kas konstruēti un izgatavoti bruņoto spēku, civilās aizsardzības dienestu, ugunsdzēsības dienestu, sabiedriskās kārtības uzturēšanas spēku un neatliekamās medicīniskās palīdzības dienestu lietošanai, kā minēts Regulas (ES) Nr. 168/2013 2. panta 2. punkta e) apakšpunktā;



Grozījums Nr.		75
Regulas priekšlikums
2. pants – 2. punkts – ce apakšpunkts (jauns)
	

	Komisijas ierosinātais teksts
	Grozījums

	
	(ce)	velosipēdiem, ko paredzēts darbināt ar pedāļiem un kas ir L1e-B kategorijas transportlīdzekļi, kā minēts Deleģētās regulas (ES) Nr. 3/2014 XIX pielikuma 1.1.2. punktā;



Grozījums Nr.		76
Regulas priekšlikums
2. pants – 2. punkts – d apakšpunkts
	

	Komisijas ierosinātais teksts
	Grozījums

	(d)	vēsturiskiem spēkratiem, kā tie definēti Direktīvas 2014/45/ES 3. panta 7. punktā.
	(d)	vēsturiskiem spēkratiem, kā tie definēti Direktīvas 2014/45/ES 3. panta 7. punktā, un visām to daļām, sastāvdaļām un rezerves daļām, kas vajadzīgas to tehniskās apkopes darbībām un nepieciešamas to vēsturiskā statusa saglabāšanai;



Grozījums Nr.		77
Regulas priekšlikums
2. pants – 2. punkts – da apakšpunkts (jauns)
	

	Komisijas ierosinātais teksts
	Grozījums

	
	(da)	transportlīdzekļiem ar īpašu kultūras nozīmi, ja tos par tādiem ir oficiāli atzinusi tās dalībvalsts kompetentā iestāde, kurā tie ir reģistrēti, saskaņā ar šīs regulas Xa pielikumā izklāstītajiem nosacījumiem.



Grozījums Nr.		78
Regulas priekšlikums
2. pants – 4. punkts – ievaddaļa
	

	Komisijas ierosinātais teksts
	Grozījums

	4.	Neskarot 1. punkta c) apakšpunktu, uz L3e, L4e, L5e, L6e un L7e kategorijas transportlīdzekļiem un nolietotiem transportlīdzekļiem neattiecas šādi noteikumi:
	4.	Neskarot 1. punkta c) apakšpunktu, uz L kategorijas transportlīdzekļiem un nolietotiem transportlīdzekļiem neattiecas šādi noteikumi:



Grozījums Nr.		79
Regulas priekšlikums
2. pants – 4. punkts– a apakšpunkts
	

	Komisijas ierosinātais teksts
	Grozījums

	(a)	3. punktā uzskaitītie panti;
	svītrots



Grozījums Nr.		80
Regulas priekšlikums
2. pants – 4. punkts– a apakšpunkts
	

	Komisijas ierosinātais teksts
	Grozījums

	(a)	3. punktā uzskaitītie panti;
	(a)	4. pants par transportlīdzekļu atkalizmantojamību, reciklējamību un atgūstamību;



Grozījums Nr.		81
Regulas priekšlikums
2. pants – 4. punkts – aa apakšpunkts (jauns)
	

	Komisijas ierosinātais teksts
	Grozījums

	
	(aa)	5. pants par prasībām attiecībā uz vielām transportlīdzekļos;



Grozījums Nr.		82
Regulas priekšlikums
2. pants – 4. punkts – ab apakšpunkts (jauns)
	

	Komisijas ierosinātais teksts
	Grozījums

	
	(ab)	6. pants par transportlīdzekļu minimālo reciklēto saturu;



Grozījums Nr.		83
Regulas priekšlikums
2. pants – 4. punkts – ac apakšpunkts (jauns)
	

	Komisijas ierosinātais teksts
	Grozījums

	
	(ac)	9. pants par apritīguma stratēģiju; 



Grozījums Nr.		84
Regulas priekšlikums
2. pants – 4. punkts – ad apakšpunkts (jauns)
	

	Komisijas ierosinātais teksts
	Grozījums

	
	(ad)	10. pants par deklarāciju attiecībā uz reciklēto saturu transportlīdzekļos; 



Grozījums Nr.		85
Regulas priekšlikums
2. pants – 4. punkts – ae apakšpunkts (jauns)
	

	Komisijas ierosinātais teksts
	Grozījums

	
	(ae)	13. pants par transportlīdzekļa apritīguma pasi; 



Grozījums Nr.		86
Regulas priekšlikums
2. pants – 4. punkts – af apakšpunkts (jauns)
	

	Komisijas ierosinātais teksts
	Grozījums

	
	(af)	21. pants par maksu modulāciju;



Grozījums Nr.		87
Regulas priekšlikums
2. pants – 4. punkts – ag apakšpunkts (jauns)
	

	Komisijas ierosinātais teksts
	Grozījums

	
	(ag)	22. pants par izmaksu sadales mehānismu attiecībā uz transportlīdzekļiem, kas kļūst par nolietotiem transportlīdzekļiem citā dalībvalstī;



Grozījums Nr.		88
Regulas priekšlikums
2. pants – 4. punkts – ah apakšpunkts (jauns)
	

	Komisijas ierosinātais teksts
	Grozījums

	
	(ah)	28. pants par vispārīgām prasībām attiecībā uz sasmalcināšanu; 



Grozījums Nr.		89
Regulas priekšlikums
2. pants – 4. punkts – ai apakšpunkts (jauns)
	

	Komisijas ierosinātais teksts
	Grozījums

	
	(ai)	34. pants par atkalizmantošanas, reciklēšanas un atgūšanas mērķrādītājiem; 



Grozījums Nr.		90
Regulas priekšlikums
2. pants – 4. punkts – aj apakšpunkts (jauns)
	

	Komisijas ierosinātais teksts
	Grozījums

	
	(aj)	35. pants par aizliegumu apglabāt atkritumu poligonos neinertus atkritumus; 



Grozījums Nr.		91
Regulas priekšlikums
2. pants – 4. punkts – ak apakšpunkts (jauns)
	

	Komisijas ierosinātais teksts
	Grozījums

	
	(ak)	36. pants par nolietotu transportlīdzekļu sūtījumiem.



Grozījums Nr.		92
Regulas priekšlikums
2. pants – 5. punkts – ievaddaļa
	

	Komisijas ierosinātais teksts
	Grozījums

	5.	Neskarot 2. punkta a) apakšpunktu, uz speciālajiem transportlīdzekļiem attiecas šādi noteikumi:
	5.	Neskarot 2. punkta a) apakšpunktu, uz visiem speciālajiem transportlīdzekļiem, izņemot dzīvojamos autofurgonus un dzīvojamās piekabes, kas definētas Regulas (ES) 2018/858 I pielikuma A daļas 5.1. un 5.6. punktā, attiecas šādi noteikumi:



Grozījums Nr.		93
Regulas priekšlikums
2. pants – 6. punkts – ievaddaļa
	

	Komisijas ierosinātais teksts
	Grozījums

	6.	Neskarot 1. punkta b) un c) apakšpunktu, 16., 19., 20., 27. un 46.–49. pants attiecas uz L3, L4, L5, L6, L7, M2, M3, N2, N3 un O kategorijas transportlīdzekļiem un nolietotiem transportlīdzekļiem ar šādām modifikācijām: 
	6.	Neskarot 1. punkta b) un c) apakšpunktu, 16., 19., 20., 27. un 46.–49. pants attiecas uz L, M2, M3, N2, N3 un O kategorijas transportlīdzekļiem un nolietotiem transportlīdzekļiem ar šādām modifikācijām:



Grozījums Nr.		94
Regulas priekšlikums
2. pants – 6.a punkts (jauns)
	

	Komisijas ierosinātais teksts
	Grozījums

	
	6.a	Neskarot šā panta 1. punkta c) apakšpunktu, 7. un 30. pantu piemēro L kategorijas transportlīdzekļiem un nolietotiem transportlīdzekļiem ar šādām modifikācijām:

	
	(a) regulas 7. pantu piemēro L kategorijas transportlīdzekļiem tikai attiecībā uz VII pielikuma C daļas 1., 3., 5., 8. un 9. ierakstu;

	
	(b) regulas 30. pantu piemēro L kategorijas transportlīdzekļiem tikai attiecībā uz VII pielikuma C daļas 1., 3., 5., 8. un 9. ierakstu.



Grozījums Nr.		95
Regulas priekšlikums
3. pants – 1. punkts – 1. apakšpunkts
	

	Komisijas ierosinātais teksts
	Grozījums

	(1)	“transportlīdzeklis” ir jebkurš transportlīdzeklis, kas definēts Regulas (ES) 2018/858 3. panta 15. punktā vai uzskaitīts Regulas (ES) Nr. 168/2013 4. panta 2. punkta c)–g) apakšpunktā;
	(1)	“transportlīdzeklis” ir jebkurš transportlīdzeklis, kas definēts Regulas (ES) 2018/858 3. panta 15. punktā vai uzskaitīts Regulas (ES) Nr. 168/2013 4. panta 2. punktā;


Grozījums Nr.		96
Regulas priekšlikums
3. pants – 1. punkts – 2. apakšpunkts
	

	Komisijas ierosinātais teksts
	Grozījums

	(2)	“nolietots transportlīdzeklis” ir transportlīdzeklis, kas ir atkritumi, kā definēts Direktīvas 2008/98/EK 3. panta 1. punktā, vai transportlīdzeklis, kas nav remontējams saskaņā ar I pielikuma A daļas 1. un 2. punkta kritērijiem;
	(2)	“nolietots transportlīdzeklis” ir transportlīdzeklis, kas ir atkritumi, kā definēts Direktīvas 2008/98/EK 3. panta 1. punktā, vai transportlīdzeklis, kas nav remontējams saskaņā ar šās regulas I pielikuma A daļas 1. punkta kritērijiem;



Grozījums Nr.		97
Regulas priekšlikums
3. pants – 1. punkts – 7.a apakšpunkts (jauns)
	

	Komisijas ierosinātais teksts
	Grozījums

	
	(7a)	“atgūšana” ir atgūta gaisa kondicionēšanas sistēmas šķidruma atkalpārstrāde, lai panāktu, ka tas darbojas līdzvērtīgi nelietotai vielai, ņemot vērā tā paredzēto lietojumu, un ka tas notiek atļautos atgūšanas objektos, kuros ir pienācīgs aprīkojums un ir ieviestas attiecīgas procedūras, lai šādus šķidrumus varētu atgūt, un kuros var izvērtēt un apliecināt vajadzīgo kvalitātes līmeni; 



Grozījums Nr.		98
Regulas priekšlikums
3. pants – 1. punkts – 9. apakšpunkts
	

	Komisijas ierosinātais teksts
	Grozījums

	(9)	“plastmasa” ir polimērs Regulas (EK) Nr. 1907/2006 3. panta 5. punkta nozīmē, kam var būt pievienotas piedevas vai citas vielas;
	(9)	“plastmasa” ir polimērs Komisijas Regulas (ES) Nr. 10/20111a 3. panta 2. un 3. punkta nozīmē, kam var būt pievienotas piedevas vai citas vielas un kas spēj funkcionēt kā galamateriālu un izstrādājumu būtiska strukturālā sastāvdaļa;

	
	__________________

	
	1a Komisijas Regula (ES) Nr. 10/2011 (2011. gada 14. janvāris) par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp., ELI: http://data.europa.eu/eli/reg/2011/10/oj).



Grozījums Nr.		99
Regulas priekšlikums
3. pants – 1. punkts – 9.a apakšpunkts (jauns)
	

	Komisijas ierosinātais teksts
	Grozījums

	
	(9a)	“reciklēta plastmasa” ir plastmasa, kas pirms reciklēšanas bija atkritumi, kā definēts Direktīvas 2008/98/EK 3. panta 17. punktā, un kas ražota reciklēšanas procesā;



Grozījums Nr.		100
Regulas priekšlikums
3. pants – 1. punkts – 10.a apakšpunkts (jauns)
	

	Komisijas ierosinātais teksts
	Grozījums

	
	(10a)	“pirmspatēriņa atkritumi” ir materiāli, kas novirzīti no atkritumu plūsmas ražošanas procesā, izņemot materiālu atkalizmantošanu, piemēram, pārstrādātus vai atkārtoti sasmalcinātus materiālus vai metāllūžņus, kas rodas procesā un ko var pārgūt tajā pašā procesā, kurā tie radušies; 



Grozījums Nr.		101
Regulas priekšlikums
3. pants – 1. punkts – 11.a apakšpunkts (jauns)
	

	Komisijas ierosinātais teksts
	Grozījums

	
	(11a)	“pēcpatēriņa plastmasas atkritumu plūsma” ir plūsma, kas cita starpā ietver termoplastikas, termosetu un elastomēru atkritumus, kā definēts Direktīvas 2008/98/EK 3. panta 1. punktā un kas radusies no plastmasu saturošiem izstrādājumiem pēc to laišanas tirgū; 



Grozījums Nr.		102
Regulas priekšlikums
3. pants – 1. punkts – 14. apakšpunkts
	

	Komisijas ierosinātais teksts
	Grozījums

	(14)	“elektrotransportlīdzekļa akumulatoru baterija” ir elektrotransportlīdzekļa akumulatoru baterija, kā tā definēta Regulas (ES) 2023/ [Baterijas un bateriju atkritumi] 3. panta 14. punktā;
	(14)	“elektrotransportlīdzekļa akumulatoru baterija” ir elektrotransportlīdzekļa akumulatoru baterija, kā tā definēta Regulas (ES) 2023/1542 3. panta 14. punktā;



Grozījums Nr.		103
Regulas priekšlikums
3. pants – 1. punkts – 14.a apakšpunkts (jauns)
	

	Komisijas ierosinātais teksts
	Grozījums

	
	(14a)	“vieglo pārvietošanās līdzekļu baterija” jeb “LMT baterija” ir vieglo pārvietošanās līdzekļu baterija, kā tā definēta Regulas (ES) 2023/1542 3. panta 11. punktā;



Grozījums Nr.		104
Regulas priekšlikums
3. pants – 1. punkts – 15. apakšpunkts
	

	Komisijas ierosinātais teksts
	Grozījums

	(15)	“pilnvarots apstrādes punkts” ir jebkura struktūra vai uzņēmums, kam saskaņā ar Direktīvu 2008/98/EK un šo regulu ir atļauta nolietotu transportlīdzekļu savākšana un apstrāde;
	(15)	“pilnvarots apstrādes punkts” ir jebkura struktūra vai uzņēmums, kam saskaņā ar Direktīvu 2008/98/EK un šo regulu ir atļauta nolietotu transportlīdzekļu vai to daļu un sastāvdaļu savākšana, uzglabāšana un apstrāde vai nu individuāli, vai sadarbībā ar citiem apstrādes punktiem;



Grozījums Nr.		105
Regulas priekšlikums
3. pants – 1. punkts – 18. apakšpunkts
	

	Komisijas ierosinātais teksts
	Grozījums

	(18)	“remonta un uzturēšanas operators” ir jebkura fiziska vai juridiska persona, kas saistībā ar savu tirdzniecības darbību, uzņēmējdarbību, arodu vai profesiju sniedz remonta vai uzturēšanas pakalpojumus neatkarīgi no ražotājiem vai ar ražotāju pilnvarojumu;
	(18)	“remonta un uzturēšanas operators” ir fiziska vai juridiska persona, kas ir tieši vai netieši iesaistīta transportlīdzekļu remontā un tehniskajā apkopē, tostarp remonta aprīkojuma, instrumentu vai rezerves daļu remontētāji, izgatavotāji vai izplatītāji, kā arī tehniskās informācijas izdevēji, automobiļu klubi, operatori, kas sniedz palīdzību uz ceļiem, operatori, kas piedāvā pārbaudes un testēšanas pakalpojumus, operatori, kas piedāvā apmācību alternatīvās degvielas transportlīdzekļu aprīkojuma uzstādītājiem, ražotājiem un remontētājiem; par neatkarīgiem uzņēmējiem uzskata arī pilnvarotus remontētājus, tirgotājus un izplatītājus konkrēta transportlīdzekļa ražotāja izplatīšanas sistēmā, ciktāl tie sniedz tādu transportlīdzekļu remonta un apkopes pakalpojumus, attiecībā uz kuriem tie nav transportlīdzekļa ražotāja izplatīšanas sistēmas dalībnieki;



Grozījums Nr.		106
Regulas priekšlikums
3. pants – 1. punkts – 21. apakšpunkts
	

	Komisijas ierosinātais teksts
	Grozījums

	(21)	“atkritumu apsaimniekošanas operators” ir jebkura fiziska vai juridiska persona, kas profesionāli nodarbojas ar nolietotu transportlīdzekļu savākšanu vai apstrādi;
	(21)	“atkritumu apsaimniekošanas operators” ir jebkura fiziska vai juridiska persona, kas profesionāli nodarbojas ar nolietotu transportlīdzekļu vai to daļu un sastāvdaļu savākšanu vai apstrādi;



Grozījums Nr.		107
Regulas priekšlikums
3. pants – 1. punkts – 22. apakšpunkts
	

	Komisijas ierosinātais teksts
	Grozījums

	(22)	“ražotājs” ir jebkurš izgatavotājs, importētājs vai izplatītājs, kurš neatkarīgi no izmantotās pārdošanas metodes, arī ar distances līgumiem, kas definēti Direktīvas 2011/83/ES 2. panta 7. punktā, savas profesionālās darbības ietvaros pirmo reizi piegādā transportlīdzekli izplatīšanai vai izmantošanai dalībvalsts teritorijā;
	(22)	“ražotājs” ir jebkurš izgatavotājs, importētājs vai izplatītājs, kurš neatkarīgi no izmantotās pārdošanas metodes, arī ar distances līgumiem, kas definēti Direktīvas 2011/83/ES 2. panta 7. punktā, savas profesionālās darbības ietvaros pirmo reizi piegādā transportlīdzekli izplatīšanai vai izmantošanai dalībvalsts teritorijā; vairākposmu transportlīdzekļiem ražotājs ir bāzes transportlīdzekļa izgatavotājs;



Grozījums Nr.		108
Regulas priekšlikums
3. pants – 1. punkts – 23. apakšpunkts
	

	Komisijas ierosinātais teksts
	Grozījums

	(23)	“ražotāju atbildības organizācija” ir juridiska persona, kas vairāku ražotāju vārdā vai nu finansiāli, vai finansiāli un operacionāli organizē paplašinātās ražotāja atbildības saistību izpildi;
	(23)	“ražotāju atbildības organizācija” ir bezpeļņas juridiska persona, kas vairāku ražotāju vārdā vai nu finansiāli, vai finansiāli un operacionāli organizē paplašinātās ražotāja atbildības saistību izpildi;



Grozījums Nr.		109
Regulas priekšlikums
3. pants – 1. punkts – 24. apakšpunkts
	

	Komisijas ierosinātais teksts
	Grozījums

	(24)	“ieceltais par paplašināto ražotāja atbildību atbildīgais pārstāvis” ir fiziska vai juridiska persona, kas ir iedibināta dalībvalstī, kurā ražotājs transportlīdzekli pirmo reizi dara pieejamu tirgū un kura nav dalībvalsts, kurā ražotājs ir iedibināts, un ko ražotājs saskaņā ar Direktīvas 2008/98/EK 8.a panta 5. punkta trešo daļu ieceļ minētā ražotāja pienākumu izpildei saskaņā ar šīs regulas IV nodaļu;
	(24)	“pilnvarotais par paplašināto ražotāja atbildību atbildīgais pārstāvis” ir fiziska vai juridiska persona, kas ir iedibināta dalībvalstī, kurā ražotājs transportlīdzekli pirmo reizi dara pieejamu tirgū un kura nav dalībvalsts, kurā ražotājs ir iedibināts, un ko ražotājs saskaņā ar Direktīvas 2008/98/EK 8.a panta 5. punkta trešo daļu ieceļ minētā ražotāja pienākumu izpildei saskaņā ar šīs regulas IV nodaļu;



Grozījums Nr.		110
Regulas priekšlikums
3. pants – 1. punkts – 27. apakšpunkts
	

	Komisijas ierosinātais teksts
	Grozījums

	(27)	“pēcsmalcināšanas tehnoloģija” ir paņēmieni un tehnoloģijas, ko izmanto, lai apstrādātu no nolietotiem transportlīdzekļiem iegūtus materiālus pēc to sasmalcināšanas to turpmākai atgūšanai;
	(27)	“pēcsmalcināšanas tehnoloģija” ir paņēmieni un tehnoloģijas, ko izmanto, lai apstrādātu no nolietotiem transportlīdzekļiem iegūtus materiālus pēc to sasmalcināšanas to turpmākai atgūšanai un reciklēšanai;



Grozījums Nr.		111
Regulas priekšlikums
3. pants – 1. punkts – 28. apakšpunkts
	

	Komisijas ierosinātais teksts
	Grozījums

	(28)	“pārražošana” ir darbība, kurā ražo jaunu daļu vai sastāvdaļu no daļām un sastāvdaļām, kas ir demontētas no transportlīdzekļiem vai nolietotiem transportlīdzekļiem, un kurā tiek veikta vismaz daļas vai sastāvdaļas viena izmaiņa, kas ietekmē tās drošumu, veiktspēju, mērķi vai veidu;
	(28)	“pārražošana” ir standartizēta un dokumentēta rūpnieciska darbība, kurā ražo jaunu daļu vai sastāvdaļu, lai atgrieztos jauna izstrādājuma stāvoklī vai labākā stāvoklī, no daļām un sastāvdaļām, kas ir demontētas no transportlīdzekļiem vai nolietotiem transportlīdzekļiem, un kurā tiek veikta vismaz daļas vai sastāvdaļas viena izmaiņa, kas ietekmē tās drošumu, veiktspēju, mērķi vai veidu; process atbilst konkrētām tehniskajām specifikācijām, tostarp inženierijas, kvalitātes un testēšanas standartiem, un tā rezultātā tiek iegūti produkti ar pilna apjoma garantiju;



Grozījums Nr.		112
Regulas priekšlikums
3. pants – 1. punkts – 29. apakšpunkts
	

	Komisijas ierosinātais teksts
	Grozījums

	(29)	“pārjaunošana” ir darbības, ko veic, lai sagatavotu, attīrītu, testētu un, ja nepieciešams, remontētu daļu vai sastāvdaļu, kura demontēta no transportlīdzekļiem vai nolietotiem transportlīdzekļiem, lai atjaunotu minētās daļas vai sastāvdaļas veiktspēju vai funkcijas atbilstoši lietojumam un veiktspējas diapazonam, kas sākotnēji bija paredzēts konstruēšanas posmā un bija piemērojams tās laišanas tirgū laikā;
	(29)	“pārjaunošana” ir darbības, ko veic, lai sagatavotu, attīrītu, testētu un, ja nepieciešams, remontētu daļu vai sastāvdaļu, kura demontēta no transportlīdzekļiem vai nolietotiem transportlīdzekļiem, lai atjaunotu tās veiktspēju vai funkcijas;



Grozījums Nr.		113
Regulas priekšlikums
3. pants – 1. punkts – 35. apakšpunkts
	

	Komisijas ierosinātais teksts
	Grozījums

	(35)	“ekonomikas dalībnieki” ir ražotāji, savācēji, transportlīdzekļu apdrošināšanas sabiedrības, piegādātāji, remonta un uzturēšanas operatori, atkritumu apsaimniekošanas operatori un jebkuri citi operatori, kas iesaistīti transportlīdzekļu konstruēšanā, lietotu transportlīdzekļu tirdzniecībā vai nolietotu transportlīdzekļu apsaimniekošanā.
	(35)	“ekonomikas dalībnieki” ir ražotāji, savācēji, demontētāji, reciklētāji, transportlīdzekļu apdrošināšanas sabiedrības, piegādātāji, remonta un uzturēšanas operatori, pārražotāji, atkritumu apsaimniekošanas operatori un jebkuri citi operatori, kas iesaistīti transportlīdzekļu konstruēšanā, lietotu transportlīdzekļu tirdzniecībā vai nolietotu transportlīdzekļu un to daļu, sastāvdaļu, kodola izstrādājumu vai daļu un materiālu apsaimniekošanā;



Grozījums Nr.		114
Regulas priekšlikums
3. pants – 1. punkts – 35.a apakšpunkts (jauns)
	

	Komisijas ierosinātais teksts
	Grozījums

	
	(35a)	“pārražotājs” ir fiziska vai juridiska persona vai tiesību subjekts, kas veic pārražošanas procesu;



Grozījums Nr.		115
Regulas priekšlikums
3. pants – 1. punkts – 35.b apakšpunkts (jauns)
	

	Komisijas ierosinātais teksts
	Grozījums

	
	(35b)	“pāraprīkošanas operatori” ir jebkura juridiska persona, kas ir pilnvarota izgatavot elektroenerģijas pārveidošanas komplektu vai veikt iekšdedzes motora transportlīdzekļu pārveidošanu par baterijas elektrotransportlīdzekļiem vai degvielas elementa transportlīdzekļiem; 



Grozījums Nr.		116
Regulas priekšlikums
3. pants – 1. punkts – 35.c apakšpunkts (jauns)
	

	Komisijas ierosinātais teksts
	Grozījums

	
	(35c)	“savākšanas punkts” ir ekonomikas dalībnieks, kas nav pilnvarotais apstrādes punkts un kas uz laiku uzglabā nolietotus transportlīdzekļus un nolietotos transportlīdzekļus sagatavo pārsūtīšanai pilnvarotajiem apstrādes punktiem apstrādes veikšanai;



Grozījums Nr.		117
Regulas priekšlikums
3. pants – 1. punkts – 35.d apakšpunkts (jauns)
	

	Komisijas ierosinātais teksts
	Grozījums

	
	(35d)	“reģistrācija” ir reģistrācija, kā definēts Direktīvas 1999/37/EK 2. panta b) punktā; attiecībā uz L1 un L2 kategorijas transportlīdzekļiem, ja attiecīgajā dalībvalstī uz tiem neattiecas administratīvā reģistrācija saskaņā ar Direktīvu 1999/37/EK, “reģistrācija” ir transportlīdzekļu reģistrēšana sistēmā, kas ļauj tos identificēt, tostarp tirgū laišanas vietā, lietošanas laikā vai kalpošanas laika beigās, lai nodrošinātu atbilstību šai regulai;



Grozījums Nr.		118
Regulas priekšlikums
3. pants – 1. punkts – 35.e apakšpunkts (jauns)
	

	Komisijas ierosinātais teksts
	Grozījums

	
	(35e)	“remontējamība” ir iespējamība remontēt daļas vai sastāvdaļas, kas iegūtas no transportlīdzekļa;



Grozījums Nr.		119
Regulas priekšlikums
3. pants – 2. punkts – e apakšpunkts
	

	Komisijas ierosinātais teksts
	Grozījums

	(e)	“bažas raisoša viela”, kas šajā apakšpunktā minētajā regulā definēta kā “viela, kas rada bažas”, un “datu nesējs”, kuras noteiktas Regulas [Ilgtspējīgu produktu ekodizains] 2. panta 28. un 30. punktā.
	(e)	“bažas raisoša viela”, kas šajā apakšpunktā minētajā regulā definēta kā “viela, kas rada bažas”, un “datu nesējs”, kuras noteiktas Regulas (ES) 2024/1781 2. panta 27. un 29. punktā;



Grozījums Nr.		120
Regulas priekšlikums
3. pants – 2. punkts – ea apakšpunkts (jauns)
	

	Komisijas ierosinātais teksts
	Grozījums

	
	(ea)	“maza apjoma ražotājs”, kā noteikts Regulas (ES) 2024/1257 3. panta 48. punktā.



Grozījums Nr.		121
Regulas priekšlikums
4. pants – 1. punkts – ievaddaļa
	

	Komisijas ierosinātais teksts
	Grozījums

	1.	Katru transportlīdzekli, kas pieder pie transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858, izgatavo tā, ka tas ir:
	1.	Katru transportlīdzekli, kas pieder pie jauna transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858, izgatavo tā, ka tas ir:



Grozījums Nr.		122
Regulas priekšlikums
4. pants – 2. punkts – c apakšpunkts
	

	Komisijas ierosinātais teksts
	Grozījums

	(c)	verificē no piegādātājiem saņemtās informācijas pareizību un pilnīgumu;
	(c)	pārbauda no piegādātājiem saņemtās informācijas pilnīgumu;



Grozījums Nr.		123
Regulas priekšlikums
4. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Šā panta 2. punkta a) un c) apakšpunktā noteiktais pienākums ir atkarīgs no informācijas un datu pieejamības visā piegādes ķēdē, ņemot vērā MVU lielumu un īpašās organizatoriskās iezīmes.



Grozījums Nr.		124
Regulas priekšlikums
4. pants – 3. punkts – 1. daļa
	

	Komisijas ierosinātais teksts
	Grozījums

	Komisija līdz [PB: lūdzu ierakstīt datumu, kas ir pēdējā diena nākamajā mēnesī 35 mēnešus pēc šīs regulas spēkā stāšanās dienas] pieņem īstenošanas aktu, ar ko nosaka jaunu metodiku transportlīdzekļa atkalizmantojamības, reciklējamības un atgūstamības rādītāju aprēķināšanai un verifikācijai, ņemot vērā II pielikumā noteiktos elementus.
	Komisija līdz [PB: lūdzu ierakstīt datumu, kas ir pēdējā diena nākamajā mēnesī 35 mēnešus pēc šīs regulas spēkā stāšanās dienas] pieņem īstenošanas aktu, ar ko nosaka metodiku transportlīdzekļa atkalizmantojamības, reciklējamības un atgūstamības rādītāju aprēķināšanai un verifikācijai, ņemot vērā II pielikumā un ISO standartā 22628:2002 noteiktos elementus.



Grozījums Nr.		125
Regulas priekšlikums
5. pants – 1. punkts
	

	Komisijas ierosinātais teksts
	Grozījums

	1.	Ciktāl iespējams, samazina bažas raisošu vielu klātbūtni transportlīdzekļos un to daļās un sastāvdaļās.
	1.	Ciktāl iespējams, samazina bažas raisošu vielu klātbūtni transportlīdzekļos un to daļās un sastāvdaļās līdz pakāpei, kas vajadzīga, lai nepieļautu nelabvēlīgu ietekmi uz cilvēka veselību un vidi visā dzīves ciklā.

	
	Komisija, kurai palīdz Eiropas Ķimikāliju aģentūra, kas izveidota saskaņā ar Regulu (EK) Nr. 1907/2006, līdz... [PB: lūdzu ierakstīt datumu, kas ir pēdējā diena nākamajā mēnesī 18 mēnešus pēc šīs regulas spēkā stāšanās dienas] sagatavo ziņojumu par transportlīdzekļos esošām bažas raisošām vielām, proti, vielām, kurām ir kaitīga ietekme uz veselību vai vidi vai kuras kavē drošu un kvalitatīvu otrreizējo izejvielu reciklēšanu. Komisija šo ziņojumu iesniedz Eiropas Parlamentam un Padomei, izklāsta savus konstatējumus, apsver iespēju pieņemt deleģētos aktus par bažas raisošu vielu saraksta izveidi attiecībā uz transportlīdzekļiem un norāda atbilstošus turpmākos pasākumus.

	
	Šā punkta otrajā daļā minētais ziņojums neattiecas uz transportlīdzekļa daļām un sastāvdaļām, kuru identifikācija vai novērtēšana jau ir prasīta citos Savienības tiesību aktos. 



Grozījums Nr.		126
Regulas priekšlikums
5. pants – 2. punkts
	

	Komisijas ierosinātais teksts
	Grozījums

	2.	Papildus ierobežojumiem, kas noteikti Regulas (EK) Nr. 1907/2006 XVII pielikumā, un attiecīgā gadījumā ierobežojumiem, kas noteikti Regulas (ES) 2019/1021 I un II pielikumā un Regulā (ES) 2023/[PB: [Baterijas], neviens transportlīdzeklis, kura tips apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858, nesatur svinu, dzīvsudrabu, kadmiju vai sešvērtīgo hromu.
	2.	Neviens jauns transportlīdzeklis, kura tips apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858 un neviena jauna daļa vai sastāvdaļa, kas laista tirgū šādam transportlīdzeklim, nesatur svinu, dzīvsudrabu, kadmiju vai sešvērtīgo hromu.



Grozījums Nr.		127
Regulas priekšlikums
5. pants – 5. punkts
	

	Komisijas ierosinātais teksts
	Grozījums

	5.	Pēc Komisijas pieprasījuma Eiropas Ķimikāliju aģentūra (“Aģentūra”) 12 mēnešu laikā no pieprasījuma sagatavo ziņojumu par alternatīvu tehnisko un ekonomisko realizējamību saistībā ar esošiem izņēmumiem, kuri uzskaitīti III pielikumā, un, pamatojoties uz šādu novērtējumu, argumentētu priekšlikumu par konkrēto izņēmuma grozījumu.
	5.	Pēc Komisijas pieprasījuma Eiropas Ķimikāliju aģentūra (“Aģentūra”) 12 mēnešu laikā no pieprasījuma, pamatojoties uz apspriešanos ar ieinteresētajām personām un nozares ekspertiem, sagatavo ziņojumu par alternatīvu tehnisko un ekonomisko realizējamību saistībā ar esošiem izņēmumiem, kuri uzskaitīti III pielikumā, un, pamatojoties uz šādu novērtējumu, argumentētu priekšlikumu par konkrēto izņēmuma grozījumu.



Grozījums Nr.		128
Regulas priekšlikums
5. pants – 6. punkts
	

	Komisijas ierosinātais teksts
	Grozījums

	6.	Tūlīt pēc Komisijas pieprasījuma saņemšanas Aģentūra publicē savā tīmekļa vietnē paziņojumu, ka tiks gatavots ziņojums par iespējamu III pielikumā iekļauta izņēmuma grozījumu, un aicina visas ieinteresētās personas iesniegt piezīmes astoņu nedēļu laikā no paziņojuma publicēšanas. Aģentūra publicē savā tīmekļa vietnē visas no ieinteresētajām personām saņemtās piezīmes.
	6.	Tūlīt pēc Komisijas pieprasījuma saņemšanas Aģentūra publicē savā tīmekļa vietnē paziņojumu, ka tiks gatavots ziņojums par iespējamu III pielikumā iekļauta izņēmuma grozījumu, un aicina visas ieinteresētās personas iesniegt piezīmes 12 nedēļu laikā no paziņojuma publicēšanas. Aģentūra publicē savā tīmekļa vietnē visas no ieinteresētajām personām saņemtās piezīmes.



Grozījums Nr.		129
Regulas priekšlikums
5. pants – 7. punkts
	

	Komisijas ierosinātais teksts
	Grozījums

	7.	Vēlākais deviņus mēnešus pēc 4. punktā minētā ziņojuma iesniegšanas Komisijai Aģentūras Sociālās un ekonomiskās analīzes komiteja, kas izveidota atbilstoši Regulas (EK) Nr. 1907/2006 76. panta 1. punkta d) apakšpunktam, pieņem atzinumu par ziņojumu un par konkrētajiem ierosinātajiem grozījumiem. Aģentūra nekavējoties iesniedz minēto atzinumu Komisijai.
	7.	Vēlākais 12 mēnešus pēc 4. punktā minētā ziņojuma iesniegšanas Komisijai Aģentūras Sociālās un ekonomiskās analīzes komiteja, kas izveidota atbilstoši Regulas (EK) Nr. 1907/2006 76. panta 1. punkta d) apakšpunktam, pieņem atzinumu par ziņojumu un par konkrētajiem ierosinātajiem grozījumiem. Aģentūra nekavējoties iesniedz minēto atzinumu Komisijai.



Grozījums Nr.		130
Regulas priekšlikums
6. pants – 1. punkts – 1. daļa
	

	Komisijas ierosinātais teksts
	Grozījums

	Plastmasa, ko satur katrs transportlīdzekļa tips, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858, satur vismaz 25 % no plastmasas, kas reciklēta no pēcpatēriņa plastmasas atkritumiem, masas.
	Plastmasa, ko satur katrs jauns transportlīdzekļa tips, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] saskaņā ar Regulu (ES) 2018/858, satur vismaz 20 procentus plastmasas, kas reciklēta no pēcpatēriņa plastmasas atkritumu plūsmām, (kuras attiecinātas, izmantojot pārraudzības ķēdi saskaņā ar standartu ISO 22095:2020), masas.


Grozījums Nr.		131
Regulas priekšlikums
6. pants – 1. punkts – 1.a daļa (jauna)
	

	Komisijas ierosinātais teksts
	Grozījums

	
	Visas nolietotās transportlīdzekļa daļas un sastāvdaļas, kas noņemtas nomaiņai transportlīdzekļa lietošanas posmā, pēcpatēriņa plastmasas atkritumu plūsmā uzskaita kā izejvielas reciklētai plastmasai.



Grozījums Nr.		132
Regulas priekšlikums
6. pants – 1. punkts – 1.b daļa (jauna)
	

	Komisijas ierosinātais teksts
	Grozījums

	
	Reciklētās plastmasas masā un pirmajā daļā minētajā plastmasas kopējā masā neiekļauj elastomērus un termosetus, kas nav poliuretāna putas.




Grozījums Nr.		133
Regulas priekšlikums
6. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Katrs jauns transportlīdzekļa tips, kam tipa apstiprinājums piešķirts no [PB: ierakstīt datumu, kas ir tā mēneša pirmā diena, kurš seko 120 mēnešiem pēc šīs regulas spēkā stāšanās datuma] sasniedz mērķrādītāju, kas vismaz par 5 procentpunktiem pārsniedz 1. punkta pirmajā daļā noteikto mērķrādītāju, ja vien konkrētas reciklētas plastmasas trūkums vai pārmērīgas cenas nepadara minētā mērķrādītāja sasniegšanu pārmērīgi sarežģītu.



Grozījums Nr.		134
Regulas priekšlikums
6. pants – 1.b punkts (jauns)
	

	Komisijas ierosinātais teksts
	Grozījums

	
	1.b	Ražotāji ne vairāk kā 50 % no 1. punkta pirmajā daļā un 1.a punktā noteiktajiem mērķrādītājiem var sasniegt, izmantojot pirmspatēriņa atkritumus.



Grozījums Nr.		135
Regulas priekšlikums
6. pants – 1.c punkts (jauns)
	

	Komisijas ierosinātais teksts
	Grozījums

	
	1.c	Vismaz 15 procentus no 1. punkta pirmajā daļā un 1.a punktā noteiktajiem mērķrādītājiem sasniedz, iekļaujot plastmasu, kas reciklēta no attiecīgā transportlīdzekļu tipa nolietotiem transportlīdzekļiem.



Grozījums Nr.		136
Regulas priekšlikums
6. pants – 2. punkts
	

	Komisijas ierosinātais teksts
	Grozījums

	2.	Līdz [PB: lūdzu ierakstīt datumu, kas ir pēdējā diena nākamajā mēnesī pēc 23 mēnešiem no šīs regulas spēkā stāšanās datuma] Komisija pieņem īstenošanas aktu saskaņā ar 51. panta 2. punktu, lai papildinātu šo regulu, nosakot metodiku, kas izmantojama, lai šā panta 1. punkta nolūkos aprēķinātu un verificētu īpatsvaru plastmasai, kas atgūta attiecīgi no pēcpatēriņa atkritumiem un no nolietotiem transportlīdzekļiem un kas ir izmantota un iestrādāta transportlīdzekļa tipā.
	2.	Līdz... [PB: lūdzu ierakstīt datumu, kas ir pēdējā diena nākamajā mēnesī pēc 15 mēnešiem no šīs regulas spēkā stāšanās datuma] Komisija pieņem deleģēto aktu saskaņā ar 50. pantu, lai papildinātu šo regulu, nosakot metodiku, kas izmantojama, lai šā panta 1. punkta nolūkos aprēķinātu un verificētu īpatsvaru plastmasai, kas atgūta attiecīgi no pirmspatēriņa un pēcpatēriņa atkritumiem un no nolietotiem transportlīdzekļiem, lai ražotu transportlīdzekļa tipu, kurā ņemta vērā labākā pieejamā reciklēšanas tehnoloģija.



Grozījums Nr.		137
Regulas priekšlikums
6. pants – 3. punkts – 1. daļa
	

	Komisijas ierosinātais teksts
	Grozījums

	Komisija ir pilnvarota pieņemt deleģētos aktus saskaņā ar 50. pantu, lai papildinātu šo regulu, nosakot minimālo īpatsvaru tēraudam, ko reciklē no pēcpatēriņa tērauda atkritumiem un kas jāizmanto un jāiestrādā transportlīdzekļu tipos, kurus apstiprina saskaņā ar šo regulu un Regulu (ES) 2018/858.
	Līdz... [PB: lūdzu ierakstīt datumu, kas ir pēdējā diena nākamajā mēnesī pēc 24 mēnešiem no šīs regulas spēkā stāšanās datuma] Komisija pieņem deleģēto aktu saskaņā ar 50. pantu, lai papildinātu šo regulu, nosakot minimālo īpatsvaru tēraudam, ko reciklē no dzelzs lūžņiem, un minimālo īpatsvaru reciklētam alumīnijam un tā sakausējumiem, kas jāizmanto un jāiestrādā transportlīdzekļu tipos, kurus apstiprina saskaņā ar šo regulu un Regulu (ES) 2018/858. Minētajā deleģētajā aktā nosaka arī datumu, no kura sāk piemērot pienākumu nodrošināt reciklēta materiāla minimālo īpatsvaru. Tēraudu, ko izmanto kā nostiprināšanas materiālu riepās, neuzskata par tādu, kas ietilpst minētā deleģētā akta darbības jomā.



Grozījums Nr.		138
Regulas priekšlikums
6. pants – 3. punkts – 2. daļa – ievaddaļa
	

	Komisijas ierosinātais teksts
	Grozījums

	Pirmajā daļā minētā reciklētā tērauda minimālā īpatsvara pamatā ir Komisijas veikta priekšizpēte. Priekšizpēti pabeidz līdz [PB: lūdzu ierakstīt datumu, kas ir pēdējā diena nākamajā mēnesī pēc 23 mēnešiem no šīs regulas spēkā stāšanās datuma], tajā jo īpaši aplūkojot šādus aspektus:
	Pirmajā daļā minētā reciklētā tērauda un alumīnija un tā sakausējumu minimālā īpatsvara pamatā ir Komisijas veikta priekšizpēte. Priekšizpēti pabeidz līdz [PB: lūdzu ierakstīt datumu, kas ir pēdējā diena nākamajā mēnesī pēc 12 mēnešiem no šīs regulas spēkā stāšanās datuma], tajā jo īpaši aplūkojot šādus aspektus:



Grozījums Nr.		139
Regulas priekšlikums
6. pants – 3. punkts – 2. daļa – a°apakšpunkts
	

	Komisijas ierosinātais teksts
	Grozījums

	(a)	no tērauda atkritumu pēcpatēriņa avotiem reciklētā tērauda pašreizējā un prognozētā pieejamība;
	(a)	dzelzs lūžņu, tostarp plakanā un garā oglekļa tērauda un nerūsējošā tērauda ražojumu saimju, pašreizējā un prognozētā pieejamība;



Grozījums Nr.		140
Regulas priekšlikums
6. pants – 3. punkts – 2. daļa – b apakšpunkts
	

	Komisijas ierosinātais teksts
	Grozījums

	(b)	pēcpatēriņa atkritumu pašreizējais īpatsvars dažādos tērauda pusfabrikātos un starpproduktos, ko izmanto transportlīdzekļos;
	(b)	dzelzs lūžņu pašreizējais īpatsvars dažādos tērauda pusfabrikātos un starpproduktos, kuri saistīti ar tērauda saimēm, ko izmanto transportlīdzekļos, un gaidāmās izmaiņas saistībā ar autobūves nozares pārkārtošanos;



Grozījums Nr.		141
Regulas priekšlikums
6. pants – 3. punkts – 2. daļa – c apakšpunkts
	

	Komisijas ierosinātais teksts
	Grozījums

	(c)	tas, kādā apjomā ražotāji varētu izmantot pēcpatēriņa reciklēto tēraudu transportlīdzekļos, kuru tipa apstiprināšana tiks veikta nākotnē;
	(c)	tas, kādā apjomā ražotāji varētu izmantot dzelzs lūžņus transportlīdzekļos, kuru tipa apstiprināšana tiks veikta nākotnē, ņemot vērā atšķirīgos sastāva ierobežojumus, kas piemērojami katrai tērauda ražojumu saimei;



Grozījums Nr.		142
Regulas priekšlikums
6. pants – 3. punkts – 2. daļa – d apakšpunkts
	

	Komisijas ierosinātais teksts
	Grozījums

	(d)	autobūves nozares relatīvais pieprasījums salīdzinājumā ar citu nozaru pieprasījumu pēc pēcpatēriņa tērauda atkritumiem;
	(d)	autobūves nozares relatīvais pieprasījums salīdzinājumā ar citu nozaru pieprasījumu pēc dzelzs lūžņiem, ņemot vērā tās spēju pieļaut vara saturu un citus netīšus piemaisījumus;



Grozījums Nr.		143
Regulas priekšlikums
6. pants – 3. punkts – 2. daļa – e apakšpunkts
	

	Komisijas ierosinātais teksts
	Grozījums

	(e)	ekonomiskā dzīvotspēja, tehniskas un zinātnes progress, tai skaitā reciklēšanas tehnoloģiju pieejamības izmaiņas saistībā ar tērauda reciklēšanas rādītājiem;
	(e)	ekonomiskā dzīvotspēja, tehnikas un zinātnes progress, tai skaitā reciklēšanas tehnoloģiju pieejamības izmaiņas saistībā ar tērauda reciklēšanas rādītājiem, kā arī pirmspatēriņa metāllūžņu reciklēšanas pašreizējais devums;



Grozījums Nr.		144
Regulas priekšlikums
6. pants – 3. punkts – 2. daļa – f apakšpunkts
	

	Komisijas ierosinātais teksts
	Grozījums

	(f)	transportlīdzekļos izmantotā reciklētā tērauda satura minimālā īpatsvara ieguldījums Savienības atvērtajā stratēģiskajā autonomijā, klimata un vides mērķu sasniegšanā;
	(f)	transportlīdzekļos izmantotā reciklētā tērauda, tērauda ar zemu CO2 līmeni un alumīnija un tā sakausējumu satura minimālā īpatsvara ieguldījums Savienības atvērtajā stratēģiskajā autonomijā un klimata, vides un rūpniecības mērķu sasniegšanā, jo īpaši attiecībā uz pirmtirgu izveidi;



Grozījums Nr.		145
Regulas priekšlikums
6. pants – 3. punkts – 2. daļa – g apakšpunkts
	

	Komisijas ierosinātais teksts
	Grozījums

	(g)	vajadzība novērst nesamērīgu negatīvu ietekmi uz transportlīdzekļu pieejamību un
	(g)	vajadzība novērst nesamērīgu negatīvu ietekmi uz transportlīdzekļu pieejamību



Grozījums Nr.		146
Regulas priekšlikums
6. pants – 3. punkts – 2. daļa – h apakšpunkts
	

	Komisijas ierosinātais teksts
	Grozījums

	(h)	ietekme uz autobūves nozares vispārīgām izmaksām un konkurētspēju.
	(h)	ietekme uz autobūves nozares un visas vērtības ķēdes vispārīgām izmaksām un konkurētspēju;



Grozījums Nr.		147
Regulas priekšlikums
6. pants – 3. punkts – 2. daļa – ha apakšpunkts (jauns)
	

	Komisijas ierosinātais teksts
	Grozījums

	
	(ha)	alumīnija un tā sakausējumu, kas reciklēti no pirmspatēriņa un pēcpatēriņa atkritumiem, pašreizējā un prognozētā pieejamība;



Grozījums Nr.		148
Regulas priekšlikums
6. pants – 3. punkts – 2. daļa – hb apakšpunkts (jauns)
	

	Komisijas ierosinātais teksts
	Grozījums

	
	(hb)	no pēcpatēriņa atkritumiem reciklētā satura pašreizējais īpatsvars alumīnija un tā sakausējumu sastāvā tirgū laistajos transportlīdzekļos un



Grozījums Nr.		149
Regulas priekšlikums
6. pants – 3. punkts – 2. daļa – hc apakšpunkts (jauns)
	

	Komisijas ierosinātais teksts
	Grozījums

	
	(hc)	iespējamā ietekme uz transportlīdzekļu darbību, kuru varētu radīt alumīnija un tā sakausējumu reciklētā satura iestrādāšana transportlīdzekļu daļās un sastāvdaļās;



Grozījums Nr.		150
Regulas priekšlikums
6. pants – 3. punkts – 3. daļa
	

	Komisijas ierosinātais teksts
	Grozījums

	Komisija var pieņemt īstenošanas aktu, ar kuru nosaka metodiku, kas izmantojama, lai aprēķinātu un verificētu no pēcpatēriņa tērauda atkritumiem reciklētā tērauda īpatsvaru, kuru izmanto un iestrādā transportlīdzekļu tipos.
	Līdz... [PB: lūdzu ierakstīt datumu, kas ir pēdējā diena nākamajā mēnesī pēc 24 mēnešiem no šīs regulas spēkā stāšanās datuma] Komisija pieņem deleģēto aktu, ar kuru nosaka metodiku, kas izmantojama, lai aprēķinātu un verificētu reciklētā alumīnija un tā sakausējumu un no dzelzs lūžņiem iegūta tērauda īpatsvaru un attiecīgā gadījumā transportlīdzekļa tipos esošā un tajos iekļautā tērauda ar zemu CO2 saturu aprēķināšanai un verifikācijai.



Grozījums Nr.		151
Regulas priekšlikums
6. pants – 3. punkts – 4. daļa
	

	Komisijas ierosinātais teksts
	Grozījums

	Minētos īstenošanas aktus pieņem saskaņā ar 51. panta 2. punktā minēto pārbaudes procedūru.
	Minētos deleģētos aktus pieņem saskaņā ar 50. pantā minēto pārbaudes procedūru.



Grozījums Nr.		152
Regulas priekšlikums
6. pants – 4. punkts – 1. daļa – ievaddaļa
	

	Komisijas ierosinātais teksts
	Grozījums

	Līdz [PB: lūdzu ierakstīt datumu, kas ir pēdējā diena nākamajā mēnesī pēc 35 mēnešiem no šīs regulas spēkā stāšanās datuma] Komisija novērtē, cik pamatoti būtu noteikt prasību šādu vielu minimālajam īpatsvaram:
	Līdz [PB: lūdzu ierakstīt datumu, kas ir pēdējā diena nākamajā mēnesī pēc 36 mēnešiem no šīs regulas spēkā stāšanās datuma] Komisija saskaņā ar 50. pantu pieņem deleģēto aktu, lai papildinātu šo regulu, nosakot minimālo īpatsvaru:



Grozījums Nr.		153
Regulas priekšlikums
6. pants – 4. punkts – 1. daļa – a apakšpunkts
	

	Komisijas ierosinātais teksts
	Grozījums

	(a)	alumīnijs un tā sakausējumi, magnijs un tā sakausējumi, kas reciklēts no pēcpatēriņa atkritumiem un iestrādāts transportlīdzekļu tipos, un
	(a)	magnijs un tā sakausējumi, kas reciklēts no pirmspatēriņa un pēcpatēriņa atkritumiem un iestrādāts transportlīdzekļu tipos, un



Grozījums Nr.		154
Regulas priekšlikums
6. pants – 4. punkts – 1. daļa – b apakšpunkts
	

	Komisijas ierosinātais teksts
	Grozījums

	(b)	neodīms, disprozijs, prazeodīms, terbijs, samārijs vai bors, kas reciklēts no pēcpatēriņa atkritumiem un iestrādāts e-piedziņas elektromotoru pastāvīgajos magnētos.
	(b)	neodīms, disprozijs, prazeodīms, terbijs, samārijs vai bors, kas reciklēts no pirmspatēriņa un pēcpatēriņa atkritumiem un iestrādāts e-piedziņas elektromotoru pastāvīgajos magnētos.



Grozījums Nr.		155
Regulas priekšlikums
6. pants – 4. punkts – 2. daļa
	

	Komisijas ierosinātais teksts
	Grozījums

	Pēc pirmajā daļā minētā novērtējuma pabeigšanas Komisija ir pilnvarota pieņemt deleģētos aktus saskaņā ar 50. pantu, lai papildinātu šo regulu, nosakot minimālo īpatsvaru alumīnijam un tā sakausējumiem, magnijam un tā sakausējumiem, neodīmam, disprozijam, prazeodīmam, terbijam, samārijam vai boram, kas reciklēti no pēcpatēriņa atkritumiem un ko izmanto un iestrādā transportlīdzekļu tipos, kurus apstiprina saskaņā ar šo regulu un Regulu (ES) 2018/858.
	Pirmajā daļā minētajā deleģētajā aktā nosaka arī datumu, no kura sāk piemērot pienākumu nodrošināt reciklēta satura minimālo īpatsvaru.



Grozījums Nr.		156
Regulas priekšlikums
6. pants – 4. punkts – 3. daļa – ievaddaļa
	

	Komisijas ierosinātais teksts
	Grozījums

	Otrajā daļā minēto materiālu reciklētā satura minimālā īpatsvara pamatā ir pirmajā daļā minētā priekšizpēte, kurā ņem vērā šādus aspektus:
	Pirmajā daļā minēto materiālu reciklētā satura minimālā īpatsvara pamatā ir Komisijas veikta priekšizpēte. Komisija pabeidz pētījumu līdz [PB: lūdzu ierakstīt datumu, kas ir pirmā diena nākamajā mēnesī 24 mēnešus pēc šīs regulas spēkā stāšanās datuma], ņemot vērā šādus aspektus:



Grozījums Nr.		157
Regulas priekšlikums
6. pants – 4. punkts – 3. daļa – a apakšpunkts
	

	Komisijas ierosinātais teksts
	Grozījums

	(a)	otrajā daļā uzskaitīto no pēcpatēriņa atkritumiem reciklēto materiālu pašreizējā un prognozējamā pieejamība;
	(a)	otrajā daļā uzskaitīto no pirmspatēriņa un pēcpatēriņa atkritumiem reciklēto materiālu pašreizējā un prognozējamā pieejamība;



Grozījums Nr.		158
Regulas priekšlikums
6. pants – 4. punkts – 4. daļa
	

	Komisijas ierosinātais teksts
	Grozījums

	Komisija var pieņemt īstenošanas aktu, ar kuru nosaka metodiku, kas izmantojama, lai aprēķinātu un verificētu no pēcpatēriņa atkritumiem reciklēto materiālu īpatsvaru transportlīdzekļu tipos.
	Līdz... [PB: lūdzu ierakstīt datumu, kas ir pirmā diena nākamajā mēnesī 36 mēnešus pēc šīs regulas spēkā stāšanās datuma] Komisija pieņem deleģēto aktu, ar kuru nosaka metodiku, kas izmantojama, lai aprēķinātu un verificētu šajā punktā minēto no pirmspatēriņa un pēcpatēriņa atkritumiem reciklēto materiālu īpatsvaru transportlīdzekļu tipos.



Grozījums Nr.		159
Regulas priekšlikums
6. pants – 4. punkts – 5. daļa
	

	Komisijas ierosinātais teksts
	Grozījums

	Minēto īstenošanas aktu pieņem saskaņā ar 51. panta 2. punktā minēto pārbaudes procedūru.
	Minēto deleģēto aktu pieņem saskaņā ar 50. pantā minēto pārbaudes procedūru.



Grozījums Nr.		160
Regulas priekšlikums
7. pants – 1. punkts
	

	Komisijas ierosinātais teksts
	Grozījums

	1.	Katru transportlīdzekli, kas pieder pie transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī 72 mēnešus pēc šīs regulas spēkā stāšanās datuma], konstruē tā, ka pilnvaroti apstrādes punkti var netraucēti demontēt no attiecīgā transportlīdzekļa VII pielikuma C daļā uzskaitītās daļas un sastāvdaļas transportlīdzekļa atkritumu fāzē.
	1.	Katru transportlīdzekli, kas pieder pie jauna transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī 72 mēnešus pēc šīs regulas spēkā stāšanās datuma], konstruē tā, ka pilnvaroti apstrādes punkti var viegli demontēt no attiecīgā transportlīdzekļa VII pielikuma C daļā uzskaitītās daļas un sastāvdaļas transportlīdzekļa atkritumu fāzē, lai tās varētu nomainīt, atkalizmantot, reciklēt, pārražot vai pārjaunināt, ja tas ir tehniski iespējams.



Grozījums Nr.		161
Regulas priekšlikums
7. pants – 2. punkts
	

	Komisijas ierosinātais teksts
	Grozījums

	2.	Katru transportlīdzekli, kas pieder pie transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī 72 mēnešus pēc šīs regulas spēkā stāšanās datuma] atbilstoši Regulai (ES) 2018/858, attiecībā uz savienojuma, stiprinājuma un blīvējuma elementiem konstruē tā, ka pilnvaroti apstrādes punkti vai remonta un uzturēšanas operatori var viegli un nesagraujošā veidā no transportlīdzekļa demontēt un nomainīt elektrotransportlīdzekļu akumulatoru baterijas un e-piedziņas elektromotorus transportlīdzekļa izmantošanas un atkritumu fāzē.
	2.	Katru transportlīdzekli, kas pieder pie jauna transportlīdzekļa tipa, kurš ir apstiprināts no [PB: lūdzu ierakstīt datumu, kas ir pirmā diena nākamajā mēnesī 72 mēnešus pēc šīs regulas spēkā stāšanās datuma] atbilstoši Regulai (ES) 2018/858, tostarp attiecībā uz savienojuma, stiprinājuma un blīvējuma elementiem konstruē tā, ka pilnvaroti apstrādes punkti vai remonta un uzturēšanas operatori var viegli un nesagraujošā veidā no transportlīdzekļa demontēt un nomainīt elektrotransportlīdzekļu akumulatoru baterijas, to bateriju paketes un e-piedziņas elektromotorus transportlīdzekļa izmantošanas un atkritumu fāzē.



Grozījums Nr.		162
Regulas priekšlikums
7. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Ražotāji nerada šķēršļus transportlīdzekļa daļu un sastāvdaļu noņemšanai un nomaiņai, izmantojot programmatūras atjauninājumus. Ražotāji nodrošina piekļuvi nepieciešamajai programmatūras dokumentācijai un diagnostikas rīkiem.



Grozījums Nr.		163
Regulas priekšlikums
8. pants – 1. punkts
	

	Komisijas ierosinātais teksts
	Grozījums

	1.	Ražotāji pierāda, ka jauno transportlīdzekļu, ko tie saražojuši un laiduši tirgū, tips ir apstiprināts saskaņā ar Regulas (ES) 2018/858 un šīs regulas prasībām.
	1.	Ražotāji pierāda, ka jauno transportlīdzekļu tipiem, ko tie saražojuši un laiduši tirgū, tips ir apstiprināts saskaņā ar Regulas (ES) 2018/858, Regulas (ES) Nr. 168/2013 un šīs regulas prasībām.



Grozījums Nr.		164
Regulas priekšlikums
8. pants – 2. punkts – ievaddaļa
	

	Komisijas ierosinātais teksts
	Grozījums

	2.	To transportlīdzekļu tipa apstiprinājuma nolūkos, uz kuriem attiecas 4., 5., 6. vai 7. panta prasības, ražotājs iesniedz dokumentāciju, kas apliecina atbilstību minētajām prasībām, un:
	2.	To transportlīdzekļu tipa apstiprinājuma nolūkos, uz kuriem attiecas 4. panta, 5. panta 1. un 2. punkta, 6. panta vai 7. panta prasības, ražotājs iesniedz dokumentāciju, kas apliecina atbilstību minētajām prasībām, un:



Grozījums Nr.		165
Regulas priekšlikums
8. pants – 2. punkts– a apakšpunkts
	

	Komisijas ierosinātais teksts
	Grozījums

	(a)	iekļauj minēto dokumentāciju informācijas mapē, kas minēta Regulas (ES) 2018/858 24. pantā, un
	(a)	iekļauj minēto dokumentāciju informācijas mapē, kas minēta Regulas (ES) 2018/858 24. pantā vai attiecīgi Regulas (ES) Nr. 168/2013 27. pantā, un



Grozījums Nr.		166
Regulas priekšlikums
8. pants – 2. punkts – b apakšpunkts
	

	Komisijas ierosinātais teksts
	Grozījums

	(b)	iesniedz to tipa apstiprinātājai iestādei saskaņā ar Regulas (ES) 2018/858 23. pantu.
	(b)	iesniedz to tipa apstiprinātājai iestādei saskaņā ar Regulas (ES) 2018/858 23. pantu vai attiecīgi Regulas (ES) Nr. 168/2013 26. pantu. 



Grozījums Nr.		167
Regulas priekšlikums
8. pants – 3. punkts
	

	Komisijas ierosinātais teksts
	Grozījums

	3.	To transportlīdzekļu tipa apstiprinājuma nolūkos, uz kuriem attiecas 9. pantā noteiktā prasība, ražotājs iesniedz tipa apstiprinātājai iestādei apritīguma stratēģiju kopā ar Regulas (ES) 2018/858 23. pantā minēto tipa apstiprinājuma pieteikumu.
	svītrots



Grozījums Nr.		168
Regulas priekšlikums
8. pants – 4. punkts
	

	Komisijas ierosinātais teksts
	Grozījums

	4.	To transportlīdzekļu tipa apstiprinājuma nolūkos, uz kuriem attiecas 10. pantā noteiktās prasības, ražotājs sagatavo 10. panta 1. punktā minēto informāciju un saskaņā ar Regulas (ES) 2018/858 24. panta 1. punkta a) apakšpunktu iesniedz to tipa apstiprinātājai iestādei kopā ar minētās regulas 23. pantā minēto tipa apstiprinājuma pieteikumu.
	4.	To transportlīdzekļu tipa apstiprinājuma nolūkos, uz kuriem attiecas 10. pantā noteiktās prasības, ražotājs sagatavo 10. panta 1. punktā minēto informāciju un saskaņā ar Regulas (ES) 2018/858 24. panta 1. punkta a) apakšpunktu iesniedz to tipa apstiprinātājai iestādei kopā ar minētās regulas 23. pantā minēto tipa apstiprinājuma pieteikumu vai saskaņā ar Regulas (ES) Nr. 168/2013 27. panta 1. punktu iesniedz tipa apstiprinātājai iestādei kopā ar tipa apstiprinājuma pieteikumu, kas minēts Regulas (ES) Nr. 168/2013 26. pantā.



Grozījums Nr.		169
Regulas priekšlikums
8. pants – 5. punkts
	

	Komisijas ierosinātais teksts
	Grozījums

	5.	To transportlīdzekļu tipa apstiprinājuma nolūkos, uz kuriem attiecas 11. pantā noteiktās prasības, ražotājs saskaņā ar Regulas (ES) 2018/858 24. panta 1. punkta a) apakšpunktu iesniedz tipa apstiprinātājai iestādei deklarāciju, kas apliecina atbilstību 11. panta 1. punktā noteiktajai prasībai, kopā ar minētās regulas 23. pantā minēto tipa apstiprinājuma pieteikumu.
	5.	To transportlīdzekļu tipa apstiprinājuma nolūkos, uz kuriem attiecas 11. pantā noteiktās prasības, ražotājs saskaņā ar Regulas (ES) 2018/858 24. panta 1. punkta a) apakšpunktu iesniedz tipa apstiprinātājai iestādei deklarāciju, kas apliecina atbilstību 11. panta 1. punktā noteiktajai prasībai, kopā ar minētās regulas 23. pantā minēto tipa apstiprinājuma pieteikumu vai saskaņā ar Regulas (ES) Nr. 168/2013 27. panta 1. punktu iesniedz tipa apstiprinātājai iestādei deklarāciju kopā ar Regulas (ES) Nr. 168/2013 26. pantā minēto tipa apstiprinājuma pieteikumu.



Grozījums Nr.		170
Regulas priekšlikums
9. pants – 1. punkts
	

	Komisijas ierosinātais teksts
	Grozījums

	1.	Par katru transportlīdzekļa tipu, kas apstiprināts atbilstoši Regulai (ES) 2018/858 no [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma], ražotājs sagatavo apritīguma stratēģiju.
	1.	Transportlīdzekļu ražotāji no [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] sagatavo apritīguma stratēģiju ražotāju līmenī un iesniedz tās kopiju Komisijai.

	
	Neatkarīgi no 1. punkta ražotāji var izstrādāt arī apritīguma stratēģiju transportlīdzekļu kategoriju līmenī.



Grozījums Nr.		171
Regulas priekšlikums
9. pants – 2. punkts
	

	Komisijas ierosinātais teksts
	Grozījums

	2.	Apritīguma stratēģijā apraksta, kādas darbības ražotājs veiks, lai izpildītu savus pienākumus nodrošināt, ka tiek izpildītas II nodaļā noteiktās apritīguma prasības, kuru izpilde tiek verificēta tipa apstiprināšanas procedūrās un ir piemērojamas attiecīgajam transportlīdzekļu tipam.
	2.	Apritīguma stratēģijā apraksta, kādas darbības ražotājs veiks, lai izpildītu savus pienākumus nodrošināt, ka tiek izpildītas II nodaļā noteiktās apritīguma prasības. Apritīguma stratēģijā ņem vērā spējas un informāciju, kas faktiski pieejama no piegādātājiem, jo īpaši MVU.



Grozījums Nr.		172
Regulas priekšlikums
9. pants – 4. punkts
	

	Komisijas ierosinātais teksts
	Grozījums

	4.	Ražotājs iesniedz Komisijai apritīguma stratēģijas kopiju 30 dienu laikā no tipa apstiprinājuma piešķiršanas attiecīgajam transportlīdzekļa tipam.
	svītrots



Grozījums Nr.		173
Regulas priekšlikums
9. pants – 5. punkts
	

	Komisijas ierosinātais teksts
	Grozījums

	5.	Ražotājs pārrauga apritīguma stratēģijā norādītās darbības un attiecīgi rīkojas, un atjaunina stratēģiju reizi piecos gados saskaņā ar IV pielikuma B daļu. Atjaunināto apritīguma stratēģiju iesniedz tipa apstiprinātājai iestādei, kas izdevusi tipa apstiprinājumu par transportlīdzekļu tipu, un Komisijai.
	5.	Ražotājs pārrauga apritīguma stratēģijā norādītās darbības un attiecīgi rīkojas, un atjaunina stratēģiju reizi piecos gados, norādot attiecīgās jaunās izmaiņas apritīguma stratēģijā, saskaņā ar IV pielikuma B daļu.



Grozījums Nr.		174
Regulas priekšlikums
9. pants – 7. punkts
	

	Komisijas ierosinātais teksts
	Grozījums

	7.	Komisija ir pilnvarota pieņemt deleģētos aktus saskaņā ar 50. pantu, lai grozītu IV pielikuma B daļu, pielāgojot prasības par apritīguma stratēģijas saturu un stratēģijas atjauninājumiem tehnikas un zinātnes progresam transportlīdzekļu ražošanā un nolietotu transportlīdzekļu apsaimniekošanā, tirgus norisēm autobūves nozarē un regulatīvajām izmaiņām.
	svītrots



Grozījums Nr.		175
Regulas priekšlikums
9. pants – 8. punkts
	

	Komisijas ierosinātais teksts
	Grozījums

	8.	Līdz [PB: lūdzu ierakstīt datumu, kas ir pēdējā diena nākamajā mēnesī pēc 83 mēnešiem no šīs regulas spēkā stāšanās datuma] un pēc tam reizi sešos gados Komisija sagatavo un publicē ziņojumu par autobūves nozares apritīgumu. Minētā ziņojuma pamatā jo īpaši ir apritīguma stratēģijas un to atjauninājumi.
	8.	Līdz [PB: lūdzu ierakstīt datumu, kas ir pēdējā diena nākamajā mēnesī pēc 83 mēnešiem no šīs regulas spēkā stāšanās datuma] un pēc tam reizi piecos gados Komisija sagatavo un publicē ziņojumu par autobūves nozares apritīgumu. Minētā ziņojuma pamatā jo īpaši ir apritīguma stratēģijas un to atjauninājumi.



Grozījums Nr.		176
Regulas priekšlikums
10. pants – 1. punkts – 1. daļa – ievaddaļa
	

	Komisijas ierosinātais teksts
	Grozījums

	Ražotāji par katru transportlīdzekļa tipu, kas ir apstiprināts no [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] saskaņā ar Regulu (ES) 2018/858, deklarē šādu vielu reciklētā satura attiecīgo īpatsvaru:
	Ražotāji par katru jaunu transportlīdzekļa tipu, kas ir apstiprināts no... [PB: lūdzu ierakstīt datumu, kas ir pirmā diena nākamajā mēnesī pēc 12 mēnešiem pēc tam, kad pieņemti deleģētie akti, ar kuriem nosaka transportlīdzekļos esošā reciklētā satura aprēķināšanas un verifikācijas metodiku saskaņā ar 6. pantu] saskaņā ar Regulu (ES) 2018/858, deklarē šādu vielu reciklētā satura attiecīgo īpatsvaru: 



Grozījums Nr.		177
Regulas priekšlikums
10. pants – 1. punkts – 1. daļa – d punkts
	

	Komisijas ierosinātais teksts
	Grozījums

	(d)	tērauds.
	(d)	tērauds un tā sakausējumi;



Grozījums Nr.		178
Regulas priekšlikums
10. pants – 1. punkts – 1. daļa – da apakšpunkts (jauns)
	

	Komisijas ierosinātais teksts
	Grozījums

	
	(da)	plastmasa;



Grozījums Nr.		179
Regulas priekšlikums
10. pants – 1. punkts – 2. daļa
	

	Komisijas ierosinātais teksts
	Grozījums

	Deklarācija attiecas uz šo materiālu reciklēto saturu transportlīdzekļa tipā, un tajā par katru materiāla īpatsvaru norāda, vai materiāls ir reciklēts no pirmspatēriņa atkritumiem vai no pēcpatēriņa atkritumiem.
	Deklarācija attiecas uz šo materiālu reciklēto saturu transportlīdzekļa tipā, un tajā par katru materiāla īpatsvaru un par plastmasas sastāvdaļām, kas smagākas par 100 g, norāda, vai materiāls ir reciklēts no pirmspatēriņa atkritumiem vai no pēcpatēriņa atkritumiem.



Grozījums Nr.		180
Regulas priekšlikums
10. pants – 3. punkts
	

	Komisijas ierosinātais teksts
	Grozījums

	3.	Atkāpjoties no 1. punkta, prasību deklarēt konkrēta materiāla reciklētā satura īpatsvaru nepiemēro, ja attiecībā uz konkrēto materiālu ir noteikts mērķrādītājs atbilstoši 6. panta 3. vai 4. punktam.
	3.	Atkāpjoties no 1. punkta, prasību deklarēt konkrēta materiāla reciklētā satura īpatsvaru nepiemēro, ja attiecībā uz konkrēto materiālu ir noteikts mērķrādītājs atbilstoši 6. panta 1., 3. vai 4. punktam.



Grozījums Nr.		181
Regulas priekšlikums
11. pants – 1. punkts – ievaddaļa
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ražotāji nodrošina atkritumu apsaimniekošanas operatoriem un remonta un uzturēšanas operatoriem neierobežotu, standartizētu un nediskriminējošu piekļuvi B pielikumā uzskaitītajai informācijai, lai tie varētu piekļūt šādām sastāvdaļām un tās droši demontēt un nomainīt:
	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ražotāji attiecībā uz jauniem apstiprinātiem transportlīdzekļu tipiem nodrošina atkritumu apsaimniekošanas operatoriem, remonta un uzturēšanas operatoriem un neatliekamās palīdzības dienestiem neierobežotu, standartizētu un nediskriminējošu piekļuvi, tostarp izmantojot esošos rīkus, ko izmanto autobūves nozare, V pielikumā uzskaitītajai informācijai, lai tie varētu piekļūt šādām sastāvdaļām un tās droši demontēt un nomainīt:



Grozījums Nr.		182
Regulas priekšlikums
11. pants – 1. punkts – a apakšpunkts
	

	Komisijas ierosinātais teksts
	Grozījums

	(a)	transportlīdzeklī iebūvētās elektrotransportlīdzekļu akumulatoru baterijas;
	(a)	transportlīdzeklī iebūvētās elektrotransportlīdzekļu akumulatoru baterijas un to bateriju paketes;



Grozījums Nr.		183
Regulas priekšlikums
11. pants – 1. punkts – e apakšpunkts
	

	Komisijas ierosinātais teksts
	Grozījums

	(e)	daļas un sastāvdaļas, kas transportlīdzekļa tipa apstiprināšanas laikā satur kritiski svarīgas izejvielas, kā minēts Regulas (ES) [KSI akts] 27. panta 1. punkta b) apakšpunktā;
	(e)	daļas un sastāvdaļas, kas transportlīdzekļa tipa apstiprināšanas laikā satur kritiski svarīgas izejvielas, kā minēts Regulas (ES) 2024/1252 28. panta 1. punkta b) apakšpunktā;



Grozījums Nr.		184
Regulas priekšlikums
11. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Ražotāji sniedz informāciju ar norādījumiem, kas vajadzīgi reaģēšanai glābšanas un neatliekamās palīdzības sniegšanas gadījumos.



Grozījums Nr.		185
Regulas priekšlikums
11. pants – 2. punkts – 1. daļa
	

	Komisijas ierosinātais teksts
	Grozījums

	Ražotāji nodrošina sadarbību ar pilnvarotiem apstrādes punktiem un remonta un uzturēšanas operatoriem, izveidojot nepieciešamās saziņas platformas, lai sniegtu un atjauninātu 1. punktā minēto informāciju un V pielikumā norādīto informāciju.
	Ražotāji nodrošina sadarbību ar pilnvarotiem apstrādes punktiem, modernizācijas operatoriem un remonta un uzturēšanas operatoriem, izveidojot nepieciešamās saziņas platformas, lai sniegtu un atjauninātu 1. punktā minēto informāciju un V pielikumā norādīto informāciju.



Grozījums Nr.		186
Regulas priekšlikums
11. pants – 2. punkts – 2. daļa
	

	Komisijas ierosinātais teksts
	Grozījums

	Ražotāji pirmajā daļā minēto informāciju sniedz bez maksas. Ražotāji var iekasēt maksu no atkritumu apsaimniekošanas operatoriem un remonta un uzturēšanas operatoriem līdz summai, kas nepieciešama, lai segtu administratīvās izmaksas, kuras rodas, vajadzīgo informāciju darot pieejamu ar saziņas platformu starpniecību.
	Ražotāji pirmajā daļā minēto informāciju sniedz bez maksas. Ražotāji var iekasēt saprātīgu un samērīgu maksu no atkritumu apsaimniekošanas operatoriem un remonta un uzturēšanas operatoriem līdz apmēram, kas nepieciešams, lai segtu faktiskās administratīvās izmaksas, kuras radušās, vajadzīgo informāciju darot pieejamu ar saziņas platformu starpniecību.



Grozījums Nr.		187
Regulas priekšlikums
11. pants – 3. punkts
	

	Komisijas ierosinātais teksts
	Grozījums

	3.	Komisija ir pilnvarota pieņemt deleģētus aktus saskaņā ar 50. pantu, lai grozītu V pielikumu, pārskatot transportlīdzekļu daļu, sastāvdaļu un materiālu sarakstu un ražotāju sniedzamās informācijas tvērumu.
	svītrots



Grozījums Nr.		188
Regulas priekšlikums
12. pants – 2. punkts
	

	Komisijas ierosinātais teksts
	Grozījums

	2.	Ražotāji nodrošina, ka uz e-piedziņas elektromotoriem, kas satur pastāvīgos magnētus, ir skaidri redzama, viegli salasāma un neizdzēšama etiķete, kurā norādīta VI pielikuma 4. punktā uzskaitītā informācija.
	2.	No... [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ražotāji nodrošina, ka uz transportlīdzekļa daļām un sastāvdaļām, kas satur pastāvīgos magnētus, ir skaidri redzama, viegli salasāma un neizdzēšama etiķete, kurā norādīta informācija saskaņā ar Regulas (ES) 2024/1252 28. pantu.



Grozījums Nr.		189
Regulas priekšlikums
13. pants – virsraksts
	

	Komisijas ierosinātais teksts
	Grozījums

	Transportlīdzekļa apritīguma pase
	Transportlīdzekļa apritīguma digitālā pase



Grozījums Nr.		190
Regulas priekšlikums
13. pants – 1. punkts
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā mēnesī pēc 84 mēnešiem no šīs regulas spēkā stāšanās datuma] katram tirgū laistam transportlīdzeklim ir transportlīdzekļa apritīguma pase, ko salāgo ar citām ar transportlīdzekli saistītām vides pasēm, kuras noteiktas atbilstoši Savienības tiesību aktiem, un kas, ja iespējams, ir integrēta šādās citās pasēs.
	1.	No [PB: lūdzu ierakstīt datumu, kas ir pirmā diena nākamajā mēnesī pēc 72 mēnešiem no šīs regulas spēkā stāšanās datuma] katram tirgū laistam transportlīdzeklim ir digitāla transportlīdzekļa apritīguma pase, ko salāgo un kas ir sadarbspējīga ar citām ar transportlīdzekli saistītām vides pasēm, kuras noteiktas atbilstoši Savienības tiesību aktiem, un kas, ja iespējams, ir integrēta šādās citās pasēs. 



Grozījums Nr.		191
Regulas priekšlikums
13. pants – 2. punkts
	

	Komisijas ierosinātais teksts
	Grozījums

	2.	Transportlīdzekļa apritīguma pasē ietver šīs regulas 11. pantā minēto informāciju digitālā formātā, un tai var piekļūt bez maksas.
	2.	Transportlīdzekļa apritīguma pasē ietver šīs regulas 5. panta 2. un 3. punktā un 10. un 11. pantā minēto informāciju digitālā formātā, un tai var piekļūt bez maksas.



Grozījums Nr.		192
Regulas priekšlikums
13. pants – 3. punkts
	

	Komisijas ierosinātais teksts
	Grozījums

	3.	Ražotājs, kas transportlīdzekli laiž tirgū, nodrošina, ka informācija transportlīdzekļa pasē ir precīza, pilnīga un atjaunināta.
	3.	Kad transportlīdzekli laiž tirgū, ražotājs nodrošina, ka informācija transportlīdzekļa pasē ir precīza, pilnīga un atjaunināta.



Grozījums Nr.		193
Regulas priekšlikums
13. pants – 5. punkts
	

	Komisijas ierosinātais teksts
	Grozījums

	5.	Tāda transportlīdzekļa apritīguma pase, kas kļuvis par nolietotu transportlīdzekli, beidz pastāvēt agrākais sešus mēnešus pēc šā nolietotā transportlīdzekļa likvidācijas sertifikāta izdošanas.
	5.	Tāda transportlīdzekļa apritīguma pase, kas kļuvis par nolietotu transportlīdzekli, beidz pastāvēt agrākais sešus mēnešus pēc šā nolietotā transportlīdzekļa eksporta vai likvidācijas sertifikāta izdošanas.



Grozījums Nr.		194
Regulas priekšlikums
13. pants – 6. punkts – 1. daļa – ievaddaļa
	

	Komisijas ierosinātais teksts
	Grozījums

	Komisija pieņem īstenošanas aktus ar noteikumiem par:
	Līdz [PB: lūdzu ierakstīt datumu, kas ir ne vēlāk kā pirmā diena nākamajā mēnesī pēc 60 mēnešiem no šīs regulas spēkā stāšanās datuma] Komisija pieņem īstenošanas aktus ar noteikumiem par: 



Grozījums Nr.		195
Regulas priekšlikums
13. pants – 6. punkts – 1. daļa – a apakšpunkts
	

	Komisijas ierosinātais teksts
	Grozījums

	(a)	veidu un tehnisko specifikāciju risinājumam, kas izmantojams, lai piekļūtu transportlīdzekļa apritīguma pasei;
	(a)	veidu un pamatprasībām tehniskajam risinājumam, kas izmantojams, lai piekļūtu transportlīdzekļa apritīguma pasei tādā veidā, kas neizslēdz nevienu tehnoloģisku risinājumu;



Grozījums Nr.		196
Regulas priekšlikums
13. pants – 6. punkts – 1. daļa – b apakšpunkts – i punkts
	

	Komisijas ierosinātais teksts
	Grozījums

	i)	transportlīdzekļa apritīguma pases savietojamību ar citām pasēm, ko prasa Savienības tiesību akti;
	i)	transportlīdzekļa apritīguma pases savietojamību un saskaņošanu ar citām pasēm, ko prasa Savienības tiesību akti;



Grozījums Nr.		197
Regulas priekšlikums
13. pants – 6. punkts – 1. daļa – ca apakšpunkts (jauns)
	

	Komisijas ierosinātais teksts
	Grozījums

	
	(ca)	nosacījumus piekļuvei transportlīdzekļa apritīguma pasei, tostarp piekļuves tiesības un attiecīgos noteikumus par datu aizsardzību un intelektuālā īpašuma tiesību aizsardzību;



Grozījums Nr.		198
Regulas priekšlikums
15. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Dalībvalstis var pieņemt pasākumus, lai prasītu ražotājiem vai ražotāju atbildības organizācijām, ja tās ir norīkotas saskaņā ar 18. pantu, noslēgt līgumus ar pilnvarotiem apstrādes punktiem nolūkā īstenot ražotāju atbildības pienākumus. 



Grozījums Nr.		199
Regulas priekšlikums
15. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Komisija līdz... [PB: lūdzu ierakstīt datumu, kas ir pēdējā diena nākamajā mēnesī pēc 24 mēnešiem no šīs regulas spēkā stāšanās datuma] pieņem īstenošanas aktu, ar ko nosaka sīki izstrādātas prasības, ko piemēro līgumiem, kuri minēti 3.a punktā, lai nodrošinātu taisnīgus, pārredzamus un nediskriminējošus noteikumus. Minēto īstenošanas aktu pieņem saskaņā ar 51. panta 2. punktā minēto pārbaudes procedūru. 



Grozījums Nr.		200
Regulas priekšlikums
16. pants – 1. daļa
	

	Komisijas ierosinātais teksts
	Grozījums

	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ražotājiem ir paplašināta ražotāja atbildība par transportlīdzekļiem, ko tie pirmo reizi dara pieejamus tirgū dalībvalsts teritorijā. Shēma, ko ražotāji izveido šīs atbildības īstenošanai, ir saderīga ar Direktīvas 2008/98/EK 8. un 8.a pantu un atbilst šīs nodaļas prasībām.
	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ražotājiem ir paplašināta ražotāja atbildība par transportlīdzekļiem, ko tie pirmo reizi dara pieejamus tirgū dalībvalsts teritorijā. Shēma, ko ražotāji izveido šīs atbildības īstenošanai, atbilst Direktīvas 2008/98/EK 8. un 8.a pantam un atbilst šīs nodaļas prasībām. 



Grozījums Nr.		201
Regulas priekšlikums
17. pants – 1. punkts – 1. daļa
	

	Komisijas ierosinātais teksts
	Grozījums

	Līdz [PB: lūdzu ierakstīt datumu, kas ir pēdējā diena nākamajā mēnesī pēc 35 mēnešiem no šīs regulas spēkā stāšanās datuma] dalībvalstis izveido ražotāju reģistru, ko izmanto, lai pārraudzītu, kā ražotāji izpilda šīs nodaļas prasības.
	Līdz [PB: lūdzu ierakstīt datumu, kas ir pēdējā diena nākamajā mēnesī pēc 35 mēnešiem no šīs regulas spēkā stāšanās datuma] dalībvalstis izveido ražotāju reģistru vai izmanto esošu ražotāju reģistru, ko izmanto, lai pārraudzītu, kā ražotāji izpilda šīs nodaļas prasības. 



Grozījums Nr.		202
Regulas priekšlikums
17. pants – 1. punkts – 2. daļa
	

	Komisijas ierosinātais teksts
	Grozījums

	Lai visās dalībvalstīs atvieglotu ražotāju vai iecelto par paplašināto ražotāja atbildību atbildīgo pārstāvju reģistrāciju, reģistrā ir saites uz citu ražotāju nacionālo reģistru vietnēm.
	Lai visās dalībvalstīs atvieglotu ražotāju vai pilnvaroto par paplašināto ražotāja atbildību atbildīgo pārstāvju reģistrāciju, reģistrā ir saites uz citu ražotāju nacionālo reģistru vietnēm. 



Grozījums Nr.		203
Regulas priekšlikums
17. pants – 1. punkts – 2.a daļa (jauna)
	

	Komisijas ierosinātais teksts
	Grozījums

	
	Līdz [PB: lūdzu ierakstīt datumu, kas ir pēdējā diena nākamajā mēnesī pēc 35 mēnešiem no šīs regulas spēkā stāšanās datuma] Komisija izveido vienotu portālu, kurā ir saites uz visiem valstu reģistriem, lai atvieglotu ražotāju reģistrāciju visās dalībvalstīs. 



Grozījums Nr.		204
Regulas priekšlikums
17. pants – 2. punkts – 3. daļa
	

	Komisijas ierosinātais teksts
	Grozījums

	Ražotāji dara transportlīdzekļus pieejamus dalībvalsts tirgū tikai tad, ja tie vai — pilnvarojuma gadījumā — to ieceltie par paplašināto ražotāja atbildību atbildīgie pārstāvji ir reģistrējušies attiecīgajā dalībvalstī.
	Ražotāji dara transportlīdzekļus pieejamus dalībvalsts tirgū tikai tad, ja tie vai — pilnvarojuma gadījumā — to pilnvarotie par paplašināto ražotāja atbildību atbildīgie pārstāvji ir reģistrējušies attiecīgajā dalībvalstī. 



Grozījums Nr.		205
Regulas priekšlikums
17. pants – 6. punkts
	

	Komisijas ierosinātais teksts
	Grozījums

	6.	Šajā pantā noteiktos pienākumus ražotāja vārdā var pildīt ieceltais par paplašināto ražotāja atbildību atbildīgais pārstāvis.
	6.	Šajā pantā noteiktos pienākumus ražotāja vārdā var pildīt pilnvarotais par paplašināto ražotāja atbildību atbildīgais pārstāvis. Ja viens pilnvarotais pārstāvis valstī pārstāv vairāk nekā vienu ražotāju, minētais pilnvarotais pārstāvis atsevišķi norāda katra pārstāvētā ražotāja nosaukumu un kontaktinformāciju.



Grozījums Nr.		206
Regulas priekšlikums
17. pants – 11. punkts
	

	Komisijas ierosinātais teksts
	Grozījums

	11.	Ražotājs vai attiecīgā gadījumā ražotāja ieceltais par paplašināto ražotāja atbildību atbildīgais pārstāvis vai ražotāju atbildības organizācija, kas iecelta tās pārstāvēto ražotāju vārdā, bez liekas kavēšanās kompetento iestādi informē par jebkādām izmaiņām reģistrācijā iekļautajā informācijā un par to, ka jebkādu no reģistrācijā minētajiem transportlīdzekļiem pilnīgi izbeidz darīt pieejamu tirgū dalībvalsts teritorijā.
	11.	Ražotājs vai attiecīgā gadījumā ražotāja pilnvarotais par paplašināto ražotāja atbildību atbildīgais pārstāvis vai ražotāju atbildības organizācija, kas iecelta tās pārstāvēto ražotāju vārdā, bez liekas kavēšanās kompetento iestādi informē par jebkādām izmaiņām reģistrācijā iekļautajā informācijā un par to, ka jebkādu no reģistrācijā minētajiem transportlīdzekļiem pilnīgi izbeidz darīt pieejamu tirgū dalībvalsts teritorijā. 



Grozījums Nr.		207
Regulas priekšlikums
17. pants – 12. punkts
	

	Komisijas ierosinātais teksts
	Grozījums

	12.	Ražotājs vai attiecīgā gadījumā ražotāja ieceltais par paplašināto ražotāja atbildību atbildīgais pārstāvis vai ražotāju atbildības organizācija ziņo par reģistru atbildīgajai kompetentajai iestādei par paplašinātas ražotāja atbildības pienākumu izpildi.
	12.	Ražotājs vai attiecīgā gadījumā ražotāja pilnvarotais par paplašināto ražotāja atbildību atbildīgais pārstāvis vai ražotāju atbildības organizācija ziņo par reģistru atbildīgajai kompetentajai iestādei par paplašinātas ražotāja atbildības pienākumu izpildi. 

	
	Ja ražotāju reģistrā iekļautā informācija nav publiski pieejama, dalībvalstis nodrošina, ka tiešsaistes platformu nodrošinātājiem, kas patērētājiem dod iespēju noslēgt distances līgumus ar ražotājiem, tiek nodrošināta bezmaksas piekļuve minētajai informācijai.



Grozījums Nr.		208
Regulas priekšlikums
18. pants – 2. punkts
	

	Komisijas ierosinātais teksts
	Grozījums

	2.	Ražotāju atbildības organizācijas nodrošina to rīcībā esošo to datu konfidencialitāti, kas attiecas uz patentētu informāciju vai informāciju, kura ir tieši attiecināma uz individuāliem ražotājiem vai to ieceltajiem par paplašināto ražotāja atbildību atbildīgajiem pārstāvjiem.
	2.	Ražotāju atbildības organizācijas nodrošina to rīcībā esošo to datu konfidencialitāti, kas attiecas uz patentētu informāciju vai informāciju, kura ir tieši attiecināma uz individuāliem ražotājiem vai to pilnvarotajiem par paplašināto ražotāja atbildību atbildīgajiem pārstāvjiem.



Grozījums Nr.		209
Regulas priekšlikums
18. pants – 3. punkts
	

	Komisijas ierosinātais teksts
	Grozījums

	3.	Papildus Direktīvas 2008/98/EK 8.a panta 3. punkta e) apakšpunktā minētajai informācijai ražotāju atbildības organizācijas savās tīmekļa vietnēs vismaz reizi gadā, ievērojot komerciālo un industriālo konfidencialitāti, publicē informāciju par savāktajiem nolietotajiem transportlīdzekļiem un par to, kā ražotāji, kuri pilnvarojuši ražotāju atbildības organizāciju, ir sasnieguši mērķrādītājus attiecībā uz reciklēšanu, atkalizmantošanu un atgūšanu un plastmasas reciklēšanu.
	3.	Papildus Direktīvas 2008/98/EK 8.a panta 3. punkta e) apakšpunktā minētajai informācijai ražotāju atbildības organizācijas vai individuālie ražotāji savās tīmekļa vietnēs vismaz reizi gadā, ievērojot komerciālo un industriālo konfidencialitāti, publicē informāciju par savāktajiem nolietotajiem transportlīdzekļiem un par to, kā ražotāji, kuri pilnvarojuši ražotāju atbildības organizāciju, vai ražotājs, kas individuāli pilda savus pienākumus, ir sasnieguši mērķrādītājus attiecībā uz reciklēšanu, atkalizmantošanu un atgūšanu un plastmasas reciklēšanu. 



Grozījums Nr.		210
Regulas priekšlikums
18. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Papildus 3. punktā minētajai informācijai ražotāju atbildības organizācijas dara publiski pieejamu informāciju par to atkritumu apsaimniekošanas operatoru atlases procedūru, kuri atlasīti saskaņā ar 4.a punktu.



Grozījums Nr.		211
Regulas priekšlikums
18. pants – 4. punkts
	

	Komisijas ierosinātais teksts
	Grozījums

	4.	Ražotāju atbildības organizācijas nodrošina ražotāju un atkritumu apsaimniekošanas operatoru taisnīgu pārvaldību savās pārvaldes struktūrās.
	4.	Ražotāju atbildības organizācijas nodrošina ražotāju un atkritumu apsaimniekošanas operatoru, kas nodarbojas ar nolietotu transportlīdzekļu savākšanu un apstrādi, proporcionālu pārstāvību savās pārvaldes struktūrās, tostarp valdēs un konsultatīvajās padomēs.



Grozījums Nr.		212
Regulas priekšlikums
18. pants – 4.a punkts (jauns)
	

	Komisijas ierosinātais teksts
	Grozījums

	
	4.a	Atkritumu apsaimniekošanas operatoriem piemēro nediskriminējošu atlases procedūru, kuras pamatā ir pārredzami piešķiršanas kritēriji, kuru veic ražotāji vai ražotāju atbildības organizācijas un kura nerada nesamērīgu slogu maziem un vidējiem uzņēmumiem.



Grozījums Nr.		213
Regulas priekšlikums
20. pants – 1. punkts – a apakšpunkts
	

	Komisijas ierosinātais teksts
	Grozījums

	(a)	izmaksas saistībā ar nolietotu transportlīdzekļu savākšanu, kas nepieciešama, lai izpildītu 23.–26. pantā noteiktās prasības, un izmaksas saistībā ar nolietotu transportlīdzekļu apstrādi, kas nepieciešama, lai izpildītu 27.–30., 34. un 35. pantā noteiktās prasības, ar nosacījumu, ka tās netiek segtas no atkritumu apsaimniekošanas operatoru ieņēmumiem saistībā ar lietotu rezerves daļu un lietotu rezerves sastāvdaļu, atsārņotu nolietotu transportlīdzekļu vai no nolietotiem transportlīdzekļiem reciklētu otrreizējo izejvielu pārdošanu;
	(a)	izmaksas saistībā ar nolietotu transportlīdzekļu savākšanu, kas nepieciešama, lai izpildītu 23.–26. pantā noteiktās prasības, un izmaksas saistībā ar nolietotu transportlīdzekļu apstrādi, kas nepieciešama, lai izpildītu 27.–30., 34. un 35. pantā noteiktās prasības, ņemot vērā visus atkritumu apsaimniekošanas operatoru ieņēmumus no lietotu rezerves daļu un lietotu rezerves sastāvdaļu, atsārņotu nolietotu transportlīdzekļu vai no nolietotiem transportlīdzekļiem reciklētu otrreizējo izejvielu pārdošanas; 



Grozījums Nr.		214
Regulas priekšlikums
20. pants – 1. punkts – b apakšpunkts
	

	Komisijas ierosinātais teksts
	Grozījums

	(b)	izmaksas, kas rodas, rīkojot informētības veicināšanas kampaņas, kuru mērķis ir uzlabot nolietotu transportlīdzekļu savākšanu;
	(b)	izmaksas, kas rodas, rīkojot informētības veicināšanas kampaņas, kuru mērķis ir informēt sabiedrību un uzlabot nolietotu transportlīdzekļu savākšanu; 



Grozījums Nr.		215
Regulas priekšlikums
20. pants – 1. punkts – c apakšpunkts
	

	Komisijas ierosinātais teksts
	Grozījums

	(c)	25. pantā minētās paziņošanas sistēmas izveides izmaksas;
	svītrots



Grozījums Nr.		216
Regulas priekšlikums
20. pants – 1. punkts – d apakšpunkts
	

	Komisijas ierosinātais teksts
	Grozījums

	(d)	izmaksas saistībā ar datu vākšanu un paziņošanu kompetentajām iestādēm.
	(d)	administratīvās izmaksas saistībā ar datu pieejamības nodrošināšanu, vākšanu un paziņošanu kompetentajām iestādēm; 



Grozījums Nr.		217
Regulas priekšlikums
20. pants – 1. punkts – da apakšpunkts (jauns)
	

	Komisijas ierosinātais teksts
	Grozījums

	
	(da)	vidējās izmaksas par nolietotu transportlīdzekļu transportēšanu uz tuvākajiem savākšanas punktiem vai apstiprināto apstrādes punktu.



Grozījums Nr.		218
Regulas priekšlikums
20. pants – 4. punkts – 1. daļa
	

	Komisijas ierosinātais teksts
	Grozījums

	Ja paplašinātas ražotāju atbildības pienākumi tiek īstenoti individuāli, ražotāji nodrošina garantiju par transportlīdzekļiem, ko tie pirmo reizi dara pieejamus tirgū dalībvalsts teritorijā. Minētā garantija nodrošina 1. punktā minēto darbību finansējumu šiem transportlīdzekļiem.
	Ja paplašinātas ražotāju atbildības pienākumi tiek īstenoti individuāli, ražotāji nodrošina garantiju par transportlīdzekļiem, ko tie pirmo reizi dara pieejamus tirgū dalībvalsts teritorijā. Minētā garantija nodrošina 1. punktā minēto darbību finansējumu šiem transportlīdzekļiem, tostarp pilnīgas darbības izbeigšanas vai maksātnespējas gadījumā.




Grozījums Nr.		219
Regulas priekšlikums
21. pants – 1. punkts – ievaddaļa
	

	Komisijas ierosinātais teksts
	Grozījums

	1.	Ja paplašinātas ražotāja atbildības pienākumi tiek izpildīti kopīgi, ražotāju atbildības organizācijas nodrošina, ka finansiālās iemaksas, ko tiem samaksājuši ražotāji, tiek modulētas, ņemot vērā:
	1.	Ja paplašinātas ražotāja atbildības pienākumi tiek izpildīti kopīgi, ražotāju atbildības organizācijas nodrošina, ka finansiālās iemaksas, ko tiem samaksājuši ražotāji, tiek modulētas, vismaz ņemot vērā:



Grozījums Nr.		220
Regulas priekšlikums
21. pants – 1. punkts – a apakšpunkts
	

	Komisijas ierosinātais teksts
	Grozījums

	(a)	transportlīdzekļa masu;
	(a)	transportlīdzekļa masu, neieskaitot elektrotransportlīdzekļu akumulatorus; 



Grozījums Nr.		221
Regulas priekšlikums
21. pants – 1. punkts – b apakšpunkts
	

	Komisijas ierosinātais teksts
	Grozījums

	(b)	transmisijas veidu;
	svītrots



Grozījums Nr.		222
Regulas priekšlikums
21. pants – 1. punkts – e apakšpunkts
	

	Komisijas ierosinātais teksts
	Grozījums

	(e)	to materiālu un vielu īpatsvaru, kas liedz veikt reciklēšanas procesu augstā kvalitātē, piemēram, līmvielu, kompozītplastmasas vai oglekļa pastiprinātu materiālu īpatsvaru;
	(e)	to materiālu un vielu īpatsvaru, kas liedz veikt reciklēšanas procesu augstā kvalitātē;



Grozījums Nr.		223
Regulas priekšlikums
22. pants – 2. punkts – a apakšpunkts
	

	Komisijas ierosinātais teksts
	Grozījums

	(a)	ar rakstisku pilnvaru norīko ieceltu par paplašinātu ražotāja atbildību atbildīgo pārstāvi katrā dalībvalstī;
	(a)	ar rakstisku pilnvaru norīko pilnvaroto pārstāvi, kas rīkojas tā vārdā saistībā ar konkrētiem uzdevumiem attiecībā uz ražotāja pienākumiem saistībā ar paplašināto ražotāja atbildību katrā dalībvalstī;



Grozījums Nr.		224
Regulas priekšlikums
22. pants – 2. punkts – 1.a daļa (jauna)
	

	Komisijas ierosinātais teksts
	Grozījums

	
	Ražotājs, kas galalietotājam pārdod transportlīdzekļus, izmantojot distances līgumu, un ir iedibināts trešā valstī, katrā dalībvalstī, kurā tas laiž tirgū transportlīdzekļus, ieceļ pilnvaroto pārstāvi paplašinātas ražotāja atbildības īstenošanai. Šāda iecelšana notiek ar rakstisku pilnvarojumu.



Grozījums Nr.		225
Regulas priekšlikums
23. pants – 1. punkts – -1. daļa (jauna)
	

	Komisijas ierosinātais teksts
	Grozījums

	
	Ražotāji nodrošina, ka visi nolietotie transportlīdzekļi, ko tie laiduši tirgū dalībvalsts teritorijā, tiek savākti, kad šie transportlīdzekļi kļūst par nolietotiem transportlīdzekļiem.



Grozījums Nr.		226
Regulas priekšlikums
23. pants – 1. punkts – 1. daļa
	

	Komisijas ierosinātais teksts
	Grozījums

	Ražotāji vai ražotāju atbildības organizācijas, ja tās ir ieceltas saskaņā ar 18. pantu, izveido savākšanas sistēmas, tai skaitā savākšanas punktus, vai piedalās to izveidē attiecībā uz visiem nolietotajiem transportlīdzekļiem, kas pieder pie transportlīdzekļu kategorijām, kuras tie pirmo reizi darījuši pieejamas tirgū dalībvalsts teritorijā.
	Šajā nolūkā ražotāji vai ražotāju atbildības organizācijas, ja tās ir ieceltas saskaņā ar 18. pantu, izveido savākšanas sistēmas, tai skaitā savākšanas punktus, vai piedalās to izveidē.



Grozījums Nr.		227
Regulas priekšlikums
23. pants – 2. punkts – b apakšpunkts
	

	Komisijas ierosinātais teksts
	Grozījums

	(b)	nodrošina pilnvarotu apstrādes punktu pienācīgu pieejamību, ņemot vērā iedzīvotāju skaitu un blīvumu un sagaidāmo nolietoto transportlīdzekļu apjomu, neaprobežojoties tikai ar teritorijām, kurās savākšana un vēlāka apstrāde ir visrentablākā;
	(b)	nodrošina pilnvarotu apstrādes punktu un savākšanas punktu pienācīgu pieejamību, ņemot vērā iedzīvotāju skaitu un blīvumu un sagaidāmo nolietoto transportlīdzekļu apjomu, neaprobežojoties tikai ar teritorijām, kurās savākšana un vēlāka apstrāde ir visrentablākā;



Grozījums Nr.		228
Regulas priekšlikums
23. pants – 2. punkts – c apakšpunkts
	

	Komisijas ierosinātais teksts
	Grozījums

	(c)	nodrošina transportlīdzekļu remontā radušos daļu atkritumu savākšanu;
	svītrots



Grozījums Nr.		229
Regulas priekšlikums
23. pants – 2. punkts – d apakšpunkts
	

	Komisijas ierosinātais teksts
	Grozījums

	(d)	nodrošina iespēju savākt ikviena zīmola nolietotus transportlīdzekļus neatkarīgi no to izcelsmes;
	(d)	nodrošina iespēju savākt nolietotus transportlīdzekļus, kurus tie darījuši pieejamus tirgū, neatkarīgi no to izcelsmes;



Grozījums Nr.		230
Regulas priekšlikums
23. pants – 2. punkts – e apakšpunkts
	

	Komisijas ierosinātais teksts
	Grozījums

	(e)	nodrošina iespēju visus nolietotos transportlīdzekļus bez maksas nogādāt uz pilnvarotiem apstrādes punktiem, kā noteikts 24. panta 2. punktā.
	(e)	nodrošina iespēju visus nolietotos transportlīdzekļus bez maksas nogādāt uz pilnvarotiem apstrādes punktiem vai savākšanas punktiem, kā noteikts 24. panta 2. punktā.



Grozījums Nr.		231
Regulas priekšlikums
23. pants – 3. punkts
	

	Komisijas ierosinātais teksts
	Grozījums

	3.	Ražotāji vai ražotāju atbildības organizācijas, ja tās ir ieceltas saskaņā ar 18. pantu, rīko izglītojošas kampaņas, kurās popularizē nolietotu transportlīdzekļu savākšanas sistēmu un informē par sekām videi, kuras rada nepareiza nolietotu transportlīdzekļu savākšana un darbības ar tiem.
	3.	Ražotāji vai ražotāju atbildības organizācijas, ja tās ir ieceltas saskaņā ar 18. pantu, savās tīmekļvietnēs publicē un regulāri atjaunina savākšanas punktu un pilnvarotu apstrādes punktu sarakstu un rīko izglītojošas kampaņas, kurās popularizē nolietotu transportlīdzekļu savākšanas sistēmu un informē par sekām videi, kuras rada nepareiza nolietotu transportlīdzekļu savākšana un darbības ar tiem.



Grozījums Nr.		232
Regulas priekšlikums
23. pants – 4. punkts – 1. daļa
	

	Komisijas ierosinātais teksts
	Grozījums

	Dalībvalstis var pilnvarot atkritumu apsaimniekošanas operatorus, kas nav pilnvaroti apstrādes punkti, izveidot nolietotu transportlīdzekļu savākšanas punktus.
	Savākšanas punkti, kas nav pilnvaroti apstrādes punkti, drīkst savākt nolietotus transportlīdzekļus.



Grozījums Nr.		233
Regulas priekšlikums
23. pants – 4. punkts – 2. daļa – ba apakšpunkts (jauns)
	

	Komisijas ierosinātais teksts
	Grozījums

	
	(ba)	ir saņēmis atļauju saskaņā ar Direktīvas 2008/98/EK 23. pantu;



Grozījums Nr.		234
Regulas priekšlikums
23. pants – 4. punkts – 2. daļa – bb apakšpunkts (jauns)
	

	Komisijas ierosinātais teksts
	Grozījums

	
	(bb)	savāktos nolietotos transportlīdzekļus nogādā uz pilnvarotiem apstrādes punktiem;



Grozījums Nr.		235
Regulas priekšlikums
23. pants – 4. punkts – 2. daļa – c apakšpunkts
	

	Komisijas ierosinātais teksts
	Grozījums

	(c)	garantē, ka visi savāktie nolietotie transportlīdzekļi tiek nogādāti uz pilnvarotu apstrādes punktu viena gada laikā no nolietotā transportlīdzekļa saņemšanas, un
	(c)	garantē, ka visi savāktie nolietotie transportlīdzekļi tiek nogādāti uz pilnvarotu apstrādes punktu 6 mēnešu laikā no nolietotā transportlīdzekļa saņemšanas, un



Grozījums Nr.		236
Regulas priekšlikums
23. pants – 5. punkts
	

	Komisijas ierosinātais teksts
	Grozījums

	5.	Atkritumu apsaimniekošanas operatori, tai skaitā pilnvaroti apstrādes punkti, elektroniskā formātā izdod transportlīdzekļa īpašniekam dokumentu, kas apliecina nolietota transportlīdzekļa saņemšanu, un, izmantojot elektronisko paziņošanas procedūru, kas izveidota saskaņā ar 25. panta 2. punktu, to iesniedz dalībvalsts attiecīgajām iestādēm, tai skaitā kompetentajām iestādēm, kas norīkotas atbilstoši 14. pantam.
	5.	Savākšanas punkti vai pilnvaroti apstrādes punkti elektroniskā formātā izdod transportlīdzekļa īpašniekam dokumentu, kas apliecina nolietota transportlīdzekļa saņemšanu, un, izmantojot elektronisko paziņošanas procedūru, kas izveidota saskaņā ar 25. panta 2. punktu, to iesniedz dalībvalsts attiecīgajām iestādēm, tai skaitā kompetentajām iestādēm, kas norīkotas atbilstoši 14. pantam.



Grozījums Nr.		237
Regulas priekšlikums
23. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Dalībvalstis var pieņemt pasākumus, kas prasa, lai savākšanas punkti sadarbotos ar ražotājiem vai ar ražotāju atbildības organizācijām, ja tādas ir ieceltas saskaņā ar 18. panta 1. punktu.



Grozījums Nr.		238
Regulas priekšlikums
24. pants – 2. punkts
	

	Komisijas ierosinātais teksts
	Grozījums

	2.	Nolietota transportlīdzekļa nogādāšana uz pilnvarotu apstrādes punkti ir pieejama transportlīdzekļa pēdējam īpašniekam bez maksas, ja vien nolietotajam transportlīdzeklim netrūkst kādu būtisku transportlīdzekļa daļu vai sastāvdaļu, izņemot elektrotransportlīdzekļa akumulatoru bateriju, vai tas nesatur atkritumus, kas tam pievienoti.
	2.	Nolietota transportlīdzekļa nogādāšana uz pilnvarotu apstrādes punktu vai savākšanas punktu ir pieejama transportlīdzekļa pēdējam īpašniekam bez maksas, ja vien nolietotajam transportlīdzeklim netrūkst kādu būtisku transportlīdzekļa daļu vai sastāvdaļu, vai tas nesatur atkritumus, kas tam pievienoti.



Grozījums Nr.		239
Regulas priekšlikums
24. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Ja nolietotā transportlīdzeklī nav elektrotransportlīdzekļa baterijas, nolietota transportlīdzekļa piegāde paliek bez maksas, ja transportlīdzekļa pēdējais īpašnieks iesniedz dokumentāciju, kas pierāda, ka elektrotransportlīdzekļa bateriju rīkojas profesionāls operators saskaņā ar Regulu (ES) 2023/1542.



Grozījums Nr.		240
Regulas priekšlikums
25. pants – 5.a punkts (jauns)
	

	Komisijas ierosinātais teksts
	Grozījums

	
	5.a	Dalībvalstis, kas savos tiesību aktos paredz transportlīdzekļu pagaidu noņemšanas no uzskaites iespēju:

	
	(a) nosaka maksimālo laikposmu, uz kuru var piešķirt šādu noņemšanu no uzskaites, un tas nepārsniedz četrus gadus;

	
	(b) nodrošina, ka pagaidu noņemšana no uzskaites tiek piešķirta tikai uz noteiktu un ierobežotu laikposmu un tikai tad, ja var pārliecināties, ka no uzskaites noņemtais transportlīdzeklis joprojām pastāv.



Grozījums Nr.		241
Regulas priekšlikums
26. pants – 1. daļa – a apakšpunkts
	

	Komisijas ierosinātais teksts
	Grozījums

	(a)	nogādā nolietoto transportlīdzekli uz pilnvarotu apstrādes punktu vai — 23. panta 4. punktā minētajos gadījumos — uz savākšanas punktu bez liekas kavēšanās pēc tam, kad ir saņemta informācija, ka transportlīdzeklis atbilst kādam no I pielikuma A daļas 1. un 2. punktā noteiktajiem neremontējamības kritērijiem;
	(a)	nogādā nolietoto transportlīdzekli uz pilnvarotu apstrādes punktu vai — 23. panta 4. punktā minētajos gadījumos — uz savākšanas punktu bez liekas kavēšanās pēc tam, kad ir saņemta informācija, ka transportlīdzeklis atbilst kādam no I pielikuma A daļas 1. punktā noteiktajiem neremontējamības kritērijiem;



Grozījums Nr.		242
Regulas priekšlikums
26. pants – 1. daļa – b apakšpunkts
	

	Komisijas ierosinātais teksts
	Grozījums

	(b)	iesniedz likvidācijas sertifikātu attiecīgajai reģistrācijas iestādei.
	(b)	iesniedz likvidācijas sertifikātu attiecīgajai reģistrācijas iestādei, izņemot gadījumus, kad ir pieejama tiešsaistes procedūra, kas nodrošina paziņošanu vai nolietota transportlīdzekļa noņemšanas no uzskaites apstrādi pilnvarotiem apstrādes punktiem.



Grozījums Nr.		243
Regulas priekšlikums
26. pants – 1. punkts – 1.a daļa (jauna)
	

	Komisijas ierosinātais teksts
	Grozījums

	
	Ja ekonomikas dalībnieks nodod īpašumtiesības uz lietotu transportlīdzekli, ekonomikas dalībnieks pircējam norāda, ka transportlīdzeklis nav nolietots transportlīdzeklis saskaņā ar I pielikuma A daļu, vai iesniedz tehniskās apskates sertifikātu. 



Grozījums Nr.		244
Regulas priekšlikums
26. pants – 1. punkts – 1.b daļa (jauna)
	

	Komisijas ierosinātais teksts
	Grozījums

	
	Nolietotu transportlīdzekļu gadījumā ekonomikas dalībnieks nodrošina, ka šos transportlīdzekļus pārvieto tikai uz apstiprinātu apstrādes punktu.



Grozījums Nr.		245
Regulas priekšlikums
27. pants – 2. punkts
	

	Komisijas ierosinātais teksts
	Grozījums

	2.	Pilnvaroti apstrādes punkti nodrošina, ka visa nolietoto transportlīdzekļu apstrāde atbilst vismaz šīs regulas 28., 29., 30., 31., 34. un 35. pantam un VII pielikumam un ka šādā apstrādē izmanto labākos pieejamos tehniskos paņēmienus, kā tie definēti Direktīvas 2010/75/ES 3. panta 10. punktā.
	2.	Pilnvaroti apstrādes punkti nodrošina, ka visa nolietoto transportlīdzekļu apstrāde atbilst vismaz šīs regulas 28., 29., 30., 31., 32., 34., 35. un 36. pantam un VII pielikumam un ka šādā apstrādē izmanto labākos pieejamos tehniskos paņēmienus, kā tie definēti Direktīvas 2010/75/ES 3. panta 10. punktā.



Grozījums Nr.		246
Regulas priekšlikums
27. pants – 3. punkts – 1. daļa – c apakšpunkts
	

	Komisijas ierosinātais teksts
	Grozījums

	(c)	pirms sasmalcināšanas vai sablietēšanas demontē no nolietotajiem transportlīdzekļiem VII pielikuma C daļā uzskaitītās daļas un sastāvdaļas manuāli vai ar (pus-)automatizētu izjaukšanu nesagraujošā veidā, ja sastāvdaļā ir atkalizmantošanas, pārražošanas vai pārjaunošanas potenciāls;
	(c)	pirms sasmalcināšanas vai sablietēšanas demontē no nolietotajiem transportlīdzekļiem VII pielikuma C daļā uzskaitītās daļas un sastāvdaļas manuāli vai ar (pus-)automatizētu izjaukšanu nesagraujošā veidā, ja sastāvdaļā ir atkalizmantošanas, pārražošanas vai pārjaunošanas potenciāls saskaņā ar 30. un 31. pantu, ņemot vērā minēto daļu un sastāvdaļu atkalizmantošanas, pārražošanas vai pārjaunošanas tirgus potenciālu un vajadzību pēc augstas kvalitātes lūžņiem;



Grozījums Nr.		247
Regulas priekšlikums
27. pants – 3. punkts – 1. daļa – d apakšpunkts
	

	Komisijas ierosinātais teksts
	Grozījums

	(d)	visus nolietotos transportlīdzekļus un to daļas, sastāvdaļas un materiālus apstrādā saskaņā ar atkritumu apsaimniekošanas hierarhiju un vispārīgajām prasībām, kas noteiktas Direktīvas 2008/98/EK 4. pantā, un šīs regulas 32., 34., 35. un 36. pantu.
	(d)	visus nolietotos transportlīdzekļus un to daļas, sastāvdaļas un materiālus apstrādā saskaņā ar atkritumu apsaimniekošanas hierarhiju un vispārīgajām prasībām, kas noteiktas Direktīvas 2008/98/EK 4. pantā;



Grozījums Nr.		248
Regulas priekšlikums
27. pants – 3. punkts – 1. daļa – da apakšpunkts (jauns)
	

	Komisijas ierosinātais teksts
	Grozījums

	
	(da)	visus nolietotos transportlīdzekļus pēc to atsārņošanas un daļu demontāžas nosūta uz objektu, kur tiek veikta to sasmalcināšana;



Grozījums Nr.		249
Regulas priekšlikums
27. pants – 3. punkts – 1. daļa – db apakšpunkts (jauns)
	

	Komisijas ierosinātais teksts
	Grozījums

	
	(db)	apstrādā saņemto nolietoto transportlīdzekli 6 mēnešu laikā pēc piegādes dienas.



Grozījums Nr.		250
Regulas priekšlikums
27. pants – 4. punkts
	

	Komisijas ierosinātais teksts
	Grozījums

	4.	Komisija ir pilnvarota saskaņā ar 50. pantu pieņemt deleģētos aktus, lai grozītu VII pielikumu, nolietotu transportlīdzekļu apstrādes minimālās prasības pielāgojot zinātnes un tehnikas progresam.
	4.	Komisija ir pilnvarota saskaņā ar 50. pantu pieņemt deleģētos aktus, lai grozītu VII pielikumu, nolietotu transportlīdzekļu apstrādes minimālās prasības pielāgojot zinātnes un tehnikas progresam apstrādes tehnoloģiju jomā, tostarp:

	
	(a) pievienojot, svītrojot vai pārskatot VII pielikuma C daļā uzskaitītās daļas un sastāvdaļas;

	
	(b) grozot vai papildinot VII pielikuma G daļā uzskaitītās prasības.



Grozījums Nr.		251
Regulas priekšlikums
27. pants – 5. punkts
	

	Komisijas ierosinātais teksts
	Grozījums

	5.	Dalībvalstis mudina pilnvarotos apstrādes punktus ieviest sertificētas vidiskās pārvaldības sistēmas saskaņā ar Regulu (EK) Nr. 1221/2009.
	5.	Dalībvalstis mudina pilnvarotos apstrādes punktus ieviest sertificētas vidiskās pārvaldības sistēmas un veikt revīzijas saskaņā ar Regulu (EK) Nr. 1221/2009.



Grozījums Nr.		252
Regulas priekšlikums
28. pants – 1. punkts – ievaddaļa
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] pilnvarotie apstrādes punkti un citi atkritumu apsaimniekošanas operatori pieprasa, lai nolietotajiem transportlīdzekļiem, kurus tiem nogādā sasmalcināšanai, būtu pievienoti šādi dokumenti:
	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] pilnvarotie apstrādes punkti un citi atkritumu apsaimniekošanas operatori pieprasa, lai nolietotie transportlīdzekļi, kurus tiem nogādā sasmalcināšanai, būtu atsārņoti saskaņā ar 29. pantu un to daļas un sastāvdaļas būtu demontētas saskaņā ar 30. pantu, un tiem būtu pievienoti šādi dokumenti:



Grozījums Nr.		253
Regulas priekšlikums
28. pants – 3. punkts
	

	Komisijas ierosinātais teksts
	Grozījums

	3.	Atkritumu apsaimniekošanas operatori, kas veic nolietotu transportlīdzekļu sasmalcināšanu, nejauc kopā nolietotus transportlīdzekļus, to daļas, sastāvdaļas un materiālus ar elektrisko un elektronisko iekārtu atkritumiem.
	3.	Pilnvarotie apstrādes kompleksi un atkritumu apsaimniekošanas operatori, kas veic nolietotu transportlīdzekļu sasmalcināšanu, var sajaukt nolietotus transportlīdzekļus, to daļas, sastāvdaļas un materiālus ar iepakojuma atkritumiem un elektrisko un elektronisko iekārtu atkritumiem, ja ir ievēroti VII pielikuma G daļā noteiktie kritēriji un robežvērtības un tiek nodrošināta izsekojamība saistībā ar ziņošanu, sasmalcināšanas process nepazemina atkritumu plūsmu kvalitāti salīdzinājumā ar atsevišķu apstrādi un izlaide atbilst augstiem kvalitātes standartiem.



Grozījums Nr.		254
Regulas priekšlikums
28. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Atkritumu apsaimniekošanas operatori, veicot sasmalcināšanu, nodrošina, ka tērauda, alumīnija un vara izvadmateriāls atbilst augstiem kvalitātes standartiem, kas noteikti 3.b punktā (jauns) minētajā deleģētajā aktā.



Grozījums Nr.		255
Regulas priekšlikums
28. pants – 3.b punkts (jauns)
	

	Komisijas ierosinātais teksts
	Grozījums

	
	3.b	Komisija līdz [PB: lūdzu ierakstīt datumu, kas ir pirmā diena nākamajā mēnesī pēc 12 mēnešiem no šīs regulas spēkā stāšanās datuma] pieņem deleģētos aktus saskaņā ar 50. pantu, lai papildinātu šo regulu, nosakot kvalitātes prasības sasmalcinātajām izlaides frakcijām, tostarp:

	
	(a) kopējo vara saturu galvenajā tērauda frakcijā;

	
	(b) alumīnija lejamu sakausējumu frakciju un deformējamu sakausējumu frakciju;

	
	(c) nepieciešamos atdalīšanas procesus un šo procesu atlieku frakciju.



Grozījums Nr.		256
Regulas priekšlikums
29. pants – 1. punkts
	

	Komisijas ierosinātais teksts
	Grozījums

	1.	Tiklīdz iespējams pēc nolietotu transportlīdzekļu nogādāšanas uz pilnvaroto apstrādes punktu, šis punkts atsārņo transportlīdzekļus pirms to turpmākas apstrādes atbilstoši VII pielikuma B daļā noteiktajām minimālajām prasībām.
	1.	Pēc nolietotu transportlīdzekļu nogādāšanas uz pilnvaroto apstrādes punktu 30 dienu laikā šis punkts atsārņo transportlīdzekļus pirms to turpmākas apstrādes atbilstoši VII pielikuma B daļā noteiktajām minimālajām prasībām.



Grozījums Nr.		257
Regulas priekšlikums
29. pants – 2. punkts
	

	Komisijas ierosinātais teksts
	Grozījums

	2.	VII pielikuma B daļā uzskaitītās šķidrās vielas un šķidrumus savāc un uzglabā atsevišķi atbilstoši VII pielikuma A daļā noteiktajām prasībām. Atkritumeļļas savāc un uzglabā atsevišķi no citiem šķidrumiem un apstrādā saskaņā ar Direktīvas 2008/98/EK 21. pantu.
	2.	VII pielikuma B daļā uzskaitītās šķidrās vielas un šķidrumus savāc un uzglabā atsevišķi atbilstoši VII pielikuma A daļā noteiktajām prasībām. Atkritumeļļas savāc un uzglabā atsevišķi no citiem šķidrumiem un apstrādā saskaņā ar Direktīvas 2008/98/EK 21. pantu. Gaisa kondicionēšanas sistēmas šķidrumus, ko izmanto siltuma vadības sistēmās, savāc un uzglabā atsevišķi no citiem šķidrumiem, kā arī tos atgūst saskaņā ar Eiropas Parlamenta un Padomes Regulu (ES) 2024/5731a un gadījumos, kad tas ir tehniski un ekonomiski pamatots, reciklē vai reģenerē un atkalizmanto.

	
	__________________

	
	1a Eiropas Parlamenta un Padomes Regula (ES) 2024/573 (2024. gada 7. februāris) par fluorētajām siltumnīcefekta gāzēm, ar kuru groza Direktīvu (ES) 2019/1937 un atceļ Regulu (ES) Nr. 517/2014 (OV L, 2024/573, 20.2.2024., ELI: http://data.europa.eu/eli/reg/2024/573/oj).



Grozījums Nr.		258
Regulas priekšlikums
30. pants – virsraksts
	

	Komisijas ierosinātais teksts
	Grozījums

	Daļu un sastāvdaļu obligāta demontāža atkalizmantošanai un reciklēšanai pirms sasmalcināšanas
	Daļu un sastāvdaļu obligāta demontāža atkalizmantošanai, pārražošanai, remontam un reciklēšanai pirms sasmalcināšanas



Grozījums Nr.		259
Regulas priekšlikums
30. pants – 1. punkts
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] pilnvarotie apstrādes punkti nodrošina, ka pēc 29. pantā minēto atsārņošanas darbību pabeigšanas VII pielikuma C daļā uzskaitītās daļas un sastāvdaļas tiek demontētas no nolietotā transportlīdzekļa pirms tā sasmalcināšanas.
	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] pilnvarotie apstrādes punkti nodrošina, ka VII pielikuma C daļā uzskaitītās daļas un sastāvdaļas tiek demontētas no nolietotā transportlīdzekļa pirms tā sasmalcināšanas. Lai verificētu atkalizmantošanas, pārražošanas un remontēšanas tirgus potenciālu, minētās daļas pirms demontāžas novērtē saskaņā ar 31. pantu. Šo novērtējumu veic pēc 29. pantā minēto atsārņošanas darbību pabeigšanas.



Grozījums Nr.		260
Regulas priekšlikums
30. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Pilnvarotie apstrādes punkti nodrošina, ka saskaņā ar 1. punktu noņemtās daļas un sastāvdaļas, kurām nav tirgus potenciāla atkalizmantošanai, pārražošanai un remontēšanai, nosūta reciklēšanai saskaņā ar VII pielikuma F daļā norādītajām apstrādes prasībām. 



Grozījums Nr.		261
Regulas priekšlikums
30. pants – 2. punkts – 1. daļa
	

	Komisijas ierosinātais teksts
	Grozījums

	Šā panta 1. punktu nepiemēro, ja pilnvarots apstrādes punkts pierāda, ka ar pēcsmalcināšanas tehnoloģijām materiālus no VII pielikuma C daļas 13.–19. pozīcijā uzskaitītajām daļām un sastāvdaļām var atdalīt tikpat efektīvi kā manuālos izjaukšanas procesos vai pusautomatizētos izjaukšanas procesos.
	Ja daļām un sastāvdaļām nav tirgus potenciāla attiecībā uz atkalizmantošanu, pārražošanu un remontēšanu, tās pirms sasmalcināšanas nav obligāti jāizņem, ja pilnvarots apstrādes punkts pierāda, ka ar pēcsmalcināšanas tehnoloģijām materiālus no VII pielikuma C daļas 13.–19. pozīcijā uzskaitītajām daļām un sastāvdaļām var atdalīt tikpat efektīvi un iegūstot tādu pašu reciklēto materiālu kā manuālos izjaukšanas procesos vai pusautomatizētos izjaukšanas procesos.



Grozījums Nr.		262
Regulas priekšlikums
30. pants – 2. punkts – 2. daļa
	

	Komisijas ierosinātais teksts
	Grozījums

	Pirmās daļas nolūkos pilnvarotais apstrādes punkts sniedz VII pielikuma G daļā uzskaitīto informāciju.
	Pirmās daļas nolūkos pilnvarotais apstrādes punkts atbilst augstas kvalitātes sasmalcināšanas izlaidei, kā noteikts 28. panta 4. punktā minētajā deleģētajā aktā, un sniedz VII pielikuma G daļā uzskaitīto informāciju.



Grozījums Nr.		263
Regulas priekšlikums
31. pants – 1. punkts – 2.a daļa (jauna)
	

	Komisijas ierosinātais teksts
	Grozījums

	
	Remonta un tehniskās apkopes laikā noņemtās daļas un sastāvdaļas, izņemot VII pielikuma E daļā uzskaitītās daļas un sastāvdaļas, neuzskata par atkritumiem, un tās novērtē, vai tās ir derīgas atkalizmantošanai, pārražošanai vai pārjaunošanai.



Grozījums Nr.		264
Regulas priekšlikums
32. pants – 1. daļa – ievaddaļa
	

	Komisijas ierosinātais teksts
	Grozījums

	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ikviena persona, kas tirgo lietotas, pārražotas vai pārjaunotas rezerves daļas un sastāvdaļas, pārdošanas vietā:
	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] ikviens uzņēmējs, kas pārdod lietotas, pārražotas vai pārjaunotas rezerves daļas un sastāvdaļas:



Grozījums Nr.		265
Regulas priekšlikums
32. pants – 1. daļa – ba apakšpunkts (jauns)
	

	Komisijas ierosinātais teksts
	Grozījums

	
	(ba)	pierāda, ka daļas un sastāvdaļas ir iegūtas no atzīta ekonomikas operatora.



Grozījums Nr.		266
Regulas priekšlikums
32. pants – 1.a daļa (jauna)
	

	Komisijas ierosinātais teksts
	Grozījums

	
	Minētās prasības ekonomikas operatoriem piemēro neatkarīgi no izmantotās tirdzniecības metodes, tostarp pārdošanas tiešsaistē.



Grozījums Nr.		267
Regulas priekšlikums
33. pants – 1. punkts – 1. daļa
	

	Komisijas ierosinātais teksts
	Grozījums

	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] dalībvalstis īsteno nepieciešamos stimulus, lai veicinātu daļu un sastāvdaļu atkalizmantošanu, pārražošanu un pārjaunošanu, neatkarīgi no tā, vai daļas un sastāvdaļas demontētas transportlīdzekļa lietošanas vai kalpošanas laika beigu posmā.
	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] dalībvalstis īsteno nepieciešamos stimulus, lai veicinātu daļu un sastāvdaļu atkalizmantošanu, pārražošanu, modernizēšanu un pārjaunošanu, neatkarīgi no tā, vai daļas un sastāvdaļas demontētas transportlīdzekļa lietošanas vai kalpošanas laika beigu posmā.



Grozījums Nr.		268
Regulas priekšlikums
33. pants – 1. punkts – 2. daļa – b apakšpunkts
	

	Komisijas ierosinātais teksts
	Grozījums

	(b)	ekonomisku stimulu izmantošanu, tai skaitā samazinātas pievienotās vērtības nodokļa likmes noteikšanu lietotām, pārražotām vai pārjaunotām rezerves daļām un sastāvdaļām.
	(b)	ekonomisku stimulu izmantošanu, lai atalgotu ražotājus, kas pārsniedz minimālos standartus, vēl vairāk stimulējot lietotas, pārražotas vai pārjaunotas rezerves daļas un sastāvdaļas.



Grozījums Nr.		269
Regulas priekšlikums
33. pants – 1. punkts – 2.a daļa (jauna)
	

	Komisijas ierosinātais teksts
	Grozījums

	
	Dalībvalstis bez liekas kavēšanās informē Komisiju par saskaņā ar šo pantu pieņemtajiem stimuliem.



Grozījums Nr.		270
Regulas priekšlikums
34. pants – 1. punkts – ievaddaļa
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā kalendārajā gadā pēc 36 mēnešiem no šīs regulas spēkā stāšanās datuma] dalībvalstis nodrošina, ka atkritumu apsaimniekošanas operatori sasniedz šādus mērķrādītājus:
	1.	No [PB: lūdzu ierakstīt datumu, kas ir pirmā diena nākamajā kalendārajā gadā pēc 36 mēnešiem no šīs regulas spēkā stāšanās datuma] dalībvalstis pieņem nepieciešamos pasākumus, lai nodrošinātu, ka atkritumu apsaimniekošanas operatori sasniedz šādus mērķrādītājus:



Grozījums Nr.		271
Regulas priekšlikums
34. pants – 2. punkts
	

	Komisijas ierosinātais teksts
	Grozījums

	2.	No [PB: lūdzu ierakstīt datumu, kas ir pirmā diena nākamajā kalendārajā gadā pēc 60 mēnešiem no šīs regulas spēkā stāšanās datuma] dalībvalstis nodrošina, ka atkritumu apsaimniekošanas operatori sasniedz gada mērķrādītāju plastmasas reciklēšanai vismaz 30 % apmērā no kopējā plastmasas svara transportlīdzekļos, kurus nogādā atkritumu apsaimniekošanas operatoriem.
	2.	No [PB: lūdzu ierakstīt datumu, kas ir pirmā diena nākamajā kalendārajā gadā pēc 60 mēnešiem no šīs regulas spēkā stāšanās datuma] dalībvalstis nodrošina, ka atkritumu apsaimniekošanas operatori sasniedz gada mērķrādītāju plastmasas reciklēšanai vismaz 30 procentu apmērā no kopējā plastmasas svara nolietotos transportlīdzekļos.



Grozījums Nr.		272
Regulas priekšlikums
34. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Reciklētās plastmasas masā un plastmasas kopējā masā, kā minēts 1. un 2. punktā, neiekļauj elastomērus, kā arī tādus termosetus, kas nav poliuretāna putas.



Grozījums Nr.		273
Regulas priekšlikums
36. pants – 1. punkts
	

	Komisijas ierosinātais teksts
	Grozījums

	1.	Nolietotus transportlīdzekļus drīkst apstrādāt ārpus Savienības ar nosacījumu, ka nolietoto transportlīdzekļu nosūtīšana atbilst Regulai (EK) Nr. 1013/2006.
	1.	Nolietotus transportlīdzekļus drīkst apstrādāt ārpus Savienības ar nosacījumu, ka nolietoto transportlīdzekļu nosūtīšana atbilst Regulai (ES) Nr. 2024/1157.



Grozījums Nr.		274
Regulas priekšlikums
36. pants – 2. punkts
	

	Komisijas ierosinātais teksts
	Grozījums

	2.	Nolietotu transportlīdzekļu sūtījumus no Savienības uz trešo valsti saskaņā ar 1. punktu ieskaita 34. pantā noteikto pienākumu un mērķrādītāju izpildē tikai tad, ja nolietoto transportlīdzekļu eksportētājs iesniedz galamērķa kompetentās iestādes apstiprinātus apliecinošus dokumentus, kas pierāda, ka apstrāde notikusi apstākļos, kuri kopumā ir līdzvērtīgi šajā regulā noteiktajām prasībām un citos Savienības tiesību aktos noteiktajām cilvēku veselības un vides aizsardzības prasībām.
	2.	Nolietotu transportlīdzekļu sūtījumus no Savienības uz trešo valsti saskaņā ar 1. punktu ieskaita 34. pantā noteikto pienākumu un mērķrādītāju izpildē tikai tad, ja nolietoto transportlīdzekļu eksportētājs iesniedz galamērķa kompetentās iestādes apstiprinātus apliecinošus dokumentus, kas pierāda, ka apstrāde notikusi apstākļos, kurus uzskata par līdzvērtīgiem šajā regulā noteiktajām prasībām un citos Savienības tiesību aktos noteiktajām cilvēku veselības un vides aizsardzības prasībām.



Grozījums Nr.		275
Regulas priekšlikums
36. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Lai nošķirtu lietotu transportlīdzekļu un nolietotu transportlīdzekļu sūtījumus, dalībvalstu kompetentās iestādes var veikt inspekcijas un verificēt, vai lietoti transportlīdzekļi, par kuriem ir aizdomas, ka tie ir nolietoti transportlīdzekļi, atbilst I pielikumā noteiktajām minimālajām prasībām.

	
	Ja inspekcijas apstiprina, ka attiecīgie transportlīdzekļi ir uzskatāmi par nolietotiem transportlīdzekļiem, pārbaudes un ar to saistītās uzglabāšanas izmaksas var iekasēt no ekonomikas operatora, kas ir atbildīgs par sūtījumu.



Grozījums Nr.		276
Regulas priekšlikums
V nodaļa – 1. iedaļa – virsraksts
	

	Komisijas ierosinātais teksts
	Grozījums

	1. IEDAĻA
Lietotu transportlīdzekļu statuss
	svītrots



Grozījums Nr.		277
Regulas priekšlikums
37. pants – virsraksts
	

	Komisijas ierosinātais teksts
	Grozījums

	Atšķirība starp lietotiem transportlīdzekļiem un nolietotiem transportlīdzekļiem
	Atšķirība starp lietotiem transportlīdzekļiem un nolietotiem transportlīdzekļiem eksporta nolūkā



Grozījums Nr.		278
Regulas priekšlikums
37. pants – 1. daļa
	

	Komisijas ierosinātais teksts
	Grozījums

	Lai nodotu īpašumtiesības uz lietotu transportlīdzekli, transportlīdzekļa īpašnieks spēj pierādīt jebkurai fiziskai vai juridiskai personai, kas ir ieinteresēta pārņemt īpašumtiesības uz attiecīgo transportlīdzekli, vai kompetentajām iestādēm, ka transportlīdzeklis nav nolietots transportlīdzeklis. Novērtējot lietota transportlīdzekļa stāvokli, transportlīdzekļa īpašnieks, citi ekonomikas dalībnieki un kompetentās iestādes pārliecinās, ka ir izpildīti I pielikumā noteiktie kritēriji, lai noteiktu, vai transportlīdzeklis nav nolietots transportlīdzeklis.
	Lai eksportētu lietotu transportlīdzekli, transportlīdzekļa īpašnieks spēj iesniegt muitas dienestiem un jebkurai fiziskai vai juridiskai personai, kas ir ieinteresēta attiecīgā transportlīdzekļa importēšanā, dokumentāciju par to, ka transportlīdzeklis nav nolietots transportlīdzeklis. Minētā dokumentācija ir derīgs tehniskās apskates sertifikāts vai, ja šāds sertifikāts nav pieejams, novērtējums, ko veic par tehniskās apskates sertifikātiem atbildīgās kompetentās iestādes, pamatojoties uz I pielikumā noteiktajiem kritērijiem. Ja rodas šaubas, ka lietots transportlīdzeklis varētu būt nolietots transportlīdzeklis, kompetentās iestādes var pieprasīt, lai transportlīdzekļa īpašnieks iesniedz papildu dokumentāciju par to, ka attiecīgais transportlīdzeklis nav nolietots transportlīdzeklis.

	
	Līdz... [PB: lūdzu ierakstīt šīs regulas piemērošanas datumu] dalībvalstis publicē sarakstu ar vienu vai vairākām kompetentajām iestādēm, kas var veikt 1. punktā minēto novērtējumu.



Grozījums Nr.		279
Regulas priekšlikums
38. pants – 1. punkts
	

	Komisijas ierosinātais teksts
	Grozījums

	1.	No [PB: lūdzu ierakstīt datumu, kas ir pirmā diena nākamajā mēnesī pēc 36 mēnešiem no šīs regulas spēkā stāšanās datuma] eksportam paredzētiem lietotiem transportlīdzekļiem piemēro šajā iedaļā noteiktās kontroles un prasības.
	1.	No [PB: lūdzu ierakstīt datumu, kas ir pirmā diena nākamajā mēnesī pēc 24 mēnešiem no šīs regulas spēkā stāšanās datuma] eksportam paredzētiem lietotiem transportlīdzekļiem piemēro šajā iedaļā noteiktās kontroles un prasības.



Grozījums Nr.		280
Regulas priekšlikums
38. pants – 3. punkts – a apakšpunkts
	

	Komisijas ierosinātais teksts
	Grozījums

	(a)	nav nolietoti transportlīdzekļi, pamatojoties uz I pielikumā uzskaitītajiem kritērijiem;
	(a)	nav nolietoti transportlīdzekļi, kā noteikts 37. pantā;



Grozījums Nr.		281
Regulas priekšlikums
38. pants – 3. punkts – b apakšpunkts
	

	Komisijas ierosinātais teksts
	Grozījums

	(b)	tiek uzskatīti par esošiem labā tehniskā stāvoklī tajā dalībvalstī, kurā transportlīdzekļi pēdējoreiz reģistrēti, saskaņā ar Direktīvas 2014/45/ES 5. panta 1. punkta a) un b) apakšpunktu un 8. pantu.
	svītrots



Grozījums Nr.		282
Regulas priekšlikums
38. pants – 7. punkts
	

	Komisijas ierosinātais teksts
	Grozījums

	7.	Komisija ir pilnvarota saskaņā ar šīs regulas 50. pantu pieņemt deleģētos aktus, lai grozītu I pielikumā uzskaitītos kritērijus, pēc kuriem nosaka, vai lietots transportlīdzeklis ir nolietots transportlīdzeklis.
	svītrots



Grozījums Nr.		283
Regulas priekšlikums
39. pants – 1. punkts
	

	Komisijas ierosinātais teksts
	Grozījums

	1.	Pirms lietotu transportlīdzekļu izlaišanas eksportam muita elektroniski un automātiski, izmantojot 45. pantā minētās elektroniskās sistēmas, verificē, vai, pamatojoties uz transportlīdzekļa identifikācijas numuru un informāciju par pēdējās reģistrācijas dalībvalsti, transportlīdzeklis tiek uzskatīts par esošu labā tehniskā stāvoklī saskaņā ar 38. panta 3. punkta b) apakšpunktu.
	1.	Pirms lietotu transportlīdzekļu izlaišanas eksportam muita elektroniski un automātiski, izmantojot 45. pantā minētās elektroniskās sistēmas, verificē, vai, pamatojoties uz transportlīdzekļa identifikācijas numuru un informāciju par pēdējās reģistrācijas dalībvalsti, transportlīdzeklis ir labā tehniskā stāvoklī vai nav nolietots transportlīdzeklis saskaņā ar 37. pantu.



Grozījums Nr.		284
Regulas priekšlikums
39. pants – 2. punkts
	

	Komisijas ierosinātais teksts
	Grozījums

	2.	Ja informācija, kas sniegta vai darīta pieejama muitai, neatbilst informācijai valsts transportlīdzekļu reģistros un valsts elektroniskajās sistēmās par transportlīdzekļu tehnisko stāvokli atbilstoši 1. punktam, muitas dienesti neizlaiž konkrēto transportlīdzekli eksportam un, izmantojot minētās sistēmas, par to informē attiecīgo ekonomikas dalībnieku.
	2.	Ja informācija, kas sniegta vai darīta pieejama muitai, neatbilst informācijai valsts transportlīdzekļu reģistros un valsts elektroniskajās sistēmās par transportlīdzekļu tehnisko stāvokli atbilstoši 1. punktam, muitas dienesti neizlaiž konkrēto transportlīdzekli eksportam un, izmantojot minētās sistēmas, par to informē attiecīgo fizisko vai juridisko personu.



Grozījums Nr.		285
Regulas priekšlikums
40. pants – 3. punkts
	

	Komisijas ierosinātais teksts
	Grozījums

	3.	Komisija ir pilnvarota saskaņā ar 50. pantu pieņemt deleģētos aktus, lai papildinātu šo regulu, nosakot 2. punktā minētos atbilstības nosacījumus, tai skaitā konkrētus nosacījumus, ko lietotu transportlīdzekļu importam piemēro importēšanas trešā valsts saistībā ar vides un ceļu satiksmes drošības aizsardzību, kad šī trešā valsts ir paziņojusi Komisijai šādus nosacījumus. Minētie nosacījumi ir verificējami attiecībā pret informāciju, kas pieejama 45. panta 1. punktā minētajās elektroniskajās sistēmās.
	3.	Komisija ir pilnvarota saskaņā ar 50. pantu pieņemt deleģētos aktus, lai papildinātu šo regulu, nosakot 2. punktā minētos atbilstības nosacījumus par konkrētiem nosacījumiem, ko lietotu transportlīdzekļu importam piemēro importēšanas trešā valsts saistībā ar vides un ceļu satiksmes drošības aizsardzību, kad šī trešā valsts ir paziņojusi Komisijai šādus nosacījumus. Minētie nosacījumi ir verificējami attiecībā pret informāciju, kas pieejama 45. panta 1. punktā minētajās elektroniskajās sistēmās.



Grozījums Nr.		286
Regulas priekšlikums
40. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Komisija īpašā tiešsaistes portālā publicē un regulāri atjaunina paziņotos īpašos nosacījumus, kas saistīti ar vides aizsardzību vai ceļu satiksmes drošību un ko trešās valstis noteikušas saskaņā ar 3. punktu.



Grozījums Nr.		287
Regulas priekšlikums
41. pants – 1. punkts
	

	Komisijas ierosinātais teksts
	Grozījums

	1.	Ja ir pamatoti iemesli uzskatīt, ka eksportam paredzēts lietots transportlīdzeklis varētu neatbilst šīs iedaļas prasībām, muitas dienesti aptur konkrētā transportlīdzekļa izlaišanu eksportam. Tie arī nekavējoties informē kompetentās iestādes par apturēšanu un nosūta tām visu būtisko informāciju, kas vajadzīga, lai noteiktu, vai lietotais transportlīdzeklis atbilst šīs regulas prasībām un vai to var izlaist eksportam.
	1.	Ja muitas dienesti ir aizdomas, ka eksportam paredzēts lietots transportlīdzeklis varētu neatbilst šīs iedaļas prasībām, muitas dienesti nekavējoties aptur konkrētā transportlīdzekļa izlaišanu eksportam līdz laikam, kad tie iegūst visu nepieciešamo informāciju galīgā lēmuma pieņemšanai. Tie arī nekavējoties informē kompetentās iestādes par apturēšanu un nosūta tām visu būtisko informāciju, kas vajadzīga, lai noteiktu, vai lietotais transportlīdzeklis atbilst šīs regulas prasībām un vai to var izlaist eksportam. 



Grozījums Nr.		288
Regulas priekšlikums
42. pants – 3. punkts
	

	Komisijas ierosinātais teksts
	Grozījums

	3.	Pēc katras lietota transportlīdzekļa izlaišanas eksportam muitas dienesti paziņo par izlaišanu eksportam tās dalībvalsts kompetentajām iestādēm, kurā attiecīgais transportlīdzeklis bijis reģistrēts eksporta laikā.
	3.	Pēc katras lietota transportlīdzekļa izlaišanas eksportam muitas dienesti paziņo par izlaišanu eksportam tās dalībvalsts kompetentajām iestādēm, kurā attiecīgais transportlīdzeklis bijis reģistrēts eksporta laikā. Dalībvalsts kompetentā iestāde reģistrē šo informāciju valsts transportlīdzekļu reģistrā.



Grozījums Nr.		289
Regulas priekšlikums
45. pants – 1. punkts
	

	Komisijas ierosinātais teksts
	Grozījums

	1.	Izmanto Komisijas izstrādāto elektronisko sistēmu MOVE-HUB, lai starp valsts transportlīdzekļu reģistriem un dalībvalstu elektroniskajām transportlīdzekļu tehniskā stāvokļa sistēmām stāvokli apmainītos ar transportlīdzekļa identifikācijas numuru un informāciju par transportlīdzekļa reģistrāciju un tehnisko stāvokli, kā arī lai pievienotos ES vienloga videi muitas jomā, ja tas nepieciešams šajā iedaļā noteikto kontroļu un prasību izpildei.
	1.	Izmanto Komisijas izstrādāto elektronisko sistēmu MOVE-HUB, lai starp valsts transportlīdzekļu reģistriem un dalībvalstu elektroniskajām transportlīdzekļu tehniskā stāvokļa sistēmām stāvokli apmainītos ar transportlīdzekļa identifikācijas numuru un informāciju par transportlīdzekļa reģistrāciju un tehnisko stāvokli un verificētu to, kā arī lai pievienotos ES vienloga videi muitas jomā, ja tas nepieciešams šajā iedaļā noteikto kontroļu un prasību izpildei.



Grozījums Nr.		290
Regulas priekšlikums
45. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Šā panta 1. punktā noteiktais pienākums ir izpildīts, ja dalībvalstis izmanto Eiropas Transportlīdzekļu un vadītāja apliecību informācijas sistēmu (EUCARIS), lai pieslēgtos MOVE-HUB elektroniskajai sistēmai.



Grozījums Nr.		291
Regulas priekšlikums
45. pants – 5. punkts – 1. daļa
	

	Komisijas ierosinātais teksts
	Grozījums

	Komisija pieņem īstenošanas aktus, ar kuriem nosaka nepieciešamo kārtību 2. punktā minēto MOVE-HUB funkciju īstenošanai, tai skaitā tehniskos aspektus, kas nepieciešami valsts elektronisko sistēmu savienošanai ar MOVE-HUB, nosacījumus savienošanai ar MOVE-HUB, valsts sistēmu nosūtāmos datus un formātu šo datu nosūtīšanai, izmantojot savstarpēji savienotās valsts sistēmas.
	Komisija līdz... [PB: lūdzu ierakstīt datumu, kas ir pēdējā diena nākamajā mēnesī pēc 18 mēnešiem no šīs regulas spēkā stāšanās datuma] pieņem īstenošanas aktus, ar kuriem nosaka nepieciešamo kārtību 2. punktā minēto MOVE-HUB funkciju īstenošanai, tai skaitā tehniskos aspektus, kas nepieciešami valsts elektronisko sistēmu savienošanai ar MOVE-HUB, nosacījumus savienošanai ar MOVE-HUB, valsts sistēmu nosūtāmos datus un formātu šo datu nosūtīšanai, izmantojot savstarpēji savienotās valsts sistēmas.



Grozījums Nr.		292
Regulas priekšlikums
46. pants – 1. punkts – aa apakšpunkts (jauns)
	

	Komisijas ierosinātais teksts
	Grozījums

	
	(aa)	savākšanas punktos;



Grozījums Nr.		293
Regulas priekšlikums
46. pants – 1. punkts – c apakšpunkts
	

	Komisijas ierosinātais teksts
	Grozījums

	(c)	citās struktūrās un pie citiem ekonomikas dalībniekiem, kas var apstrādāt nolietotus transportlīdzekļus.
	(c)	citās struktūrās un pie citiem ekonomikas dalībniekiem, kas var apstrādāt nolietotus transportlīdzekļus vai pārdot no nolietotiem transportlīdzekļiem izņemtas lietotas rezerves daļas un sastāvdaļas.



Grozījums Nr.		294
Regulas priekšlikums
46. pants – 3. punkts
	

	Komisijas ierosinātais teksts
	Grozījums

	3.	Dalībvalstis arī veic inspekcijas par lietoto transportlīdzekļu eksportu, lai verificētu atbilstību 38. pantam.
	3.	Dalībvalstis arī veic regulāras inspekcijas par lietoto transportlīdzekļu eksportu, lai verificētu atbilstību 38. pantam.



Grozījums Nr.		295
Regulas priekšlikums
46. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Dalībvalstis izstrādā inspekcijas plānu, lai identificētu un uzraudzītu nolietotu transportlīdzekļu nelikumīgu apstrādi.



Grozījums Nr.		296
Regulas priekšlikums
47. pants – 1. punkts
	

	Komisijas ierosinātais teksts
	Grozījums

	1.	Dalībvalstis nodrošina, ka visām attiecīgajām šīs regulas izpildes panākšanā iesaistītajām kompetentajām iestādēm ir iedarbīgi mehānismi, lai šīs iestādes uz vietas var sadarboties un koordinēt darbu attiecībā uz to izpildes panākšanas politikas pasākumu un darbību izstrādi un īstenošanu, kuras saistītas ar transportlīdzekļu reģistrācijas, noņemšanas no uzskaites, reģistrācijas apturēšanas un reģistrācijas atcelšanas pārraudzību, kā arī nelegālas nolietotu transportlīdzekļu apstrādes novēršanu.
	1.	Dalībvalstis nodrošina, ka visām attiecīgajām šīs regulas izpildes panākšanā iesaistītajām kompetentajām iestādēm ir iedarbīgi mehānismi, lai šīs iestādes uz vietas var sadarboties un koordinēt darbu attiecībā uz to izpildes panākšanas politikas pasākumu un darbību izstrādi un īstenošanu, kuras saistītas ar transportlīdzekļu reģistrācijas, noņemšanas no uzskaites, reģistrācijas apturēšanas un reģistrācijas atcelšanas, zudušu transportlīdzekļu sertifikācijas, iznīcināšanas sertifikācijas un lietotu transportlīdzekļu eksporta pārraudzību, kā arī nelegālas nolietotu transportlīdzekļu apstrādes un eksporta novēršanu.



Grozījums Nr.		297
Regulas priekšlikums
47. pants – 2. punkts – 1. daļa
	

	Komisijas ierosinātais teksts
	Grozījums

	Dalībvalstis cita ar citu sadarbojas divpusēji un daudzpusēji, lai veicinātu nelegālas nolietotu transportlīdzekļu apstrādes novēršanu un atklāšanu. Tās apmainās ar būtisko informāciju par transportlīdzekļu reģistrāciju, noņemšanu no uzskaites un reģistrācijas apturēšanu un atcelšanu, izmantojot 45. pantā minēto elektronisko apmaiņas sistēmu. Tās arī apmainās ar relevantu informāciju par pilnvarotiem apstrādes punktiem un remonta un uzturēšanas operatoriem, kam nav atļaujas kā pilnvarotiem apstrādes punktiem, un citām struktūrām un ekonomikas dalībniekiem, kas drīkst veikt darbības saistībā ar nolietotu transportlīdzekļu apstrādi. Dalībvalstis dalās pieredzē un zināšanās par izpildes panākšanas pasākumiem izveidotās struktūrās.
	Dalībvalstis cita ar citu sadarbojas divpusēji un daudzpusēji, lai veicinātu nelegālas nolietotu transportlīdzekļu apstrādes un eksporta novēršanu un atklāšanu, kā arī risinātu zudušo transportlīdzekļu jautājumu. Tās apmainās ar būtisko informāciju par transportlīdzekļu reģistrāciju, noņemšanu no uzskaites un reģistrācijas apturēšanu un atcelšanu, izmantojot 45. pantā minēto elektronisko apmaiņas sistēmu. Tās arī apmainās ar relevantu informāciju par pilnvarotiem apstrādes punktiem un remonta un uzturēšanas operatoriem, kam nav atļaujas kā pilnvarotiem apstrādes punktiem, un citām struktūrām un ekonomikas dalībniekiem, kas drīkst veikt darbības saistībā ar nolietotu transportlīdzekļu apstrādi. Dalībvalstis dalās pieredzē un zināšanās par izpildes panākšanas pasākumiem izveidotās struktūrās. 



Grozījums Nr.		298
Regulas priekšlikums
47. pants – 3.a punkts (jauns)
	

	Komisijas ierosinātais teksts
	Grozījums

	
	3.a	Piemērojot šo pantu un lai veicinātu sadarbību starp dalībvalstīm, Komisija izveido un uzrauga koordinācijas tīklu, lai nodrošinātu valstu izpildes politikas efektīvu koordināciju. Koordinācijas tīklu veido katras dalībvalsts un Komisijas pārstāvji.



Grozījums Nr.		299
Regulas priekšlikums
47. pants – 3.b punkts (jauns)
	

	Komisijas ierosinātais teksts
	Grozījums

	
	3.b	Koordinācijas tīkls veicina paraugprakses apmaiņu, sekmē šīs regulas vienotu interpretāciju un izpildi, apmainās ar informāciju par izpildes darbībām, izstrādā elektronisku informācijas apmaiņas procedūru un uzsāk kopīgas izpildes darbības.



Grozījums Nr.		300
Regulas priekšlikums
49. pants – 1. punkts – 1. daļa – ea apakšpunkts (jauns)
	

	Komisijas ierosinātais teksts
	Grozījums

	
	(ea)	to nolietoto transportlīdzekļu skaits un masa, kas importēti vai nosūtīti turpmākai apstrādei no citas dalībvalsts vai trešās valsts;



Grozījums Nr.		301
Regulas priekšlikums
49. pants – 1. punkts – 1. daļa – eb apakšpunkts (jauns)
	

	Komisijas ierosinātais teksts
	Grozījums

	
	(eb)	to lietoto transportlīdzekļu skaits, kas nodoti eksportam vai importēti no trešās valsts;



Grozījums Nr.		302
Regulas priekšlikums
49. pants – 1. punkts – 1. daļa – ma apakšpunkts (jauns)
	

	Komisijas ierosinātais teksts
	Grozījums

	
	(ma)	kritiski svarīgo izejvielu daudzumi, kas izņemti no nolietotiem transportlīdzekļiem un atgūti no tiem.



Grozījums Nr.		303
Regulas priekšlikums
49. pants – 3. punkts – 1. daļa – a apakšpunkts
	

	Komisijas ierosinātais teksts
	Grozījums

	(a)	stimulus, kas ieviesti, lai veicinātu daļu un sastāvdaļu atkalizmantošanu, pārražošanu un pārjaunošanu saskaņā ar 33. pantu;
	(a)	stimulus, kas ieviesti, lai veicinātu daļu un sastāvdaļu atkalizmantošanu, pārražošanu un pārjaunošanu saskaņā ar 33. pantu, un to ietekmi;



Grozījums Nr.		304
Regulas priekšlikums
49. pants – 3. punkts – 3. daļa
	

	Komisijas ierosinātais teksts
	Grozījums

	Komisija pārskata dalībvalstu iesniegtos ziņojumus un attiecīgā gadījumā sagatavo ziņojumus par saņemto informāciju, lai veicinātu informācijas apmaiņu par dalībvalstīs izmantoto paraugpraksi.
	Komisija pārskata dalībvalstu iesniegtos ziņojumus un sagatavo, kā arī publicē ziņojumus par saņemto informāciju, lai novērtētu šīs regulas īstenošanu dalībvalstīs un veicinātu informācijas apmaiņu par dalībvalstīs izmantoto paraugpraksi.



Grozījums Nr.		305
Regulas priekšlikums
49. pants – 5. punkts – 1. daļa – a apakšpunkts – i punkts
	

	Komisijas ierosinātais teksts
	Grozījums

	i)	metodiku, ko izmanto, lai noteiktu to daļu, sastāvdaļu un materiālu daudzumu un masu, kurus demontē 1. punkta g), h) un i) apakšpunktā minētajiem nolūkiem;
	i)	metodiku, ko izmanto, lai noteiktu to daļu, sastāvdaļu un materiālu daudzumu un masu, kurus demontē 1. punkta g), h), i) un ma) apakšpunktā minētajiem nolūkiem;



Grozījums Nr.		306
Regulas priekšlikums
49. pants – 5. punkts – 1. daļa – b apakšpunkts
	

	Komisijas ierosinātais teksts
	Grozījums

	(b)	formātu, kas izmantojams 1. punktā minēto ziņojumu iesniegšanai Komisijai, kā arī kvalitātes pārbaudes ziņojuma formātu.
	(b)	formātu, kas izmantojams 1., 2. un 3. punktā minēto ziņojumu iesniegšanai Komisijai, kā arī kvalitātes pārbaudes ziņojuma formātu.



Grozījums Nr.		307
Regulas priekšlikums
49. pants – 5. punkts – 2. daļa
	

	Komisijas ierosinātais teksts
	Grozījums

	Minētos īstenošanas aktus pieņem saskaņā ar 51. panta 2. punktā minēto pārbaudes procedūru.
	Minētos īstenošanas aktus pieņem līdz... [PB: lūdzu ierakstīt datumu, kas ir pirmā diena nākamajā mēnesī pēc 24 mēnešiem no šīs regulas spēkā stāšanās datuma] saskaņā ar 51. panta 2. punktā minēto pārbaudes procedūru.



Grozījums Nr.		308
Regulas priekšlikums
49. pants – 6. punkts
	

	Komisijas ierosinātais teksts
	Grozījums

	6.	Ražotāji, ražotāju atbildības organizācijas, atkritumu apsaimniekošanas operatori un citi attiecīgie ekonomikas dalībnieki sniedz kompetentajām iestādēm precīzus un uzticamus datus, kas ļauj dalībvalstīm izpildīt to ziņošanas pienākumus saskaņā ar šo pantu.
	(Neattiecas uz tekstu latviešu valodā.)	



Grozījums Nr.		309
Regulas priekšlikums
50. pants – 2. punkts
	

	Komisijas ierosinātais teksts
	Grozījums

	2.	Pilnvaras pieņemt deleģētos aktus, kas minēti 5. panta 4. punktā, 6. panta 3. punktā, 6. panta 4. punktā, 7. panta 3. punktā, 9. panta 7. punktā, 11. panta 3. punktā, 12. panta 3. punktā, 21. panta 2. punktā, 22. panta 4. punktā, 27. panta 4. punktā, 38. panta 7. punktā un 40. panta 3. punktā, Komisijai piešķir uz piecu gadu laikposmu no [PB: lūdzu ierakstīt šīs regulas spēkā stāšanās datumu]. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.
	2.	Pilnvaras pieņemt deleģētos aktus, kas minēti 5. panta 4. punktā, 6. panta 2., 3. un 4. punktā, 7. panta 3. punktā, 9. panta 7. punktā, 11. panta 3. punktā, 12. panta 3. punktā, 21. panta 2. punktā, 22. panta 4. punktā, 27. panta 4. punktā, 38. panta 7. punktā un 40. panta 3. punktā [galīgais saraksts tiks atjaunināts pēc sarunu beigām], Komisijai piešķir uz piecu gadu laikposmu no [PB: lūdzu ierakstīt šīs regulas spēkā stāšanās datumu]. Komisija sagatavo ziņojumu par pilnvaru deleģēšanu vēlākais deviņus mēnešus pirms piecu gadu laikposma beigām. Pilnvaru deleģēšana tiek automātiski pagarināta uz tāda paša ilguma laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.



Grozījums Nr.		310
Regulas priekšlikums
50. pants – 3. punkts
	

	Komisijas ierosinātais teksts
	Grozījums

	3.	Eiropas Parlaments vai Padome jebkurā laikā var atsaukt 5. panta 4. punktā, 6. panta 3. punktā, 6. panta 4. punktā, 7. panta 3. punktā, 9. panta 7. punktā, 11. panta 3. punktā, 12. panta 3. punktā, 21. panta 2. punktā, 22. panta 4. punktā, 27. panta 4. punktā, 38. panta 7. punktā un 40. panta 3. punktā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.
	3.	Eiropas Parlaments vai Padome jebkurā laikā var atsaukt 5. panta 4. punktā, 6. panta 2., 3. un 4. punktā, 7. panta 3. punktā, 9. panta 7. punktā, 11. panta 3. punktā, 12. panta 3. punktā, 21. panta 2. punktā, 22. panta 4. punktā, 27. panta 4. punktā, 38. panta 7. punktā un 40. panta 3. punktā [galīgais saraksts tiks atjaunināts pēc sarunu beigām] minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.



Grozījums Nr.		311
Regulas priekšlikums
50. pants – 6. punkts
	

	Komisijas ierosinātais teksts
	Grozījums

	6.	Saskaņā ar 5. panta 4. punktu, 6. panta 3. punktu, 6. panta 4. punktu, 7. panta 3. punktu, 9. panta 7. punktu, 11. panta 3. punktu, 12. panta 3. punktu, 21. panta 2. punktu, 22. panta 4. punktu, 27. panta 4. punktu, 38. panta 7. punktu un 40. panta 3. punktu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.
	6.	Saskaņā ar 5. panta 4. punktu, 6. panta 2., 3. un 4. punktu, 7. panta 3. punktu, 9. panta 7. punktu, 11. panta 3. punktu, 12. panta 3. punktu, 21. panta 2. punktu, 22. panta 4. punktu, 27. panta 4. punktu, 38. panta 7. punktu un 40. panta 3. punktu [galīgais saraksts tiks atjaunināts pēc sarunu beigām] pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.



Grozījums Nr.		312
Regulas priekšlikums
55. pants – 1. punkts
	

	Komisijas ierosinātais teksts
	Grozījums

	1.	Līdz 203*. gada 31. decembrim [PB: lūdzu ierakstīt datumu, kas ir pēdējā diena nākamajā gadā pēc 95 mēnešiem no šīs regulas spēkā stāšanās datuma] Komisija veic pārskatīšanu un sagatavo ziņojumu par šīs regulas piemērošanu un tās ietekmi uz vidi, cilvēku veselību un vienotā tirgus darbību un iesniedz minēto ziņojumu Eiropas Parlamentam un Padomei.
	1.	Līdz 203*. gada 31. decembrim [PB: lūdzu ierakstīt datumu, kas ir pēdējā diena nākamajā gadā pēc 95 mēnešiem no šīs regulas spēkā stāšanās datuma] Komisija veic pārskatīšanu un sagatavo ziņojumu par šīs regulas piemērošanu un tās ietekmi uz vidi, cilvēku veselību un vienotā tirgus darbību un iesniedz minēto ziņojumu Eiropas Parlamentam un Padomei. Attiecīgā gadījumā ziņojumam pievieno tiesību akta priekšlikumu par attiecīgu šīs regulas noteikumu grozīšanu.



Grozījums Nr.		313
Regulas priekšlikums
55. pants – 2. punkts– a apakšpunkts
	

	Komisijas ierosinātais teksts
	Grozījums

	(a)	vajadzība paplašināt šīs regulas darbības jomu, jo īpaši II un III nodaļas noteikumus, kā arī IV nodaļas II iedaļu, tos attiecinot uz L3e, L4e, L5e, L6e un L7e kategorijas transportlīdzekļiem, kā tie definēti Regulas (ES) Nr. 168/2013 4. panta 2. punkta c)–g) apakšpunktā, kā arī M2, M3, N2, N3 un O kategorijas transportlīdzekļiem, kā tie definēti Regulas (ES) 2018/858 4. panta 1. punktā;
	(a)	vajadzība paplašināt šīs regulas darbības jomu, jo īpaši II un III nodaļas noteikumus, kā arī IV nodaļas II iedaļu, tos attiecinot uz L1e, L2e, L3e, L4e, L5e, L6e un L7ekategorijas transportlīdzekļiem, kā tie definēti Regulas (ES) Nr. 168/2013 4. panta 2. punktā, kā arī M2, M3, N2, N3 un O kategorijas transportlīdzekļiem, kā tie definēti Regulas (ES) 2018/858 4. panta 1. punktā;



Grozījums Nr.		314
Regulas priekšlikums
55. pants – 2. punkts – aa apakšpunkts (jauns)
	

	Komisijas ierosinātais teksts
	Grozījums

	
	(aa)	vajadzība paplašināt šīs regulas darbības jomu, attiecinot to arī uz transportlīdzekļiem, kam tipa apstiprinājums piešķirts vairākposmu tipa apstiprinājumā, un uz dzīvojamiem autofurgoniem un dzīvojamām piekabēm;



Grozījums Nr.		315
Regulas priekšlikums
55. pants – 2. punkts – ea apakšpunkts (jauns)
	

	Komisijas ierosinātais teksts
	Grozījums

	
	(ea)	V nodaļā noteikto pasākumu ietekme uz lietotu transportlīdzekļu eksportu un to, cik lielā mērā ir atrisināts jautājums par zudušiem transportlīdzekļiem, tostarp aplēses par zudušu transportlīdzekļu skaitu;



Grozījums Nr.		316
Regulas priekšlikums
55. pants – 2. punkts – eb apakšpunkts (jauns)
	

	Komisijas ierosinātais teksts
	Grozījums

	
	(eb)	pasākumi attiecībā uz noteikumiem par procesiem, kas var ietekmēt transportlīdzekļu kvalitatīvu reciklēšanu to kalpošanas laika beigās;



Grozījums Nr.		317
Regulas priekšlikums
55. pants – 2. punkts – ec apakšpunkts (jauns)
	

	Komisijas ierosinātais teksts
	Grozījums

	
	(ec)	valstu tehnisko apskašu kritēriju atšķirību ietekme uz lietotu transportlīdzekļu eksportu un iekšējo tirgu.



Grozījums Nr.		318
Regulas priekšlikums
55. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Līdz... [60 mēneši no šīs regulas spēkā stāšanās dienas] Komisija veic novērtējumu, lai, pamatojoties uz deklarācijām, kas sniegtas saskaņā ar 10. pantu, izvērtētu, vai ražotāji ir uz pareizā ceļa, lai sasniegtu 6. panta 1. punktā noteiktos reciklētas plastmasas mērķrādītājus. Novērtējumā jo īpaši izvērtē:

	
	(a) piemērotu plastmasas reciklēšanas tehnoloģiju pieejamību;

	
	(b) reciklētas plastmasas pietiekama pieejamību;

	
	(c) reciklētās plastmasas kvalitātes līmeni salīdzinājumā ar nepieciešamo drošuma līmeni un

	
	(d) tehniskas un ekonomiskas grūtības mērķrādītāja sasniegšanā.

	
	Pamatojoties uz novērtējumu, Komisija attiecīgā gadījumā var iesniegt Eiropas Parlamentam un Padomei tiesību akta priekšlikumu, lai grozītu 6. panta 1. punktā noteiktos mērķrādītājus, paredzot atkāpes no tajā noteiktās minimālās procentuālās daļas darbības jomas, laika grafika vai līmeņa.



Grozījums Nr.		319
Regulas priekšlikums
I pielikums – A daļa – 1. punkts – ievaddaļa
	

	Komisijas ierosinātais teksts
	Grozījums

	1.	Transportlīdzeklis ir tehniski neremontējams, ja tas atbilst vienam vai vairākiem šādiem kritērijiem:
	1.	Transportlīdzeklis ir neremontējams, kad tas atbilst vienam vai vairākiem šādiem kritērijiem:



Grozījums Nr.		320
Regulas priekšlikums
I pielikums – A daļa – 1. punkts – a apakšpunkts
	

	Komisijas ierosinātais teksts
	Grozījums

	(a)	tas ir sagriezts gabalos vai ir bez būtiskām sastāvdaļām;
	(a)	tas ir sagriezts gabalos vai ir demontēts daļu atkārtotai izmantošanai, vai vairs netiek izmantots kā transportlīdzeklis;



Grozījums Nr.		321
Regulas priekšlikums
I pielikums – A daļa – 1. punkts – b apakšpunkts
	

	Komisijas ierosinātais teksts
	Grozījums

	(b)	tas ir sametināts vai noslēgts ar izolācijas putām;
	svītrots



Grozījums Nr.		322
Regulas priekšlikums
I pielikums – A daļa – 1. punkts – c apakšpunkts
	

	Komisijas ierosinātais teksts
	Grozījums

	(c)	tas ir pilnīgi sadedzis tiktāl, ka motora nodalījums vai pasažieru nodalījums ir iznīcināts;
	(c)	tas ir sadedzis tiktāl, ka motora nodalījums vai pasažieru nodalījums ir pilnīgi iznīcināts;



Grozījums Nr.		323
Regulas priekšlikums
I pielikums – A daļa – 1. punkts – d apakšpunkts
	

	Komisijas ierosinātais teksts
	Grozījums

	(d)	tas ir bijis iegremdēts ūdenī līdz līmenim virs kontrolmērinstrumentu paneļa;
	(Neattiecas uz tekstu latviešu valodā.)	 



Grozījums Nr.		324
Regulas priekšlikums
I pielikums – A daļa – 1. punkts – e apakšpunkts – ievaddaļa
	

	Komisijas ierosinātais teksts
	Grozījums

	(e)	viena vai vairākas šādas transportlīdzekļa sastāvdaļas nav remontējamas vai nomaināmas:
	(e)	viena vai vairākas šādas transportlīdzekļa sastāvdaļas no tehniskā viedokļa nav ne remontējamas, ne nomaināmas: 



Grozījums Nr.		325
Regulas priekšlikums
I pielikums – A daļa – 1. punkts – f apakšpunkts
	

	Komisijas ierosinātais teksts
	Grozījums

	(f)	tā struktūras un drošības sastāvdaļām ir tehniski defekti, kas ir neatgriezeniski un kas padara tās nenomaināmas, piemēram, metāla novecošana, vairākas plaisas gruntējumā vai pārmērīga perforējoša korozija;
	(f)	tā struktūras un drošības sastāvdaļām ir tehniski defekti, kas ir neatgriezeniski, un ja bojājums ir tik liels, ka remonts vai nomaiņa nav tehniski iespējama, neapdraudot transportlīdzekļa ilglaicīgo strukturālo integritāti vai ceļu satiksmes drošību.



Grozījums Nr.		326
Regulas priekšlikums
I pielikums – A daļa – 1. punkts – g apakšpunkts
	

	Komisijas ierosinātais teksts
	Grozījums

	(g)	lai transportlīdzekli saremontētu, ir jānomaina motors, pārnesumkārba, virsbūve vai šasijas mezgls, kā rezultātā tiek zaudēta transportlīdzekļa sākotnējā identitāte.
	svītrots



Grozījums Nr.		327
Regulas priekšlikums
I pielikums – A daļa – 2. punkts
	

	Komisijas ierosinātais teksts
	Grozījums

	2.	Transportlīdzeklis ir ekonomiski neremontējams, ja tā tirgus vērtība ir mazāka nekā nepieciešamo remontu izmaksas, kas vajadzīgas, lai transportlīdzekli Savienībā atjaunotu tādā tehniskā stāvoklī, kas būtu pietiekams, lai saņemtu tehniskās apskates sertifikātu dalībvalstī, kurā transportlīdzeklis bijis reģistrēts pirms remonta.
	svītrots



Grozījums Nr.		328
Regulas priekšlikums
I pielikums – A daļa – 3. punkts
	

	Komisijas ierosinātais teksts
	Grozījums

	3.	Transportlīdzekli var uzskatīt par tehniski neremontējamu, ja:
	svītrots

	(a)	tas ir bijis iegremdēts ūdenī līdz līmenim zem kontrolmērinstrumentu paneļa un ir bojāts tā motors vai elektroiekārta;
	

	(b)	tam nav piestiprinātas durvis;
	

	(c)	tā degviela vai degvielas tvaiki izplūst, radot aizdegšanās un sprādziena risku;
	

	(d)	gāze ir noplūdusi no tā sašķidrinātās gāzes sistēmas, radot aizdegšanās un sprādziena risku;
	

	(e)	tā ekspluatācijas šķidrumi (degviela, bremžu šķidrums, antifrīzs, akumulatoru baterijas skābe, dzesēšanas šķidrums) ir noplūduši, radot ūdens piesārņojuma risku, vai
	

	(f)	tā bremzes un stūres sastāvdaļas ir pārāk nodilušas.
	

	Ja viens no minētajiem nosacījumiem ir izpildīts, veic individuālu tehnisku novērtējumu, lai noteiktu, vai transportlīdzekļa tehniskais statuss būtu pietiekams, lai saņemtu tehniskās apskates sertifikātu dalībvalstī, kurā transportlīdzeklis bija reģistrēts pirms remonta.
	



Grozījums Nr.		329
Regulas priekšlikums
I pielikums – B daļa – 1. daļa – ievaddaļa
	

	Komisijas ierosinātais teksts
	Grozījums

	Kā papildu pamatojumu, lai noteiktu, vai lietots transportlīdzeklis ir nolietots transportlīdzeklis, var izmantot šādus kritērijus:
	Individuālā novērtējumā kā papildu pamatojumu, lai noteiktu, vai lietots transportlīdzeklis ir nolietots transportlīdzeklis, var izmantot šādus kritērijus:



Grozījums Nr.		330
Regulas priekšlikums
I pielikums – B daļa – 1. daļa – b apakšpunkts
	

	Komisijas ierosinātais teksts
	Grozījums

	(b)	īpašnieks nav zināms;
	(b)	nav iespējams noteikt īpašnieku;



Grozījums Nr.		331
Regulas priekšlikums
I pielikums – B daļa – 1. daļa – c apakšpunkts
	

	Komisijas ierosinātais teksts
	Grozījums

	(c)	transportlīdzeklim nav veikta valsts tehniskā apskate vairāk nekā divus gadus pēc datuma, kad tas pēdējoreiz bija prasīts;
	svītrots



Grozījums Nr.		332
Regulas priekšlikums
I pielikums – B daļa – 1. daļa – d apakšpunkts
	

	Komisijas ierosinātais teksts
	Grozījums

	(d)	tas nav pienācīgi aizsargāts pret bojājumiem glabāšanas, transportēšanas, iekraušanas un izkraušanas laikā, vai
	(d)	tas nav pienācīgi aizsargāts pret bojājumiem glabāšanas, transportēšanas, iekraušanas un izkraušanas laikā,



Grozījums Nr.		333
Regulas priekšlikums
I pielikums – B daļa – 1. daļa – e apakšpunkts
	

	Komisijas ierosinātais teksts
	Grozījums

	(e)	tas nodots apstrādei pilnvarotam savākšanas punktam vai pilnvarotam atkritumu apstrādes punktam.
	(e)	tas nodots apstrādei pilnvarotam savākšanas punktam vai pilnvarotam atkritumu apstrādes punktam;



Grozījums Nr.		334
Regulas priekšlikums
I pielikums – B daļa – 1. daļa – ea apakšpunkts (jauns)
	

	Komisijas ierosinātais teksts
	Grozījums

	
	(ea)	tas ir bijis iegremdēts ūdenī līdz līmenim zem kontrolmērinstrumentu paneļa un ir bojāts tā motors vai elektroiekārta;



Grozījums Nr.		335
Regulas priekšlikums
I pielikums – B daļa – 1. daļa – eb apakšpunkts (jauns)
	

	Komisijas ierosinātais teksts
	Grozījums

	
	(eb)	tā degviela vai degvielas tvaiki izplūst, radot aizdegšanās un sprādziena risku; vai



Grozījums Nr.		336
Regulas priekšlikums
I pielikums – B daļa – 1. daļa – ec apakšpunkts (jauns)
	

	Komisijas ierosinātais teksts
	Grozījums

	
	(ec)	gāze ir noplūdusi no tā sašķidrinātās gāzes sistēmas, radot aizdegšanās un sprādziena risku;



Grozījums Nr.		337
Regulas priekšlikums
I pielikums – B daļa – 1. daļa – ed apakšpunkts (jauns)
	

	Komisijas ierosinātais teksts
	Grozījums

	
	(ed)	tā ekspluatācijas šķidrumi (degviela, bremžu šķidrums, antifrīzs, akumulatoru baterijas skābe, dzesēšanas šķidrums) ir noplūduši, radot ūdens piesārņojuma risku.



Grozījums Nr.		338
Regulas priekšlikums
IV pielikums – A daļa – 1. punkts
	

	Komisijas ierosinātais teksts
	Grozījums

	1.	Netehnisks plānoto darbību apraksts, lai nodrošinātu, ka transportlīdzekļi, kas pieder pie transportlīdzekļa tipa, turpina atbilst juridiskajām prasībām, kas minētas 4.–7. punktā, visā to ražošanas laikā.
	1.	Netehnisks plānoto darbību apraksts, lai nodrošinātu, ka transportlīdzekļi turpina atbilst juridiskajām prasībām, kas minētas 4.–7. punktā, visā to ražošanas laikā.



Grozījums Nr.		339
Regulas priekšlikums
IV pielikums – A daļa – 2. punkts – b apakšpunkts
	

	Komisijas ierosinātais teksts
	Grozījums

	(b)	pārbaudītu un verificētu no piegādātājiem saņemto informāciju;
	(b)	pārbaudītu no piegādātājiem saņemtās informācijas pilnīgumu;



Grozījums Nr.		340
Regulas priekšlikums
VI pielikums – A daļa – 2. punkts – c apakšpunkts
	

	Komisijas ierosinātais teksts
	Grozījums

	(c)	pienācīgi reaģētu, ja no piegādātājiem saņemtie dati liecina par 4., 5. vai 6. panta prasību neizpildes riskus.
	svītrots



Grozījums Nr.		341
Regulas priekšlikums
IV pielikums – A daļa – 3. punkts
	

	Komisijas ierosinātais teksts
	Grozījums

	3.	Informācija par pieņēmumiem attiecībā uz esošām nolietotu transportlīdzekļu apstrādes tehnoloģijām, relevantu tehnoloģijas progresu apstrādes tehnoloģiju jomā ekspluatācijas laika beigās un jaudas ieguldījumiem šādās tehnoloģijās no tipa apstiprinājuma pieteikuma iesniegšanas, kurus ražotājs izmantojis, lai aprēķinātu transportlīdzekļa tipa atkalizmantojamību, reciklējamību un atgūstamību saskaņā ar 4. pantu.
	3.	Informācija par pieņēmumiem attiecībā uz esošām nolietotu transportlīdzekļu apstrādes tehnoloģijām, relevantu tehnoloģijas progresu apstrādes tehnoloģiju jomā ekspluatācijas laika beigās un jaudas ieguldījumiem šādās tehnoloģijās;



Grozījums Nr.		342
Regulas priekšlikums
IV pielikums – A daļa – 5. punkts – ievaddaļa
	

	Komisijas ierosinātais teksts
	Grozījums

	5.	To darbību saraksts, kuras ražotājs apņēmies veikt, lai nodrošinātu, ka nolietotu attiecīgā tipa transportlīdzekļu apstrāde tiek veikta saskaņā ar šo regulu, īpašu uzmanību pievēršot:
	5.	To darbību saraksts, kuras ražotājs apņēmies veikt, lai nodrošinātu, ka nolietotu transportlīdzekļu apstrāde tiek veikta saskaņā ar šo regulu, īpašu uzmanību pievēršot:



Grozījums Nr.		343
Regulas priekšlikums
VI pielikums – A daļa – 5. punkts – a apakšpunkts
	

	Komisijas ierosinātais teksts
	Grozījums

	(a)	pasākumiem VII pielikuma C daļā norādīto daļu demontāžas veicināšanai;
	(a)	pasākumiem VII pielikuma C daļā norādīto daļu nesagraujošas demontāžas veicināšanai;



Grozījums Nr.		344
Regulas priekšlikums
IV pielikums – A daļa – 5. punkts – b apakšpunkts
	

	Komisijas ierosinātais teksts
	Grozījums

	(b)	pasākumiem, kas veicina reciklēšanas tehnoloģiju attīstīšanu transportlīdzekļos izmantotajiem materiāliem, attiecībā uz kuriem šādas tehnoloģijas nav plaši pieejamas komerciālā mērogā tipa apstiprinājuma pieteikuma iesniegšanas laikā;
	(b)	sadarbībā ar atkritumu apsaimniekošanas operatoriem vai pētniecības institūtiem — pasākumiem, kas veicina reciklēšanas tehnoloģiju attīstīšanu transportlīdzekļos izmantotajiem materiāliem un sastāvdaļām, attiecībā uz kuriem šādas tehnoloģijas nav plaši pieejamas komerciālā mērogā;



Grozījums Nr.		345
Regulas priekšlikums
IV pielikums – A daļa – 5. punkts – c apakšpunkts
	

	Komisijas ierosinātais teksts
	Grozījums

	(c)	pārraudzībai, kā daļas, sastāvdaļas un materiāli, kas ir transportlīdzekļos, kuri pieder pie transportlīdzekļa tipa, tiek atkalizmantoti, reciklēti un atgūti praksē;
	svītrots



Grozījums Nr.		346
Regulas priekšlikums
IV pielikums – A daļa – 5. punkts – d apakšpunkts
	

	Komisijas ierosinātais teksts
	Grozījums

	(d)	pasākumiem, lai risinātu izaicinājumus, ko rada tādu materiālu un paņēmienu izmantošana, kuri apgrūtina vieglu izjaukšanu vai padara reciklēšanu ļoti problemātisku, piemēram, līmvielu vai ar šķiedrām armētu materiālu izmantošana;
	(d)	pasākumiem, lai risinātu izaicinājumus, ko rada tādu materiālu un paņēmienu izmantošana, kuri apgrūtina vieglu izjaukšanu vai padara reciklēšanu ļoti problemātisku;



Grozījums Nr.		347
Regulas priekšlikums
IV pielikums – A daļa – 5. punkts – ea apakšpunkts (jauns)
	

	Komisijas ierosinātais teksts
	Grozījums

	
	(ea)	pētniecības un izstrādes darbībām, ko veic, lai īstenotu a) līdz e) apakšpunktā minētās darbības.



Grozījums Nr.		348
Regulas priekšlikums
IV pielikums – A daļa – 6. punkts
	

	Komisijas ierosinātais teksts
	Grozījums

	6.	Apraksts par 5. punktā minēto darbību raksturu un formu, piemēram, ieguldījumiem pētniecībā un izstrādē, ieguldījumiem reciklēšanas tehnoloģiju vai infrastruktūras attīstībā, un to, kā ir notikusi sadarbība ar atkritumu apsaimniekošanas operatoriem, kas iesaistīti transportlīdzekļu atkalizmantošanā, reciklēšanā un atgūšanā un to daļu demontāžā.
	svītrots



Grozījums Nr.		349
Regulas priekšlikums
IV pielikums – A daļa – 7. punkts – 1. daļa
	

	Komisijas ierosinātais teksts
	Grozījums

	Apraksts par veidu, kā tiks novērtēta 6. punktā minēto darbību efektivitāte.
	svītrots



Grozījums Nr.		350
Regulas priekšlikums
IV pielikums – A daļa – 7. punkts – 2. daļa
	

	Komisijas ierosinātais teksts
	Grozījums

	Pirms kļūst piemērojams 4.–7. pants, apritīguma stratēģijā paskaidro, kā ražotājs izpilda Direktīvā 2005/64/EK noteiktās apritīguma prasības, ko verificē tipa apstiprināšanas procesa laikā, jo īpaši atbilstību minētās direktīvas 5. pantam, un prasībām, kas noteiktas Direktīvā 2000/53/EK, jo īpaši minētās direktīvas 4. panta 2. punktā.
	Pirms kļūst piemērojams 4.–7. pants, apritīguma stratēģijā paskaidro, kā ražotājs izpilda Direktīvā 2005/64/EK noteiktās apritīguma prasības. 



Grozījums Nr.		351
Regulas priekšlikums
IV pielikums – B daļa – 1. punkts
	

	Komisijas ierosinātais teksts
	Grozījums

	1.	Ražotāji iesniedz apritīguma stratēģijas atjauninājumu vismaz reizi piecos gados.
	1.	Ražotāji iesniedz apritīguma stratēģijas atjauninājumu reizi piecos gados.



Grozījums Nr.		352
Regulas priekšlikums
IV pielikums – B daļa – 2. punkts – ievaddaļa
	

	Komisijas ierosinātais teksts
	Grozījums

	2.	Atjauninātajā apritīguma stratēģijā iekļauj:
	2.	Atjauninātajā apritīguma stratēģijā iekļauj attiecīgās jaunās izmaiņas un jo īpaši:



Grozījums Nr.		353
Regulas priekšlikums
IV pielikums – B daļa – 2. punkts – a apakšpunkts
	

	Komisijas ierosinātais teksts
	Grozījums

	(a)	aprakstu par to, kā ir veiktas A daļas 6. punktā minētās darbības, un, ja viena vai vairākas stratēģijā norādītās darbības nav veiktas, skaidrojumu par iemesliem;
	(a)	aprakstu par to, kā ir veiktas A daļā minētās darbības, un, ja viena vai vairākas stratēģijā norādītās darbības nav veiktas, skaidrojumu par iemesliem;



Grozījums Nr.		354
Regulas priekšlikums
IV pielikums – B daļa – 2. punkts – b apakšpunkts
	

	Komisijas ierosinātais teksts
	Grozījums

	(b)	novērtējumu par A daļas 6. punktā minēto darbību efektivitāti;
	(b)	novērtējumu par A daļā minēto darbību efektivitāti;



Grozījums Nr.		355
Regulas priekšlikums
IV pielikums – B daļa – 2. punkts – c apakšpunkts
	

	Komisijas ierosinātais teksts
	Grozījums

	(c)	aprakstu par to, kā A daļas 6. punktā minētās darbības ir ņemtas vērā vai tiks ņemtas vērā jaunu transportlīdzekļu tipu konstrukcijā.
	(c)	informāciju par būtiskām izmaiņām projektēšanā un ražošanā, ko ražotājs veicis, lai uzlabotu transportlīdzekļu apritīgumu.



Grozījums Nr.		356
Regulas priekšlikums
IV pielikums – B daļa – 3. punkts
	

	Komisijas ierosinātais teksts
	Grozījums

	3.	Ja ir notikušas būtiskas izmaiņas transportlīdzekļa tipa konstrukcijā un ražošanā, atjauninātajā apritīguma stratēģijā īpašu uzmanību pievērš:
	svītrots

	(a)	izmaiņām attiecībā uz tādu daļu un sastāvdaļu izmantošanu jaunos transportlīdzekļos, kuras ir viegli izjaukt atkalizmantošanai vai reciklēšanai augstā kvalitātē;
	

	(b)	izmaiņām attiecībā uz tādu materiālu izmantošanu jaunos transportlīdzekļos, kurus ir viegli reciklēt;
	

	(c)	konstrukcijas iezīmju pieņemšanai, lai risinātu izaicinājumus, ko rada tādu materiālu un paņēmienu izmantošana, kuri apgrūtina vieglu demontāžu vai padara reciklēšanu ļoti problemātisku, piemēram, līmvielu, kompozītplastmasas vai ar šķiedrām armētu materiālu izmantošana;
	

	(d)	izmaiņām attiecībā uz reciklētu materiālu izmantošanu jaunos transportlīdzekļos, pārražotu vai pārjaunotu daļu un sastāvdaļu izmantošanu transportlīdzekļos un saderību ar daļām un sastāvdaļām no citiem transportlīdzekļu tipiem, un
	

	(e)	izmaiņām attiecībā uz 5. pantā minēto vielu izmantošanu jaunos transportlīdzekļos.
	



Grozījums Nr.		357
Regulas priekšlikums
V pielikums – 1 punkts – ievaddaļa
	

	Komisijas ierosinātais teksts
	Grozījums

	1.	Transportlīdzeklī iestrādātas elektrotransportlīdzekļu akumulatoru baterijas:
	1.	Transportlīdzeklī iestrādātas elektrotransportlīdzekļu akumulatoru baterijas un vieglo pārvietošanās līdzekļu baterijas:



Grozījums Nr.		358
Regulas priekšlikums
V pielikums – 1. punkts – a apakšpunkts
	

	Komisijas ierosinātais teksts
	Grozījums

	(a)	numurs;
	(a)	oriģinālā aprīkojuma numurs;



Grozījums Nr.		359
Regulas priekšlikums
V pielikums – 1. punkts – ga apakšpunkts (jauns)
	

	Komisijas ierosinātais teksts
	Grozījums

	
	(ga)	informācija par Regulas (ES) 2023/1542 14. pantā un VII pielikumā definēto bateriju veselības stāvokli un paredzamo darbmūžu;



Grozījums Nr.		360
Regulas priekšlikums
V pielikums – 2. punkts – a apakšpunkts
	

	Komisijas ierosinātais teksts
	Grozījums

	(a)	numurs;
	(a)	oriģinālā aprīkojuma numurs;



Grozījums Nr.		361
Regulas priekšlikums
V pielikums – 3. punkts – b apakšpunkts
	

	Komisijas ierosinātais teksts
	Grozījums

	(b)	numurs;
	(b)	oriģinālā aprīkojuma numurs;



Grozījums Nr.		362
Regulas priekšlikums
V pielikums – 4. punkts – a apakšpunkts
	

	Komisijas ierosinātais teksts
	Grozījums

	(a)	numurs;
	(a)	oriģinālā aprīkojuma numurs;



Grozījums Nr.		363
Regulas priekšlikums
V pielikums – 4. punkts – ca apakšpunkts (jauns)
	

	Komisijas ierosinātais teksts
	Grozījums

	
	(ca)	informācija, specifikācijas, rīki un procesi, tostarp programmatūras atjauninājumi, kas vajadzīgi pārražošanai un pārjaunošanai.



Grozījums Nr.		364
Regulas priekšlikums
V pielikums – 5. punkts – c apakšpunkts
	

	Komisijas ierosinātais teksts
	Grozījums

	(c)	tehniskas instrukcijas par piekļuvi, demontāžu un nomaiņu, tai skaitā kodējums un programmatūra, kas nepieciešami rezerves daļu un sastāvdaļu aktivēšanai, lai tās darbotos citā transportlīdzeklī;
	(c)	tehniskas instrukcijas par piekļuvi, demontāžu un nomaiņu, tai skaitā par iespēju noņemt no uzskaites vai atsaistīt daļu no nolietota transportlīdzekļa VIN un vajadzības gadījumā to atkal reģistrēt transportlīdzekļa ražotāja informācijas sistēmā, lai to varētu uzstādīt citā transportlīdzeklī; kodējums un programmatūra, kas nepieciešami rezerves daļu un sastāvdaļu aktivēšanai, lai tās darbotos citā transportlīdzeklī, izmantojot vairāku zīmolu diagnostikas instrumentus un, ja nepieciešams, transportlīdzekļa ražotāja aizmugurserveri saremontētajam transportlīdzeklim;



Grozījums Nr.		365
Regulas priekšlikums
VI pielikums – 4. punkts
	

	Komisijas ierosinātais teksts
	Grozījums

	4.	Informācija par pastāvīgo magnētu materiālus saturošu e-piedziņas elektromotoru etiķeti:
	svītrots

	(a)	norāde, ka šie ražojumi satur vienu vai vairākus pastāvīgos magnētus;
	

	(b)	norāde, vai minētie magnēti pieder pie kāda no šādiem veidiem:
	

	i)	neodīma-dzelzs-bora magnēti;
	

	ii)	samārija-kobalta magnēti;
	

	iii)	alumīnija-niķeļa-kobalta magnēti;
	

	iv)	ferīta magnēti;
	

	(c)	3.b punkta i) un ii) apakšpunktā minēto veidu pastāvīgajiem magnētiem — datu nesējs, kas sasaistīts ar unikālu produkta identifikatoru un kas ļauj piekļūt šādai informācijai:
	

	i)	atbildīgās fiziskās vai juridiskās personas nosaukums, reģistrētais komercnosaukums vai reģistrētā preču zīme un pasta adrese un, ja iespējams, elektroniskie saziņas līdzekļi;
	

	ii)	informācija par visu ražojumā iekļauto pastāvīgo magnētu masu, atrašanās vietu un veidu, kā arī par magnētu pārklājumu, līmju un jebkādu izmantoto piedevu klātbūtni un veidu;
	

	iii)	informācija par to, kā piekļūt visiem ražojumā iestrādātajiem pastāvīgajiem magnētiem un demontēt tos, iekļaujot vismaz visu demontāžas soļu secību, rīkus vai tehnoloģijas, ko vajag, lai piekļūtu pastāvīgajam magnētam un to demontētu, neskarot Direktīvas 2012/19/ES 15. panta 1. punktu.
	



Grozījums Nr.		366
Regulas priekšlikums
VII pielikums – B daļa – 2. punkts – 1. daļa – b apakšpunkts
	

	Komisijas ierosinātais teksts
	Grozījums

	(b)	gaisa kondicionēšanas sistēmas un aukstumaģentus apstrādā saskaņā ar Regulu (ES) Nr. 517/2014;
	(b)	gaisa kondicionēšanas sistēmas un aukstumaģentus apstrādā saskaņā ar Regulu (ES) 2024/573;



Grozījums Nr.		367
Regulas priekšlikums
VII pielikums – C daļa – 1. punkts
	

	Komisijas ierosinātais teksts
	Grozījums

	1.	Elektrotransportlīdzekļu akumulatoru baterijas;
	1.	Elektrotransportlīdzekļu akumulatoru baterijas, kā definēts šīs regulas 3. panta 14. punktā, un LMT baterijas, kā definēts Regulas (ES) 2023/1542 3. panta 11. punktā, tostarp to bateriju pārvaldības sistēmas, iebūvētie elektrotransportlīdzekļu lādētāji un apvalks vai korpuss, ja tāds ir;



Grozījums Nr.		368
Regulas priekšlikums
VII pielikums – C daļa – 3. punkts
	

	Komisijas ierosinātais teksts
	Grozījums

	3.	SLI baterijas, kā tās definētas Regulas (ES) 2023/****[par baterijām un bateriju atkritumiem] 3. panta 12. punktā;
	3.	SLI baterijas, kā tās definētas Regulas (ES) 2023/1542 3. panta 12. punktā, un pārnēsājamas baterijas, kā tās definētas Regulas (ES) 2023/1542 3. panta 9. punktā;



Grozījums Nr.		369
Regulas priekšlikums
VII pielikums – C daļa – 10. punkts
	

	Komisijas ierosinātais teksts
	Grozījums

	10.	kontrolmērinstrumentu paneļi;
	svītrots



Grozījums Nr.		370
Regulas priekšlikums
VII pielikums – C daļa – 11. punkts
	

	Komisijas ierosinātais teksts
	Grozījums

	11.	tieši pieejamas informatīvi izklaidējošās sistēmas daļas, tai skaitā skaņas, navigācijas un multimediju kontrolleri, arī displeji, kuru virsma ir lielāka par 100 kvadrātcentimetriem;
	11.	tieši pieejamas informatīvi izklaidējošās sistēmas daļas;



Grozījums Nr.		371
Regulas priekšlikums
VII pielikums – C daļa – 13. punkts
	

	Komisijas ierosinātais teksts
	Grozījums

	13.	vadu instalācijas;
	svītrots



Grozījums Nr.		372
Regulas priekšlikums
VII pielikums – C daļa – 15. punkts
	

	Komisijas ierosinātais teksts
	Grozījums

	15.	šķidrumu tvertnes;
	15.	degvielas tvertnes;



Grozījums Nr.		373
Regulas priekšlikums
VII pielikums – C daļa – 17. punkts
	

	Komisijas ierosinātais teksts
	Grozījums

	17.	jebkādas citas vienmateriāla metāla sastāvdaļas, kas smagākas par 10 kg;
	svītrots



Grozījums Nr.		374
Regulas priekšlikums
VII pielikums – C daļa – 18. punkts
	

	Komisijas ierosinātais teksts
	Grozījums

	18.	jebkādas citas vienmateriāla plastmasas sastāvdaļas, kas smagākas par 10 kg;
	svītrots



Grozījums Nr.		375
Regulas priekšlikums
VII pielikums – C daļa – 19. punkts – b apakšpunkts
	

	Komisijas ierosinātais teksts
	Grozījums

	(b)	iespiedshēmas plates ar virsmas platību lielāku par 10 cm2;
	svītrots



Grozījums Nr.		376
Regulas priekšlikums
VII pielikums – D daļa – 1. punkts – b apakšpunkts – i punkts
	

	Komisijas ierosinātais teksts
	Grozījums

	i)	daļa vai sastāvdaļa ir nokomplektēta;
	i)	daļa vai sastāvdaļa satur visas attiecīgās daļas;



Grozījums Nr.		377
Regulas priekšlikums
VII pielikums – D daļa – 1. punkts – b apakšpunkts – ii punkts
	

	Komisijas ierosinātais teksts
	Grozījums

	ii)	bojājumu, samazinātas funkcionalitātes vai veiktspējas novērtējums un remonti, kas vajadzīgi, lai daļu vai sastāvdaļu atjaunotu tādā stāvoklī, ka tā ir piemērota izmantošanai;
	ii)	bojājumu, samazinātas funkcionalitātes vai veiktspējas novērtējums un remonti, kas vajadzīgi, lai daļu vai sastāvdaļu atjaunotu tādā stāvoklī, ka tā potenciāli ir piemērota pārražošanai vai pārjaunošanai;



Grozījums Nr.		378
Regulas priekšlikums
VII pielikums – D daļa – 1. punkts – b apakšpunkts – iii punkts
	

	Komisijas ierosinātais teksts
	Grozījums

	iii)	nav pārmērīgas korozijas.
	iii)	vizuāla pārbaude liecina, ka korozija netraucē daļas vai sastāvdaļas funkcionalitātei.



Grozījums Nr.		379
Regulas priekšlikums
VII pielikums – D daļa – 2. punkts – b apakšpunkts
	

	Komisijas ierosinātais teksts
	Grozījums

	(b)	atsauce uz tā transportlīdzekļa identifikācijas numuru (VIN), no kura sastāvdaļa vai daļa ir demontēta, un
	svītrots



Grozījums Nr.		380
Regulas priekšlikums
VII pielikums – E daļa – 2. punkts
	

	Komisijas ierosinātais teksts
	Grozījums

	2.	emisiju pēcapstrādes sistēmas (piem., katalītiskie neitralizatori, daļiņu filtri);
	2.	emisiju pēcapstrādes sistēmas (piem., katalītiskie neitralizatori, daļiņu filtri), ja uz šīm daļām neattiecas garantija, kurā norādīts, ka daļa atbilst attiecīgajai tehniskajai apskatei, kā noteikts Direktīvas 2014/45/ES 4. pantā.



Grozījums Nr.		381
Regulas priekšlikums
VII pielikums – f daļa – 2. punkts
	

	Komisijas ierosinātais teksts
	Grozījums

	2.	Elektrotransportlīdzekļu akumulatoru baterijas apstrādā saskaņā ar Regulas (ES) 2023/**** [par baterijām un bateriju atkritumiem] 70. pantu.
	2.	Elektrotransportlīdzekļu akumulatoru baterijas apstrādā saskaņā ar Regulas (ES) 2023/1542 70. pantu.



Grozījums Nr.		382
Regulas priekšlikums
VII pielikums – G daļa – 1. punkts
	

	Komisijas ierosinātais teksts
	Grozījums

	1.	Tā rakstiskā līguma kopija, kas noslēgts starp pilnvaroto apstrādes centru un struktūru, kas veic sasmalcināšanas darbības un izmanto pēcsmalcināšanas tehnoloģijas, iekļaujot otrreizējo materiālu kvalitātes specifikācijas un tehnisko specifikāciju, kas ievērota no nolietotiem transportlīdzekļiem iegūto frakciju apstrādē.
	1.	Lai izpildītu šīs regulas 28. panta 3. punkta prasības, nolietotus transportlīdzekļus var sasmalcināt kopā ar citiem atkritumiem tikai tad, ja:

	
	(a) elektrisko un elektronisko iekārtu atkritumi ir apstrādāti saskaņā ar Direktīvas 2012/19/ES VII pielikumu;

	
	(b) visas baterijas ir izņemtas saskaņā ar Regulu (ES) 2023/1542;

	
	(c) plastmasas iepakojums ir atdalīts no iepakojuma atkritumiem un metāla iepakojuma saskaņā ar Regulu (ES) 2025/40;

	
	(d) kombinētais sasmalcināšanas process nepazemina atkritumu plūsmu kvalitāti salīdzinājumā ar atsevišķu apstrādi un

	
	(e) katras jauktu atkritumu plūsmas konkrēto devumu izlaides frakcijās var identificēt kā tādu, kas izpilda ziņošanas pienākumus saskaņā ar Regulu (ES) 2023/1542, Regulu (ES) 2025/40, Direktīvu 2012/19/ES un Direktīvu 2008/98/EK.



Grozījums Nr.		383
Regulas priekšlikums
VII pielikums – G daļa – 2. punkts
	

	Komisijas ierosinātais teksts
	Grozījums

	2.	Ziņojums par paraugu analīzi par apstrādes frakciju (izvadmateriāla) kvalitāti un daudzumu reprezentatīvai apstrādes konfigurācijai, ko iesniedz neatkarīga struktūra.
	2.	Masas bilances ziņojums par paraugu analīzi par apstrādes frakciju (izvadmateriāla) kvalitāti un daudzumu reprezentatīvai apstrādes konfigurācijai, ko iesniedz neatkarīga struktūra.



Grozījums Nr.		384
Regulas priekšlikums
VIII pielikums – 1 punkts – ievaddaļa
	

	Komisijas ierosinātais teksts
	Grozījums

	1.	Informācija, ko sniedz ražotājs vai tā ieceltais par paplašinātu ražotāja atbildību atbildīgais pārstāvis:
	1.	Informācija, ko sniedz ražotājs vai tā pilnvarotais par paplašinātu ražotāja atbildību atbildīgais pārstāvis:



Grozījums Nr.		385
Regulas priekšlikums
IX pielikums – 7. punkts
	

	Komisijas ierosinātais teksts
	Grozījums

	7.	piegādātā transportlīdzekļa turētāja vai īpašnieka vārds, uzvārds, adrese, valstspiederība.
	7.	piegādātā transportlīdzekļa turētāja vai īpašnieka vārds, uzvārds un adrese.



Grozījums Nr.		386
Regulas priekšlikums
Xa pielikums (jauns)
	

	Komisijas ierosinātais teksts
	Grozījums

	
	Xa pielikums

	
	KRITĒRIJI IZŅĒMUMAM ATTIECĪBĀ UZ ĪPAŠAS KULTŪRAS NOZĪMES TRANSPORTLĪDZEKĻIEM

	
	Tās dalībvalsts kompetentā iestāde, kurā transportlīdzeklis ir reģistrēts, var atzīt transportlīdzekli par tādu, kam ir īpaša kultūras nozīme, ja ir izpildīti visi turpmāk minētie nosacījumi:

	
	(a) transportlīdzekļa unikālo vēsturisko vai kultūras vērtību vai statusu ir dokumentējis vai nu transportlīdzekļa īpašnieks, vai reģistrācijas dalībvalsts kompetentās iestādes, vai transportlīdzeklis ir viens pārveidots vai individuāli būvēts transportlīdzeklis;

	
	(b) transportlīdzekļa īpašnieks ir zināms un to var identificēt;

	
	(c) transportlīdzekli var unikāli identificēt pēc transportlīdzekļa identifikācijas numura (VIN), sērijas numura vai citas oficiālas identifikācijas, ko piešķīris ražotājs vai kompetentā iestāde.

